ވެކްސިންގެ ދެވަނަ ޑޯޒް ދޭނީ 8 ހަފްތާ ފަހުން! | Sangu News\nވެކްސިންގެ ދެވަނަ ޑޯޒް ދޭނީ 8 ހަފްތާ ފަހުން!\n18 ފެބްރުއަރީ 2021 - 09:06\nކޮވިޑް-19 ވެކްސިންގެ ދެވަނަ ޑޯޒް ރާއްޖޭގައި ދޭނީ ފުރަތަމަ ޑޯޒް ދޭތާ 8 ހަފްތާއަށް ފަހުކަމަށް ހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ)އިން ބުނެފިއެވެ.\nއެޗްއީއޯސީން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ޓެކްނިކަލް އެޑްވައިޒަރީ ގްރޫޕުގައި ހިމެނިވަޑައިގަންނަވާ ޑރ. ނަޒްލާ މުސްޠަފާ ވިދާޅުވީ ކޮވިޑުން ރައްކާތެރިވުމަށް ދެމުން އަންނަ ވެކްސިންގެ ދެވަނަ ޑޯޒް ރާއްޖޭގައި ދޭނެ މުއްދަތު މިހާރު ކަނޑައަޅާފައިވާކަމަށެވެ. އެގޮތުން ވެކްސިންގެ ދެވަނަ ޑޯޒް ރާއްޖޭގައި ދޭނީ ފުރަތަމަ ޑޯޒް ދޭތާ 8 ހަފްތާފަހުންކަމަށް ޑރ. ނަޒްލާ ވިދަޅުވިއެވެ.\nޓެކްނިކަލް އެޑްވައިޒަރީ ގުރޫޕުން މިގޮތަށް ނިންމީ އެންމެ ފަހުން ވެކްސިންއާ ގުޅިގެން ޢާއްމުކޮށްފައިވާ ދިރާސާތަކާއި ޑަބްލިއުއެޗްއޯގެ ލަފާގެ މަތިންކަމަށް ޑރ.ނަޒްލާ ވިދާޅުވިއެވެ. މި ދިރާސާތަކުން ވެކްސިންގެ އަސަރު ކުރާ މިންވަރު އެންމެ ރަނގަޅުކަމަށް އަދި ރައްކާތެރިކަން ލިބޭ މިންވަރު އިތުރުކަން ބޮޑުކަމަށް ދައްކަނީ 8 ހަފްތާ ފަހުން ކަމަށް އޭނާ ވިދާޅުވިއެވެ.\nރާއްޖޭގައި މިމަހުގެ އެއްވަނަ ދުވަހު ރަސްމީކޮށް ފަށާފައިވާއިރު މިހާރު ރާއްޖޭގެ ހުރިހާ އަތޮޅެއްގައި ވެކްސިން ދިނުމުގެ މަސައްކަތް އަންނަނީ ކުރަމުންނެވެ. ވެކްސިންދޭން ފެށިފަހުން މިހާތަނަށް 50 ހާހަށްވުރެ ގިނަ މީހުން ވެކްސިން ޖަހާފައިވާއިރު ފުރަތަމަ މިވެކްސިން ދިން މީހުންނަށް 8 ހަފްތާ ހަމަވެ ވެކްސިންގެ ދެވަނަ ޑޯޒް ދޭން ފަށާނީ އަންނަ އެޕްރީލް މަހުގެ ފުރަތަމަ ހަފްތާއިން ފެށިގެންނެވެ.


އިތުރު 249 މީހުން ވެކްސިން ފުރިހަމަކޮށްފި – Dhen.mv\nއިތުރު 249 މީހުން ވެކްސިން ފުރިހަމަކޮށްފި\nރައުފާ ރަޝީދު July 28, 2021 - 9:13 am\nވެކްސިންގެ ދެވަނަ ޑޯޒް ޖަހަން ސޯޝަލް ސެންޓަރަށް ދިޔަ މީހުންގެ ކިޔޫ/ ދެން އިމޭޖްސް: ޢާލިމް ޢަބްދުއްލަތީފް\nކޮވިޑް-19އިން ދިފާޢުވުމަށް ޖަހާ ވެކްސިން އިތުރު 249 މީހުން ފުރިހަމަ ކޮށްފިއެވެ.\nހެލްތު ޕްރޮޓެކްޝަން އެޖެންސީގެ ތަފާސް ހިސާބުތައް ދައްކާގޮތުން ވެކްސިންގެ ދެ ޑޯޒް ފުރިހަމަ ކުރި މީހުންގެ ޖުމްލަ ޢަދަދު ވަނީ 261،605އަށް އަރައިފައެވެ. އަދި ފުރަތަމަ ޑޯޒް ޖެހި މީހުންގެ ޖުމުލަ ޢަދަދު މިހާރު ވަނީ 321،429އަށް އަރައިފައެވެ.\nއެންމެ ފަހުން ވެކްސިން ދިން އަދަދުތަކަށް ބަލާއިރު ކޮވިޑް-19އިން ރައްކާތެރިވުމަށް ޖަހާ ވެކްސިންގެ ފުރަތަމަ ޑޯޒް އަތޮޅުތަކުން 56 މީހުން ޖަހައިފައި ވެއެވެ. ދެވަނަ ޑޯޒް އަތޮޅުތަކުން 237 މީހުން އަދި މާލެ ސަރަހައްދުން 12 މީހުން ފުރިހަމަކޮށްފައިވެއެވެ.\nކޮވިޑް-19އިން ރައްކާތެރިވުމަށް ރާއްޖޭގައި ޖަހަނީ3ވައްތަރެއްގެ ވެކްސިނެކެވެ. އެއީ އިންޑިއާއިން ހަދިޔާ ކުރި ކޮވިޝީލްޑް ވެކްސިނާއި ޗައިނާއިން ހަދިޔާ ކުރި ސިނޮފާމް ވެކްސިންގެ އިތުރުން ފައިޒާ ވެކްސިނެވެ.\nއޭގެ ތެރެއިން އިންޑިއާއިން ހަދިޔާ ކުރި ވެކްސިންގެ ސްޓޮކް ހުސްވުމާއެކު، އެ ވެކްސިން އާންމުކޮށް ޖެހުން ގިނަދުވަސްތަކަކަށް ވަނީ މެދުކަނޑައިލައިފައެވެ. ނަމަވެސް މިހާރު ކޮވިޝީލްޑް ވެކްސިން ވެސް ވަނީ އަލުން ޖަހަން ފަށައިފައެވެ.\nއިތުރު 2476 މީހުން ވެކްސިން ފުރިހަމަކޮށްފި\nއަންގާރަ ދުވަހު ވެކްސިން ފުރިހަމަކުރީ 2,475 މީހުން\nއިތުރު 2490 މީހުން ވެކްސިން ފުރިހަމަކޮށްފި\nކޮވިޑް ވެކްސިން ފުރިހަމަ ކުރި މީހުންގެ ޢަދަދު 310،000އަށްވުރެ މައްޗަށް


World Junior TT mubaaraathah Dheema qualify vejje\nވޯލްޑް ޖޫނިއާ ޓީޓީ މުބާރަތަށް ދީމާ ކޮލިފައި ވެއްޖެ\nރާއްޖޭގެ އެއް ނަންބަރު ޓީޓީ ކުޅުންތެރިޔާ ފާތިމަތު ދީމާ -- އަވަސް ފޮޓޯ\nވޯލްޑް ޖޫނިއާ ޓޭބަލް ޓެނިސް (ޓީޓީ) މުބާރާތަށް ރާއްޖޭގެ ޒުވާން ޓީޓީ ކުޅުންތެރިޔާ ފާތިމަތު ދީމާ އަލީ ކޮލިފައި ވެއްޖެ އެވެ.\nދީމާ ކޮލިފައި ވެފައި ވަނީ މި މުބާރާތުގެ 15 އަހަރުން ދަށުގެ އަންހެން ސިންގްލަސް ކެޓަގަރީގެ މެއިން ޑްރޯ އަށެވެ.\nމިއީ ވޯލްޑް ޓީޓީ މުބަރާތުން ރައްޖޭގެ ކުޅުންތެރިއަކު ފުރުސަތު ހޯދި ފުރަތަމަ ފަހަރެވެ. ދުނިޔޭގެ ޓީޓީ މުބާރާތުން ޖާގަ ހޯދައި ތަރީހުގެ ތެރެއަށް ދީމާ ވަތް އިރު އޭނާގެ އުމުރަކީ އެންމެ 13 އަހަރެވެ.\nވޯލްޑް ޖޫނިއާ ޓީޓީ މުބާރާތަށް ދީމާ ކޮލިފައިވީ ބައިނަލްއަގްވަމީ މުބާރާތް ތަކުގައި އޭނާ ހޯދާފައިވާ ކާމިޔަބީގެ އިތުރުން ދުނިޔޭގެ ރޭންކިންގައި ދީމާ ހޯދާފައިވާ ކުރިއެރުމަށް ބަލާފަ އެވެ. މުބާރާތަށް ކޮލިފައިވި 24 ކުޅުންތެރިންގެ ލިސްޓްގައި ދީމާ އޮތީ 13 ވަަނައިގަ އެވެ.\nދުނިޔޭގެ ރޭންކިންގައި 15 އަހަރުން ދަށުގެ ކެޓަގަރީން 20 ވަނައިގައި މިހާރު އޮތް ދީމާ ވަނީ މިޮދިޔަ އޭޕްރީލް މަހު ރޭންކިންގެ އަށް ވަނައަށް ވެސް އަރާފަ އެވެ. ދުނިޔޭގެ ރޭންކިންގައި 17 އަހަރުން ދަށުގެ ކެޓަގަރީން ދީމާ މިހާރު އޮތީ 77 ވަނައިގަ އެވެ. މީގެ ކުރިން ދުނިޔޭގެ ރޭންކިންގައި 17 އަހަރުން ދަށުގެ ކެޓަގަރީގެ 41 ވަނައަށް ވެސް ދީމާ އެރި އެވެ.\nރައީސް އިބްރާހިމް މުހައްމަދު ސޯލިހު ވެސް ވަނީ ދީމާގެ މި ކާމިޔާބީއަށް މަރުހަބާ ވިދާޅުވެފަ އެވެ. ރައީސް ކުރެއްވި ޓްވީޓެއްގައި ވިދާޅުވީ ގައުމު ފަހުރުވެރިވާ ފަދަ ރަނގަޅު ނަތީޖާއެއް މި މުބާރާތުގައި ދީމާ ނެރޭނެ ކަމުގެ ޔަގީންކަން އެބައޮތް ކަމަށެވެ.\nދީމާ ވަނީ އޮމާންގެ މަސްކަޓްގައި މިހާރު ކުރިއަށްދާ ވޯލްޑް ޓޭބަލް ޓެނިސް ޔޫތު ކޮންޓެންޑާ މުބާރާތުގެ ކުއާޓާ ފައިނަލަށް ވެސް ދަތުރު ކޮށްފަ އެވެ.\nގައުމީ ފެންވަރުގައި ކުޅެން ފެށިތާ ތިން އަހަރުގެ ތެރޭގައި ދީމާ ވަނީ ރާއްޖެ އަށް 2019 ވަނަ އަހަރު ރީޔޫނިއަންގައި ބޭއްވި އިންޑިއަން އޯޝަން އައިލެންޑް ގޭމްސް (އައިއޯއައިޖީ) އިން ތިން ރަން މެޑަލް ގެނެސްދީފަ އެވެ. އޭގެ އިތުރުން ދީމާ ވަނީ ސައުތު އޭޝިއާ ހޯޕްސް މުބާރާތުން ރަން މެޑަލް ހޯދައި އަދި އޭޝިއާ ހޯޕްސް މުބާރާތުން ރިހި މެޑަލް ހޯދައި، ވޯލްޑް ހޯޕްސް މުބާރާތަށް ކޮލިފައިވެފަ އެވެ.\nދީމާ އަކީ އިންޑިވިޖުއަލް ކުޅިވަރުތަކަށް ބަލާއިރު، އެންމެ ޅަ އުމުރުގައި ރާއްޖެ އަށް އެންމެ ގިނަ ކާމިޔާބީ ހޯދައިދިން ކުޅުންތެރިޔާ އެވެ.\nޔޫތު ކޮންޓެންޑާ މުބާރާތުގެ ކުއާޓާ ފައިނަލަށް ދީމާ\nޕެނަޖިއޯޓިސްއާ އެކު ޓީޓީ ޓީމަށް ރަނގަޅު ތަޖުރިބާއެއް\nއިންޓަނޭޝަނަލް ޓީޓީ ދެ މުބާރާތެއް ފަސްކޮށްފި


ސުލްޠާން ޢަލީ (ފަސްވަނަ) - ވިކިޕީޑިއާ\nސުލްޠާން ޢަލީ (ފަސްވަނަ)\nސުލްޠާން ޢަލީ (ފަސްވަނަ) ސުލްޠާން ޢަލީ (ފަސްވަނަ) އަކީ މީލާދީން 1512 ން 1513 އަށް ދިވެހިރާއްޖޭގެ ރަސްކަން ކުރެއްވި ރަދުންނެވެ. އެއީ ހިޖުރައިން 918 ވަނަ އަހަރުއެވެ. މިރަދުން ރަސްކަމަށް އިސްވެ ވަޑައިގަތި ހިޖުރައިން 918 ވަނަ އަހަރުއެވެ.\nއައްސުލްޠާން ޢަލީ (ފަސްވަނަ) ސިރީ އާނަންދަ މަހާރަދުންނަކީ ހދ. ނެއްލައިދޫ ހިއްރާ މާވާ ކިލެގެގެ ދަރިކަލުންނެވެ. މިރަދުންގެ ބައްޕާފުޅެއް ދިވެހި ތާރީޚުން އެނގޭކަން ނެތެވެ. އައްސުލްޠާން ޢަލީ (ފަސްވަނަ) ނުވަތަ ފަސްވަނަ ޢަލީ ރަސްގެފާނު އަކީ ދިވެހި ތާރީޚްގައި މަޝްހޫރު ދޮންބުޅާ ފާށަނާ އެވެ. މިރަދުންގެ ނަސަބު ނުވަތަ އުފެދުނު އަސްލާމެދު ތަފާތު ބުނުންތައް ވެއެވެ. ރާދަ ވަޅިގައި ބަޔާން ކުރެވިފައިވަނީ މި ޢަލީ ރަސްގެ އަކީ މުޙައްމަދު ފާށަނާ ކަލޯއާއި، ނެއްލައިދޫ ބުޅާ މާވާ ކިލެގެގެ ބޭފުޅެއް ކަމަށެވެ.\nދޫދޫމަތިން ވާރުތަވަމުން އައި ބުނުންތަކުގައި ބަޔާންވެފައިވަނީ އެރަދުންނަކީ އެއްވަނަ އަބޫބަކުރު ރަސްގެފާނުސުލްޠާން އަބޫބަކުރު (އެއްވަނަ)ގެ ދަރިކަނބަލުން ރެއްކާ ކަމަނާ މާވަޑި ކޮޔާއަކާއި ކައިވެނި ބައްލަވައިގެން ލިބިވަޑައިގެންނެވި ބޭފުޅެއްކަމަށެވެ.\nސުލްޠާން ޢަލީ (ފަސްވަނަ)9މަސްދުވަސް ވަންދެން ރަސްކަން ކުރެއްވިތަނާ ކަންނަންނޫރު ޢަލީ ރާޖާގެ އެހީތެރިކަމާއެކު ކަޅު މުޙައްމަދު ރަސްގެފާނު ނުވަތަ ސުލްޠާން ކަޅު މުޙައްމަދު ރަސްކަމަށް ވެރިވެވަޑައިގެންފި އެވެ. މިކަން ހިނގީ ހިޖުރައިން 918 ވަނަ އަހަރު އެވެ.\nއައްސުލްޠާން ޢަލީ (ފަސްވަނަ) ގެ ދައިތާ ފުޅަކީ ބުރަކި ރަނިން އެވެ. މިބުރަކި ރަނިންގެ ވާހަކައިގައި އޮންނަ ގޮތުން އައްސުލްޠާން ޢަހުމަދު ޝަރީފް އަލްމައްކީ ސުލްޠާން އަޙްމަދު ޝަރީފު އަލްމައްކީ، އަވަހާރަވުމުން މިބުރަކި ރަނީން ދިވެހި ރަސްކަމުގެ ތަޚްތަށް ދަޢުވާ ކުރަން ފެއްޓެވިއެވެ. ނަމަވެސް ރަސްކަމުގެ ތަޚްތަށް އިސްކުރެވުނީ އޭނާގެ ހަގު ކޮއްކޯފުޅު ދޮންބުޅާ ފާށަނާ އެވެ. އެއީ ފަސްވަނަ ޢަލީ ރަސްގެފާނު ގެ ނަންފުޅުގައެވެ.\nބުރަކި ރަނިން އަދި ދޮންބުޅާ ފާށަނާގެ ބޮޑު ދައިތަ ، އެއްވަނަ އަބޫބަކުރު ރަސްގެފާނު ގެ ކޮއްކޯފުޅަކީ ރަށްދެބައިމަގު ކަޅު މުޙައްމަދު މަނިކުފާނުންގެ މަންމަ އެވެ. ބުރަކި ރަނިންގެ ވާހަކަ ކުރިއަށްދާއިރު، ބުރަކި ރަނިން އާއި، ކަޅު މުޙައްމަދު މަނިކުފާނު ހިތްޕުޅާ ވެދެއެވެ. ކަޅު މުޙައްމަދުގެ މަންމަ މިކައިވެންޏާ ނުގަބޫލުވެ، ކަޅު މުޙައްމަދު ހުވަދު އަތޮޅަށް އަރުވާލައްވައެވެ.\nމިކަމުގެ ސަބަބުންނާއި، ސިޔާސީ ސަބަބުތަކަށްޓަކައި ރަދުންގެ ދައިތާފުޅު ގދ.ވާދޫ އަށް ވަޑައިގަތުމުގެ އަމުރުފުޅު ރަދުން ދެއްވައިފިއެވެ. މިކަމަނާގެ އަރިހުގައި ގެންދަވަނީ އާއިލާގެ މުސްކުޅި ޚާދިމެއްގެ ގޮތުގައި ހިމެނޭ ގާފަރު ކަޅު އުބުށޭމު އެވެ.\nހުވަދު އަތޮޅަށް ވަޑައިގަތުމުގެ ބަދަލުގައި ބުރަކި ރަނީން މިކަޅު އުބުށޭމު ގޮވައިގެން އަސޭއަށް ވަޑައިގަތެވެ. އެއަށްފަހު ގޯވާއަށް ވަޑައިގަތެވެ. ގޯވާގައި ހުންނަ ޕޯޗުގީޒްގެ ވައިސްރޯ އަށް ދިވެހިރާއްޖޭގެ އާމްދަނީތަކެއް ދެއްވުމަށް ވަޢުދުވެ ވަޑައިގަތުމަށްފަހު، ޕޯޗުގީޒުންގެ ގުރާބެއްގައި ބުރަކި ރަނިން ކަޅުއުބުށޭމު ގޮވައިގެން ވަޑައިގަންނަވަނީ މާލެ ހިއްޕަވާށެވެ.\nބުނެވޭގޮތުގައި ފަސްވަނަ އަލީ ރަސްގެފާނު ޝަހީދުވެ ވަޑައިގަންނަވަނީ މިބުނި ޕޯޗުގީޒުންނާއި ހަނގުރާމަ ކުރެއްވުމަށް ގަނޑުވަރުން ނިކުމެވަޑައިގެންނެވުމުންނެވެ. އަވަހާރަވި ކަމުގައި ބުނެވެނީ ރަދުންގެ ކަޑިކޮޅު ހިފާ ހުޅުދެލީ ދޮން ޔޫސުފް ފަހަތްޕުޅުގައި ހުރެފައި ކުރި ގޯނާއެއްގެ ނަތީޖާއެއްގެ ގޮތުންނެވެ. މިހުޅުދެލީ ދޮން ޔޫސުފް އަކީ ކަޅު އުބުށޭމު ގެ ދޮން ބައްޕަ އެވެ.\nޕޯޗުގީޒުންގެ އެހީތެރިކަމާއެކު ބުރަކި ރަނިން ރަސްކަން ހިއްޕަވައި، އެއަށްފަހު ވާދުވަށް އޮޑިއެއް ފޮނުވައި، ކަޅު މުޙައްމަދު ގެންނަވައި، އޭނާއާއި ކައިވެނި ބައްލަވައި ގަންނަވަނީ އެވެ. ދެން ކަޅު މުޙައްމަދު ރަސްގެފާނު ރާއްޖޭގެ ތަޚްތަށް3ވަނަ ފަހަރަށް އިސްވަނީ އެވެ.\nސުލްޠާން ކަޅު މުޙައްމަދު އާއި ބުރަކި ރަނިން ގެ ދަރިކަބަލަކީ ދިވެހި ތާރީޚްގައި މަޝްހޫރު ޢާއިޝާ ކަނބާ އެވެ. މަޝްހޫރު ޢަލީ ރަސްގެފާނުގެ (ސުލްޠާން ޢަލީ ހަވަނަ ) އަބިކަނބަލުންނެވެ. އެއަށްފަހު ޕޯޗުގީޒުންގެ މަޝްހޫރު ވިޔަޒޯރުގެ އަނބިކަނބަލުންނެވެ.\nސުލްޠާން އަޙްމަދު ޝަރީފު އަލްމައްކީ ދިވެހިރާއްޖޭގެ ރަދުން\n- ފަހުން ވަޑައިގަތީ:<br./>ސުލްޠާން ކަޅު މުޙައްމަދު\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ7ފެބްރުއަރީ 2010، 22:57 ގައެވެ.


ޝާހްރުކް ތަންތަނަށް ދަނީ އަބަދުވެސް ގަޑި ޖެހިގެން، ޕާޓީއަކަށްވެސް ދިޔައީ އެންމެން ނިދި ފަހުން – Haftha\nThu, 20 January, 2022, 2:26 pm\nޝާހްރުކް ތަންތަނަށް ދަނީ އަބަދުވެސް ގަޑި ޖެހިގެން، ޕާޓީއަކަށްވެސް ދިޔައީ އެންމެން ނިދި ފަހުން\nސެޕްޓެމްބަރ 27, 2021\nޝާހްރުކް ހާން ފިލްމުތަކުގެ ޝޫޓިންއަށް ގަޑިގެން ދާ ވާހަކައަކީ އަބަދުވެސް ބޮލީވުޑުގެ ތަރިން ދައްކާ ވާހަކައެކެވެ. އަދި އޭނާ ގަޑިއަށް މަސައްކަތައް ނާންނާތީ ވާ އުނދަގުލުގެ ވާހަކަވެސް ދައްކައެވެ. ދާދި ފަހުން ބޭއްވި ކޮމެޑީ ޝޯއެއްގައި އެކްޓްރެސް ޖޫހީ ޗާވްލަ ވަނީ އެކަމުގެ މިސާލެއްގެ ގޮތުން މަޖާ ވާހަކައެއް ކިޔައިދީފައެވެ.\nޖޫހީ ބުނީ އޭނާގެ ގޭގައި އޮތް ޕާޓީއަކަށް ދިއުމަށް ޝާހްރުކްއަށް ދައުވަތު ދިން ކަމަށެވެ. އަދި ރޭގަނޑު 11 ޖަހައިރު ދާން ބުނުމުން، ކުޑަކޮށް ލަސްވެދާނެ ކަމަށް ޝާހްރުކް ބުނި ކަމަށް ބުންޏެވެ. ޖޫހީ ބުނީ، ޝާހްރުކް ޕާޓީއަށް ދިޔައީ ދަންވަރު 2:30 ވެސް ވި ފަހުން ކަމަށެވެ. އަދި އޭރު ޕާޓީ ނިންމާލާފައި އެންމެން ގޮސްފި ކަމަށާއި، އޭނާވެސް އޭރު އޮތީ ނިދަން އަރައި ކަމަށެވެ.\nޝޯއަކަށް ޖޫހީއާ އެއްކޮށް ބައިވެރިވި މަޝްހޫރު ޑިރެކްޓަރު ފަރާ ހާން ޖޫހީގެ ވާހަކައަށް ހިތްވަރުދީ ބުނީ އެއީ އަބަދުވެސް ކަންތައް ވާ ގޮތް ކަމަށެވެ. އަދި ހެނދުނު9ޖަހާއިރަށް ޝޫޓިންއަށް ދާން ބުނެފިއްޔާ ދާނީ މެންދުރު2ޖަހާއިރު ކަމަށް ބުންޏެވެ.\nފަރާ ބުނީ މިހާރު އެންމެން އެކަމަށް އާދަވެސް ވެއްޖެ ކަމަށެޗެ. އަދި ކަންތައްތައް ރާވަނީވެސް ޝާހްރުކް އަންނާނީ ލަހުން ކަމަށް ބަލައިގެން ކަމަށާއި، އެހެންވެ ކަންކަން ދާނީވެސް ރަނގަޅަށް ކަމަށެވެ. އަދި އެގޮތަށް ތައްޔާރު ވެގެން ތިބޭތީ ބައެއް ފަހަރު ޝާހްރުކް ތަންކޮޅެއް އަވަހަށް ޝޫޓިންއަށް ގޮސްފި ނަމަ އެ ދުވަސްތަކުގައި ކަންކަން ދާނީ މުޅިން ގޯސްކޮށް ކަމަށް ފަރާ ބުންނެވެ.\nއެހެން ކަމުން ފަރާ ޝާހްރުކްއަށް ދިން ނަސޭހަތަކީ ހަލުން ދަންޏާ އަބަދުވެސް ލަހުން ދިއުމަށެވެ. އަދި ކުއްލިއަކަށް މަ އަވަހަށް ޝޫޓިންއަށް ދިއުމުން އެމީހުން ތިބެނީ ތައްޔާރަށް ނޫންކަމަށް ބުންޏެވެ.


ގޫގުލް ކީބޯޑަށް ދިވެހި އިތުރު ކޮށްފި. | Landhooinfo\nގޫގުލް ކީބޯޑަށް ދިވެހި އިތުރު ކޮށްފި.\nއަޙްމަދު ދާއޫދު / ލަންދޫ 10 މަސްކުރިން\t9 ޚިޔާލު\nމިއީ ސްމާޓް ފޯނެއް ގެންގުޅޭ ކޮންމެމީހަކުވެސް އިންތިޒާރުކޮށްގެން ހުންނާނެ ވަގުތަކަށް ވެދާނެއެވެ. އެހެނީ މޯބައިލް ފޯނުގައިވެސް ދިވެހި އަކުރުން ލިޔެލަން ބޭނުންވާ ކިތަންމެ ބަޔަކު އަޅުގަނޑުމެންގެ ތެރޭގައި މިއަދު އެބައުޅެއެވެ. އެންމެބޮޑަށް ދިވެހިން ލިޔަން ބޭނުންވާ ހާލަތަކީ ދިވެހިބަހުން ގޫގުލް ސަރޗް ކޮށްލަން ބޭނުންވާ ވަގުތުއެވެ. އެނޫން ވަގުތު ތަކުގައިވެސް ދިވެހި އަކުރުން ޓައިޕްކޮށްލަން އޮންންނަނީ މަދުފަހަރެއްގައި ނޫނީ ބޭނުންވެފައެވެ.\nދިވެހިން ޓައިޕް ކުރަންބޭނުންވެއްޖެ ޙާލަތުގައި މީގެ ކުރީގައި ބޭނުންކުރަންމިޖެހެނީ ދިވެހި ލޭންގުއޭޖް ސަޕޯޓްކުރާ ކޮންމެވެސް ކީބޯޑެކެވެ. އެފަދަ ކީބޯޑް ތަކުގެ ތެރޭގައި މަލްޓިލިންގުއޭޖް ކީބޯޑް އާއި ސްވިފްޓް ކީބޯޑް ފަދަ ކީބޯޑްތައް ހިމެނެއެވެ. ނަމަވެސް މިއިން ކޮންމެ ކީބޯޑެއްގައިވެސް ބައިވަރު ސެޓިންތަކާ ކުޅެގެން ދިވެހި ލޭންގުއޭޖް އެޑް ކުރެވޭއިރު އަދި އިތުރު އެހެނިހެން މައްސަލަތައްވެސް ދިމާވެއެވެ. މިސާލަކަށް ގޫލްސަރޗް ކޮށްލުމަށް ބޭނުންވާ ހިނދެއްގައި ގޫލްގުލް ސަރޗް އަށް ވަންނަންޖެހުމާއި، ދިވެހި ސެލްކްޓް ކުރުމަށް ގިނަކަންކަން ކުރަންޖެހުން ފަދަ އުނދަގޫތަކެވެ.\nމިހުރިހާ ހައްލެއް މިއަދު އަޅުގަނޑުމެންނަށް ގެނެސްދީފައިމިވަނީ ގޫގުލް އެވެ. ގޫގުލް ކީބޯޑް އެންޑްރޮއިޑް އަދި އައިއޯއެސް ފޯންތަކަށް ތަޢާރަފް ކޮށްފައިވާއިރު ފުރަތަމަ ފަހަރަށް ރަސްމީކޮށް ދިވެހި އެޑްކޮށްފައި މިވަނީ އިއްޔެއެވެ. ދުނިޔޭގެ އެކިއެކި ޤައުމުތަކުގެ މީހުންވާހަކަ ދައްކާ 120 އަށް ވުރެ ގިނަ ބަސްތައް މިކީބޯޑަށް އެޑްކޮށްފައިވާއިރު ދިވެހި ހިމެނިގެން ދިއުމަކީ އަޅުގަނޑުމެން ދިވެހިން އުފާކުރުން ހައްޤު ކަމެކެވެ.\nގޫގުލް ކީބޯޑް ފޯނަށް އަޅަން ޖެހޭ މުހިއްމު ސަބަބުތައް ވަރަށް ގިނައެވެ. ގޫގުލް ކީބޯޑުން ބޭނުން ވައްތަރެއްގެ އެމޯޖީއެއް ފަސޭހަކަމާއެކު ކޮންމެ އެޕްއަކަށްވެސް ސެލެކްޓް ކޮށްލެވެއެވެ.\nލިޔަންބޭނުންވާ ބަސް ނުވަތަ ލަފްޒް އޮޓެމެޓިކުން ހޯދައެވެ. އަދި ދެވަނަ ފަހަރަށް ލިޔާނަމަ އާބަހެއްނަމަވެސް އޮޓޯއިން އެޑްވެއެވެ. ކޮންމެހެން އިތުރު ޑިކްޝަނަރީއެއް އެޑްކުރާކަށް ނުޖެހެއެވެ. އަދި ޑިކްޝަނަރީއެއް އެޑްކޮށްލަން ބޭނުންނަމަ އެކަންވެސް ކުރެވެއެވެ.\nސްވިފްޓް ކީބޯޑެކޭ އެއްގޮތަށް ކީތަކުގައި އިގިލިކާއްތާލުމުންވެސް ބޭނުންވާ ފަލްޒް ޓައިޕް ކުރެވެއެވެ. މިހެން ގޮސް ވަރަށް ގިނަ ކަންތައްތައް ގޫގުލް ކީބޯޑުން ފަސޭހަކޮށްދެއެވެ.\nޕްލޭ ސްޓޯރުން ހިލޭ ލިބޭ މި ކީބޯޑު އަވަހަށް އިންސްޓޯލް ކޮށްލާށެވެ.\nތިރީގައިވާ ލިންކަށް ކްލިކް ކޮށްލާށެވެ.\nދިވެހި ލޭންގްއޭޖް ނުފެނުނު.. ވަރަށް ހޯދިއްޖެ..\n7 މަސް 12 ދުވަސް ކުރިން\nތިބޭފުޅުންނަށް ވަރަށް ބޮޑަށް ޝުކުރިއްޔާ ދަންނަވަން.ރަނގަޅު ދިވެހިރާއްޖޭގެ ކީބޯޑެއް ހޯދަންވެގެން ނެޓު ހާވާތާ ޒަމާން ގަނޑެއް ވެއްޖެ.ރ ޫޓު ނުކޮށް ތާނަ ލިޔެވޭ ގޮތް ވީތީ ރަނގަޅު.ރޫޓު ކުރު މަކީ އެހާ ފަސޭހަކަމެއް ވެސް ނޫން.\n10 މަސް5ދުވަސް ކުރިން\nދިވެހި ފޮންޓް އެބައިން. ފަރުމާ ފޮންޓާ ބޮޑަށް ވައްތަރީ\nNufenunu dhivesse . Varah haavaifinekeyboard…\nސެޓިން އަށް ގޮސް އިންޕުޓް ލެންގުއޭޖް ނެގީމަ ފެންނާނެ ދިވެހި އެކަމަކު އޭތި އިންނާނީ އަޕްޑޭޓެޑް ވަރޝަން ގައި އިނގޭ މުބާ\n10 މަސް4ދުވަސް ކުރިން\nApp ge update version mi beynun kurany. Nufenunu.. i think magey phone massalaeh.. itsanore 3. Android 5.0. please any help\nބޮލި ފޮންޓް ދޯ\nބޮލި ފޮންޓުތަ؟ މަ އަދި ބަލައެއް ނުލަން ކޮން ފޮންޓެއްތޯ އެއް.


ސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއްޖެ -3- R. Fainu Council\nސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއްޖެ - 3\nފައިނު ކައުންސިލް އިދާރާ 1:28 AM އިޢުލާން\nމިހިނގާ 2018 ވަނަ އަހަރުގެ ނިޔަލަށް މިއިދާރާއާއި ރ. ފައިނު މެޖިސްޓްރޭޓް ކޯޓް ހިމެނޭ ޢިމާރާތުގެ ސެކިއުރިޓީ ބަލަހައްޓައިދޭނެ ފަރާތެއް ހޯދުމަށް ކުރި ނަމްބަރ (IUL)311/311/2018/18 (27 މާރޗް 2018) އިޢުލާނާއި ގުޅިގެން މަޢުލޫމާތު ސާފުކުރުމަށް އެއްވެސް ފަރާތަކުން ޙާޟިރުވެފައިނުވާތީ އެއިޢުލާން ބާޠިލުކޮށް އަލުން އެފުރުޞަތު ހުޅުވާލަމެވެ. މިއީ މިކަމަށްޓަކައި ކުރެވޭ3ވަނަ އިޢުލާނެއެވެ.\nވީމާ ސެކިއުރިޓީ ބެލެހެއްޓުމަށް ޝައުގުވެރިވާ ފަރާތްތަކުން9އޭޕްރިލް 2018 ވާ ހޯމަ ދުވަހުގެ 13:00 އަށް އިދާރާއަށް ވަޑައިގެން މަޢުލޫމާތު ސާފުކުރެއްވުމަށްފަހު 11 އޭޕްރީލް 2018 ވާ ބުދަދުވަހުގެ 13:00ގައި މިއިދާރާއަށް ވަޑައިގެން އަންދާސީ ހިސާބު ހުށަހެޅުއްވުން އެދެމެވެ. މަޢުލޫމާތު ސާފުނުކުރައްވާ ފަރާތްތަކުން ހުށަހަޅުއްވާ އަންދާސީ ހިސާބު ބަލައިނުގަނެވޭނެ ވާހަކަ ދެންނެވީމެވެ. އަދި ކޮންމެ ބޭފުޅަކަށްވެސް ހުށަހެޅުއްވޭނީ 1 އަންދާސީ ހިސާބެވެ. އަދި އެހެން ފަރާތެއްގެ ބަދަލުގައި ވަޑައިގަންނަވާނަމަ އެކަން އެނގޭނެ ލިޔުމެއް ގެންނަންވާނެއެވެ.\n19 ރަޖަބު 1439\n04 އޭޕްރިލް 2018\nސެކިއުރިޓީ ބަލަހައްޓައިދޭނެ ފަރާތެއް ހޯދަން ބޭނުންވެއްޖެ -3Reviewed by ފައިނު ކައުންސިލް އިދާރާ on 1:28 AM Rating: 5


ފޮރިން މިނިސްޓްރީގެ ބަޖެޓުން 138.7 މިލިއަން ރުފިޔާ ހުސްވެއްޖެ\nއިބްރާހިމް އާދަމް 11 މޭ 2020 17:30\nފިނޭންސް މިނިސްޓްރީން ކޮންމެ ހަފްތާއަކު އާންމު ކުރާ މާލީ ހިސާބުތަކުން ދައްކާގޮތުން 1 ޖެނުއަރީ އިން ފެށިގެން 30 އޭޕްރިލްގެ ނިޔަލަށް ފޮރިން މިނިސްޓްރީގެ ބަޖެޓުންވަނީ 138.7 މިލިއަން ރުފިޔާ ހުސްވެފައެވެ. މިއަހަރުގެ ފޮރިން މިނިސްޓްރީގެ ޖުމްލަ ބަޖެޓަކީ 331.7 މިލިއަން ރުފިޔާއަށްވާއިރު މިހާރު ވަނީ ޖުމްލަ ބަޖެޓުގެ 41 އިންސައްތަ ހުސްވެފައެވެ.\nމިދިޔަ އަހަރުގެ މި މުއްދަތުގައި ފޮރިން މިނިސްޓްރީން ހަރަދުކޮށްފައިވަނީ 95.3 މިލިއަން ރުފިޔާއެވެ. ފޮރިން މިނިސްޓްރީ އަކީ އެންމެ ސިޔާސީ މުވައްޒަފުން ގިނަ އެއް ވުޒާރާކަން ފާހަގަކޮށްލެވެއެވެ. މިގޮތުން ކޮވިޑު-19 އާއި ގުޅިގެން ދައުލަތުގެ ހަރަދުތައް ކުޑަކުރަން ރައީސުލްޖުމްހޫރިއްޔާ އެންގެވި ފަހުންވެސް އެ މިނިސްޓްރީއަށް ވަނީ ސިޔާސީ މުވައްޒަފުން އައްޔަންކޮށްފައެވެ.\nއަދި މިއަހަރު ފެށުނު ފަހުން ފޮރިން މިނިސްޓްރީއިން ދަނީ ބޭރުގެ ބައެއް އެމްބަސީތަކަށް އިތުރު ސިޔާސީ ބޭފުޅުން އައްޔަން ކުރަމުންނެވެ. މިގޮތުން އެމްޑީޕީ މެމްބަރު ހުސެއިން ޝަމީމް (އަނދުން ހުސެއިން) ގެ ދަރިކަލުން ފަޒީލް އަދި މެމްބަރު ފަލާހުގެ ދަރިކަނބަލުން އަފްނާން ވަނީ ބޭރުގެ އެމްބަސީތަކަށް އައްޔަންކޮށްފައެވެ.\nމިދިޔަ އަހަރުވެސް ދައުލަތުގެ ބަޖެޓުންން ފޮރިން މިނިސްޓްރީއަށް ކަނޑައެޅި ފައިސާގެ ބޮޑުބައި އަހަރު ނުނިމެނީސް ހުސްވެފައިވާކަން ފާހަގަކުރެވެއެވެ. ފޮރިން މިނިސްޓްރީއަކީ ސަރުކާރުގެ ވުޒާރާތަކުގެ ތެރެއިން ނިސްބަތުން އެންމެ ހަރަދުބޮޑު ވުޒާރާއެވެ\nއަބްދުﷲ ޝާހިދު ފޮރިން މިނިސްޓްރީ ހަރަދު ކޮވިޑު-19\nSeptember 21, 2020 13:56:31\nރާއްޖެއިން ބޭރުން ވަޑައިގަތުމަށްފަހު ހޯމް ކަރަންޓީނު ނުވެ ޝާހިދު މިނިސްޓްރީގެ ރަސްމިޔާތެއްގައި!\nJune 20, 2020 16:04:34\nސަރުކާރުން ދަތުރުތަކަށް 49.1 މިލިއަން ރުފިޔާ ހަރަދުކޮށްފި\nApril 30, 2020 16:11:13\nފޮރިން މިނިސްޓްރީގެ ބަޖެޓުން 135 މިލިއަން ރުފިޔާ ހުސްވެއްޖެ\nހުސްވާނެނޫން ށާހިދު އޮފީހަކު ނުހުރޭ އަބަދު ގައުމުން ބޭރުގަ އެކިތަފާތު ވައްތަރުގެ ކާޕެޓު ލިބޭތޯ


ޤަވާއިދާއި ޚިލާފަށް އުޅުނު 1593 ބަންގްލަދޭޝް މީހުން ފޮނުވާލައިފި ޤަވާއިދާއި ޚިލާފަށް އުޅުނު 1593 ބަންގްލަދޭޝް މީހުން ފޮނުވާލައިފި\nރާއްޖޭގައިތިބި ބިދޭސީންގެ ތެރެއިން 200 މީހުން އަނބުރާ ޤައުމަށް ފޮނުވާލަނީ / ފޮޓޯ:މޯލްޑިވިއަން\nޤަވާއިދާއި ޚިލާފަށް ރާއްޖޭގައި އުޅުނު 1500 އަށްވުރެ ގިނަ ބިދޭސީން ޤައުމަށް ފޮނުވާލާފައިވާކަމަށް ސަރުކާރުން ހާމަކުރައްވައިފިއެވެ. ކޮންމެ ރެއަކު ނޭޝަނަލް އެމެޖެންސީ އޮޕަރޭޝަން ސެންޓަރުން ބާއްވާ ނޫސްވެރިންގެ ބައްދަލުވުމުގައި މިރޭ ވާހަކަފުޅު ދައްކަވަމުން އެސެންޓަރުގެ ތަރުޖަމާން މުޙައްމަދު މަބްރޫކް ޢަޒީޒް ވިދާޅުވީ، އެއްވެސް ލިޔެކިއުމެއް ނެތް ޤަވާއިދާއި ޚިލާފަށް ރާއްޖޭގައި އުޅުނު 1593 ބަންގްލަދޭޝް ރައްޔިތުން އެމީހުންގެ ޤައުމަށް އަނބުރާ ފޮނުވާލާފައިވާކަަމަށެވެ. މިގޮތުން މިއަދުވެސް ބަނގްލަދޭޝްގެ 200 މީހުން ފޮނުވާލާފައިވާކަމަށެވެ.\nމަބްރޫކް ވިދާޅުވީ ޤަވައިދާ ޚިލާފަށް އުޅުނު ބިދޭސީން ޤައުމަށް ފޮނުވުމުގެ މަސައްކަތް ކުރަމުން އަންނަ އިރު ޤަވާއިދާއި އެއްގޮތަށް އުޅުނު 342 މީހަކު އެމީހުން އެދުމުގެ މަތިން ޤައުމަށް ފޮނުވައިދީފައިވާކަމަށެވެ.\nރާއްޖޭގައި ވާކް ވިސާއާއި ނުލާ މަސައްކަތް ކުރާކަން އެންމެ ބޮޑަށް ފާހަގަކުރެވިފައިވަނީ ބަންގްލަދޭޝް ރައްޔިތުންނެވެ.\nކުރިއަށް އޮތް3މަސްދުވަހުގެ ތެރޭގައި ރާއްޖޭގައި ވޯކް ޕާމިޓާއި ނުލާ މަސައްކަތް ކުރާ 5000 ބިދޭސީން އަނބުރާ ޤައުމުތަކަށް ފޮނުވާލާނެކަމަށް ސަރުކާރުން މިދިޔަ މަހުގެ 26 ވަނަ ދުވަހު ވަނީ ހާމަކޮށްފައެވެ.\nބިދޭސީންނަކީ ބަލިމަޑުކަމުގައި ނުރައްކާ ބޮޑު އެއް އާބާދީކަމަށްވާތީ އެމީހުންގެ ޙާލަތު ވަރަށް ގާތުން ބަލަމުންދާކަމަށް ސަރުކާރުން ވަނީ ވިދާޅުވެފައެވެ.\nއެއްތަނެއްގައި ތޮއްޖެހިގެން އުޅޭ ބިދޭސީންގެ ތެރޭގައި މިބަލި ފެތުރިދާނެ ކަމުގެ ބިރު ބޮޑުވެފައިވާތީ މިވަގުތުވެސް 40 ވުރެ ގިނަ ތަނެއް ކޮންޓެއިންމެންޓް ސައިޓްތައްކަމަށް ބަލާ ވަދެ ނިކުތުން މަނާކޮށް އެތަންތަން އަންނަނީ ބަލަހައްޓަމުންނެވެ.\nމީގެ އިތުރުން ދިވެހި ރެޑް ކްރެސެންޓް މެދުވެރިކޮށް ބިދޭސީންނަށް ބޭނުންވާ އެހީތެރިކަން އަންނަނީ ފޯރުކޮށްދެމުންނެވެ. މީގެ އިތުރުން ބިދޭސީންނަށް ޚާއްސަ އައިސޮލޭޝަން ފެސިލިޓީތަކާއި، ކަރަންޓީން ފެސިލިޓީތައް ޤާއިމުކޮށް އެތަންތަނަށް ބިދޭސީން ބަދަލުކޮށް އަންނަނީ ބަލަހައްޓަމުންނެވެ.\nޤަވާއިދާ ޚިލާފަށް އުޅޭ ބިދޭސީން އެމީހުންގެ ޤައުމަށް ފޮނުވާލުމުގެ މަސައްކަތް ސަރުކާރުން ކުރަމުން އަންނައިރު ރާޢްޖޭގައި ޤަވާއިދާ ޚިލާފަށް އުޅެމުންދާ ބިދޭސީން އަލުން ރަޖިސްޓަރ ކުރުމަށްޓަކައި ޚާއްޞަ ރެގިއުލަރައިޒްކުރުމުގެ ޕްރޮގްރާމެއް ވަނީ ފަށާފައެވެ. އެގޮތުން މިފުރުސަތުގެ ދަށުން 40 ހާހަށްވުރެ ގިނަ ބިދޭސީން ރަޖިސްޓްރީކޮށްފައިވާކަމަށް އިކޮނޮމިކް މިނިސްޓްރީއިން ވަނީ ވިދާޅުވެފައެވެ.


ގެލެކްސީ އެސް 10 ގެ ފޯނުތަކަށް އުރީދުން ޕްރީ އޯޑަ ނަގަން ފަށައިފި\nސެމްސަންގް އާއި އުރީދޫ ގުޅިގެން ސެމްސަންގުގެ ފަހުގެ ގެލެކްސީ އެސް 10 ސީރީޒް ރާއްޖޭގައި ތައާރަފްކޮށް، ފޯނުތަށް ބައްލަވައިގަތުމަށް ވަރަށް ޙާއްސަ ޕްލޭންތަކެއް އިއުލާނު ކޮށްފިއެވެ.\nމިއަދު ހަވީރު އުރީދޫ މޯލްޑިވްސްގެ މައިއޮފީހުގައި ބޭއްވުނު ޚާއްސަ ހަފްލާއެއްގައި، އުރީދޫއިން ވަނީ ސެމްސަންގް ގެލެކްސީ އެސް 10 އަދި އެސް 10 ޕްލަސް ފޯނުތަކަށް ޕްރީއޯޑަރ ނަގަން ހުޅުވާލާފައެވެ. އަދި ޕްރީއޯޑަރ ކުރައްވާ ކޮންމެ ފޯނަކާއި އެކު، އުރީދޫގެ ފަރާތުން ގެލެކްސީ ބަޑްސް ހަދިޔާކުރެވިގެންދާނެ ކަމަށް އުރީދޫން ބުންޏެވެ.\nރާއްޖޭގައި ސެމްސަންގް އެސް 10 ސީރީޒް ތައާރަފްކުރުމަށް ބޭއްވުނު ހަފްލާގައި، ސެމްސަންގް އިންޑިއާ އިލެކްޓްރޮނިކްސްގެ ފަރާތުން މެނޭޖިންގް ޑައިރެކްޓަރ އޮފް ސްރީލަންކާ އެންޑް މޯލްޑިވްސް، ހަންބޭ ޕާކް؛ ޑަރިރެކްޓަރ އޮފް މޮބައިލް، ވައި.ކޭ ހވޯންގ؛ ހެޑް އޮފް މޮބައިލް އޮޕަރޭޝަންސް، ޝަންތަ ފަރނެންޑޯ؛ އަދި އުރީދޫ މޯލްޑިވްސް އިން ސީއީއޯ ނަޖީބް ޙާން؛ އަދި ޑައިރެކްޓަރ އޮފް ބްރޭންޑް އެންޑް ސޭލްސް، ހުސެން ނިޔާޒު ވަނީ ބައިވެރިވެފައެވެ.\nބައިނަލްއަޤްވާމީ ޓެކްނޮލޮޖީގެ ދާއިރާގެ ޝައުގުވެރިކަން ހޯދާފައިވާ މި ފޯނުތަށް ބައްލަވައިގަތުމަށް، އުރީދޫ ކަސްޓަމަރުންނަށް ވަނީ ވަރަށް ފުރިހަމަ އިންސްޓޯލްމަންޓް ޕެކޭޖުތަކެއް ތައާރަފްކޮށްފައެވެ. އެގޮތުން 1 އަހަރަށް ބަހާލެވިފައިވާ މި ޕެކޭޖުތައް މެދުވެރިކޮށް 12 ޖީބީގެ ހިލޭ ޑޭޓާ ލިބި، ވަރަށް އަގުހެޔޮކޮށް ފޯނު ބައްލަވައިގަނެވޭނެއެވެ.\nމި ޕްލޭން މެދުވެރިކޮށް އުރީދޫގެ ޕްރީޕެއިޑް އަދި ޕޯސްޓްޕެއިޑް ކަސްޓަމަރުންނަށްވެސް އެންމެ ރަނގަޅު އަގުގައި ފޯނުތައް ބައްލަވައިގަނެވޭއިރު، މި ޕެކޭޖްގެ ދަށުން، އެއް އަހަރުގެ މުއްދަތަށް، މަހަކު 1 ޖިބީ ޑޭޓާ ހިލޭ ލިބިގެންދާނެއެވެ.\nއަގު (ރފ.) ސްޓޯރޭޖް ހޭންޑްސެޓް\n12,999.00 128 ޖީބީ ސެމްސަންގް ގެލެކްސީ އެސް 10\n14,499.00 128 ޖީބީ ސެމްސަންގް ގެލެކްސީ އެސް 10+\n18,199.00 512 ޖީބީ ސެމްސަންގް ގެލެކްސީ އެސް 10+\n23,599.00 1 ޓީބީ ސެމްސަންގް ގެލެކްސީ އެސް 10+\nމަހުންމަހަށް ފައިސާދައްކާ ޕްލޭން.\nމަހަކު އެންމެ 942 ރުފިޔާ ދައްކަވައިގެން، އުރީދޫ ކަސްޓަމަރުންނަށް އެންމެ ފަހުގެ ސެމްސަންގް ގެލެކްސީ ފޯންތައް ބައްލަވައިގަނެވޭނެ 12 މަހުގެ އިންސްޓޯލްމަންޓް ޕެކޭޖްތަކެއްވެސް އުރީދޫ އިން ވަނީ މިއަދު ފަށާފައެވެ. މި ޕްލޭން ޚާއްސަކުރެވިފައިވާ، ޕޯސްޓްޕެއިޑް 200 ނުވަތަ އެއަށްވުރެ ބޮޑު ޕޯސްޓްޕެއިޑް ޕެކޭޖެއް ޚިޔާރުކުރައްވާ ކަސްޓަމަރުންނަށެވެ.\nމަހުފީ (ރފ.) ޑައުންޕޭމަންޓް (ރފ.) ސްޓޯރޭޖް ހޭންޑްސެޓް\n942.00 1,999 128 ޖީބީ ސެމްސަންގް ގެލެކްސީ އެސް 10\n992.00 2,999 128 ޖީބީ ސެމްސަންގް ގެލެކްސީ އެސް 10+\n1,300.00 2,999 512 ޖީބީ ސެމްސަންގް ގެލެކްސީ އެސް 10+\n1,775.00 2,999 1 ޓީބީ ސެމްސަންގް ގެލެކްސީ އެސް 10+\nފުލް ޕޭމަންޓް ޕްލޭން އާއި އެއްފަދައިން މި ޕްލޭން ޚިޔާރުކުރައްވާ ބޭފުޅުންނަށްވެސް އެއް އަހަރުގެ މުއްދަތަށް، މަހަކު 1 ޖިބީ ޑޭޓާ ހިލޭ ލިބިގެންދާނެއެވެ.


ރައީސް ޔާމިން ރާއްޖޭގެ ރައްޔިތުންނަށް ފުރައްސާރަ ކުރައްވާ ދެއްކެވި ވާހަކަފުޅު ކުށްވެރިކުރުން – Maldivian Democratic Party\n06 ސެޕްޓެމްބަރު 2015\nރައީސް ޔާމިން ރާއްޖޭގެ ރައްޔިތުންނަށް ފުރައްސާރަ ކުރައްވާ ދެއްކެވި ވާހަކަފުޅު ކުށްވެރިކުރުން\nރާއްޖޭގެ ވެރިކަމާއި ހަވާލުވެވަޑައިގެން ހުންނެވި ރައްޔިތުންގެ އެންމެ %25 ތާއީދު ލިބިވަޑައިގެންނެވި އަބްދުﷲ ޔާމީން އަބްދުލްޤައްޔޫމް ރައްޔިތުންނަށް ވެފައިވާ އެއްވެސް ވައުދެއް ފުއްދުމެއްނެތި ރައްޔިތުންނަށް ފުރައްސާރަކޮށް ރޭގައި ދެއްކެވި ވާހަކަފުޅު ދިވެހިރައްޔިތުންގެ ޑިމޮކްރެޓިކް ޕާޓީން (އެމްޑީޕީ) އިން އެންމެ ހަރުއަޑުން ކުށްވެރިކުރަމެވެ.\nއަބްދުﷲ ޔާމީން އަބްދުލްޤައްޔޫމް ރޭގައި ދެއްކެވި ވާހަކަފުޅަކީ ރާއްޖޭގެ ރައްޔިތުންނަށް މުހާތަބުކުރައްވާ ދެއްކެވި ވާހަކަފުޅެއްކަމަށް ނުބެލެވެއެވެ. އެއާއި ޙިލާފަށް އެވާހަކަފުޅު ދައްކަވާފައި އެވަނީ ރާއްޖޭގެ ޤާނޫން އަސާސީ އާއި ޑިމޮކްރަސީގެ ހަމަތަކާއި ދުނިޔެ ޤަބޫލުކުރާ އެންމެހާ ހަމަތަކުން ނެއްޓިފައިވާ، އެމަނިކުފާނު ނިސްބަތްވެ ވަޑައިގަންނަވާ ކުޑަ ޖަމާއަތެއްގެ ބަޔަކާއި މުޙާތަބުކޮށްކަމަށް ދެކެމެވެ.\nއެމަނިކުފާނު އެގޮތަށް ވާހަކަފުޅު ދައްކަވާފައިވާއިރު ،އެމަނިކުފާނުގެ މި ސަރުކާރަކީ ޤާނޫނީ ވެރިކަމެއްގެ ކުޑަވެސް މިންވަރެއްގެ ސިފައެއްނެތް ،އަނިޔާވެރިކަމާއި ނާއިންސާފާއި ކޮރަޕްޝާންގެ ލާމަސީލު ސަރުކާރެކެވެ. މިގޮތުން ކުރުމުއްދަތެއްގެ ތެރޭގައި އެމަނިކުފާނު ވަނީ، އެމަނިކުފާނުގެ ސަރުކާރުގައި ‘ މާފިއާ ‘ގެ ސިފަ ޖައްސައި މުޅި ޤައުމު ބިރުވެރިކަމާއި ނާއުއްމީދުގެ ތެރެއަށް ގަންބާލަފައިކަން ފާހަގަކުރަމެވެ.\nއެއާއި ޙިލާފަށް ރައީސް މުޙައްމަދު ނަޝީދުގެ ސަރުކާރު ވެގެންގޮސަފައިވަނީ މުޅި ރާއްޖެއަށް ޑިމޮކްރަސީގެ ރޮގުންނާއި ތަރައްގީގެ ރޮގުން އިންގިލާބީ ބަދަލުތަކެއް ގެނެސްދިން ސަރުކާރެއްގެ ގޮތުގައެވެ. އަދި ރައީސް ނަޝީދު ވަނީ އަބްދުﷲ ޔާމީން އާއި ނުބައްދަލު މިންވަރަކަށް ރާއްޖޭގެ ރައްޔިތުންގެ ތާއީދާއި ލޯބި ހޯއްދެވުމުގެ އިތުރުން ދުނިޔޭގެ މަޤުބޫލުކަން ހޯދައިފައިކަން ފާހަގަކުރަމެވެ.\nނަމަވެސް އަބްދުﷲ ޔާމީން ފާހަގަ ކުރެވެނީ ރާއްޖޭގެ ރައްޔިތުންނާއި ދުނިޔޭގެ ކުރިމަތީގައި މަޤުބޫލުކަން ކުޑަ އަދި ރާއްޖޭގެ ޑިމޮކްރަސީ އާއި ތަރައްޤީ ފަނާކުރައްވާ ބޭފުޅެއްގެ ގޮތުގައެވެ. އަބްދުﷲ ޔާމިންގެ ސަރުކާރުގައި ރާއްޖޭގެ ޑިމޮކްރަސީ އާއި، އިންސާނީ ހައްގުތަކާއި، އަދުލު އިންސާފު އޮތްގޮތާއިމެދު އ.ދ އިން ފެށިގެން ކަންބޮޑުވުން ފާޅުނުކުރާ ބައިނަލްއަޤްވާމީ ޖަމިއްޔާ، ޖަމާއަތެއް ނެތްކަން ފާހަގަކުރަމެވެ.\nއަދި ސިޔާސީ ލީޑަރުންނާއި ސަރުކާރާއި އިނދިކޮޅު ހިޔާލުތަކުގެ މީހުންގެ މައްޗަށް ނުހައްޤުން ޝަރީއަތްތައްކޮށް ، އަދި ޝަރީއަތަކާއިނުލައިވެސް ޖަލުގައި ބޮޑެތި އަދަބުތައްދެމުންދާކަންވެސް ފާހަގަކުރަމެވެ. މިގޮތުން ރައީސް ނަޝީދުގެ މައްޗަށް ނުހައްޤުން ކޮށްފައިވާ ދައުވާއާއި އިއްވައިފައިވާ ހުކުމަކީ ، މުޅި ދުނިޔެއިން އެކަން ކުށްވެރިކޮށް މުޅި ދުނިޔޭގެ މަލާމާތް ރައްދުވެފައިވާ އަމަލެއްކަން ފާހަގަކުރަމެވެ. އަދި އަދާލަތު ޕާޓީގެ ރައީސް ޝެއިޙް އިމްރާންގެ މައްޗަށް ހުކުމެއް އިއްވުމަކައިވެސްނުލައި ޖަލުގައި އަދަބުދެމުންދާކަމީ ހަގީގަތެކެވެ. އަދި ކުރީގެ ޑިފެންސް މިނިސްޓަރ ކާނަލް ނާޒިމް ފްރޭމްކޮށްގެން ޖަލުގައި ހައްޔަރުކޮށްފައި ވާކަންވެސް ފާހަގަކުރަމެވެ.\nސަރުކާރާއި ދައުލަތުގެ މުއައްސަސާތަކުގެ ތަކުގެތެރޭގައި ކޮރަޕްޝަނާއި ފަސާދަ ސިއްރުގައާއި ފާޅުގައި އަށަގަނެފައިވަނީ އިންތިހާ ދަރަޖައަކަށްކަން ކަންބޮޑުވުމާއިއެކު ފަހަގަކުރަމެވެ. އަދި ކޮރަޕްޝަން އާއި ފަސާދައިގެ މައްސަލަތައް ބެލުމުގެ އެންމެހައި ދޮރުތަށް ބަންދުކޮށްފައިވަކަން ފާހަގަ ކުރަމެވެ.\nއަބްދުﷲ ޔާމީންގެ ސަރުކާރު އައިފަހުން ރާއްޖެގައި ރިކޯޑް އަދަދަކަށް މީހުން މެރުމާއި، ވަޅި ހެރުމާއި ، މަސްތުވާތަކެތީގެ ވިޔަފާރި ފުޅާވުމާއި ބިރުދެއްކުން އިތުރުވެފއިވާކަން ފާހަގަކުރަމެވެ. އަދި އެފަދަ މައްސަލަތައް ސަރުކާރުން ގަސްތުގައި ނުބަލައި މުޖުރިމުންނަށް ވާގިވެރިވާ ސަރުކާރެއްގެ ގޮތުގައި ދެމިއޮންނަކަން ފާހަގަކުރަމެވެ.\nބަޔާން ނެރުނީ: އެމްޑީޕީގެ ސެކްރެޓޭރިއަޓް\nތާރީހް:6ސެޕްޓެމްބަރ 2015


Ashfa Burugaa Beylumun Kee Faadukiyunthakah Firimeehaa Dhinee Fini Rahdheh - Vaguthu\nއީވަގުތު , މިޔުޒިކް , ދިވެހި މިޔުޒިކް އިންޑަސްޓްރީ\nއަޝްފާގެ ބުރުގާ ބޭލުމުން ކީ ފާޑުކިޔުންތަކަށް ފިރިމީހާ ދިނީ ފިނި ރައްދެއް\nލަވަކިޔުންތެރިޔާ މަރިޔަމް އަޝްފާ، ބުރުގާ ނެގުމާ ގުޅިގެން މީޑިޔާއާއި ސޯޝަލް މީޑިޔާގައި ފެތުރުނު ވާހަކަތަކަށް، އޭނާގެ ފިރިމީހާ އަދި މަޝްހޫރު ލަވަކިޔުންތެރިޔާ މުޙައްމަދު އަބްދުލް ޣަނީ (ތޭރަވާ) ވަރަށް ފިނި ރައްދެއް ދީފިއެވެ.\nސީދާ އެއީ އެކަމާ ގުޅިގެން ދިން ރައްދެއްކަމަށް ބުނެފައިނުވިޔަސް، ހިންދީ ބަހުން ދީފައިވާ ރައްދުގައި އަޝްފާގެ ފޭސްބުކު އެކައުންޓު ޓެގުކޮށްފައިވެއެވެ.\nތޭރަވާ ފޭސްބުކުގައި ކޮށްފައިވާ ޕޯސްޓުގައި ބުނެފައިވަނީ މީހުން އަބަދުވެސް ކޮންމެވެސް އެއްޗެއް ކިޔާނެކަމަށާއި އެއީ މީހުން އަބަދުވެސް ކޮށް އުޅޭ އެމީހުންގެ "ބިޒްނަސް" ކަމަށެވެ. އަދި އެފަދަ ބޭކާރު ކަންކަމާ އަޅާ ނުލުމަށް ބުނެފައިވެއެވެ.\nއާއްމު ޚަފްލާތަކާއި އެނޫންވެސް އެފަދަ ހަރަކާތްތަކުގެ އަޝްފާ އަޅަމުންދިޔަ ބުރުގާތަކަށް އެތައް ބައެއްގެ ފާޑުކިޔުން އަމާޒުވިއިރު، އޭނާ ބުރުގާ ނެގިކަން މީޑިޔާއަށް ތިލަވެފައިވަނީ މިއަދުއެވެ.\nބުރުގާ ނުނަގާނެކަމަށާއި އެފަދަ ޚިޔާލެއް ނެތްކަމަށް މީގެކުރިން އަޝްފާ ބުނެފައިވެއެވެ.\nނޮވެމްބަރު 12, 2017 - 21:20\nކީކޭ އަޅެ ދެން ބުނާނީ. ﷲ ހިދާޔަތު ދައްކަވާށި.\nނޮވެމްބަރު 12, 2017 - 19:45\nޢަޝްފާ އެކަނިތަ ބުރާ ނާޅަ އުޅެނީ.ސޮރީ ބުރުގާ .ވަރަށް ފޫހިކަރުވާ ހުއް\nނޮވެމްބަރު 12, 2017 - 13:05\nއަޝްފާ ބުރުގާނެގީ ޤަދަރުލިބިފައިވާ ކަނބަލުންގެ ފަރާތުން ހިތްވަރުލިބިގެން. މިމީހުންނަށް ފަހުންވިސްނޭނެކަމަށް އުންމީދުކުރަން.\nނޮވެމްބަރު 12, 2017 - 12:11\nއަނބިދަށުވެފަ ތިބޭމީހުންނަށް އަނބިމީހާއަށް ދެވޭނީ ކޮން ނަަސޭހަތެއް؟ ކޮން ހޫނުރައްދެއްދޭނީ؟ އެހެންނޫނަސް އައުރަ ނިވާނުކުރާ އަންހެނާއަށް ﷲ ގެ ގަދަފަދަ އަޒާބުހުރިކަން ހަނދާންހުންނާނީ ކިހިނެތް ދުނިޔޭގެ ޒީނަތަށާއި މިއުޒިކަށް ގެއްލިފަ ތިބެނީ...ދުނިޔޭގަ ފާޑުކީމަ އަޅާނުލާކަމށް ދެެެއްކިޔަސް ބުންޏަސް ހަގީގަތުގައި އަޅާލެވޭނެ...ކަޑަވެސްވާނެ...އަދި ތިއަށްވުރެ ކަޑަވާނެ ގިޔާމަތްދުވަހުގަ...މީނައަށް ހެޔޮވިސްނުން ދެއްވާށި...\nނޮވެމްބަރު 12, 2017 - 10:46\nމި އަންހެނަކު މިހާދުވަހަށްވެސް އުޅުނީ ހެދުން ލައިގެން އޮރިޔާން ހާލުގައި.\nނޮވެމްބަރު 12, 2017 - 10:42\nކޮމެންޓްތަކަށް ބަލާއިރު ބޮޑަށް ހީވަނީ މިތާ ކޮމެންޓް ކުރާ އެއްބައި މީހުންގެ ތަރިކަ މުދާހެން ސުވަރުގެއާއި ނަރަކައެއީ.\nނޮވެމްބަރު 12, 2017 - 09:01\nއަދި ކިރިޔާ ތި ކުޅެވެނީ މިޔުޒިކް....ދޭނެ ނަސޭހަތއެް ނެތް...ހެވާ ނުބައި ވަކިވާ ވަރުގެ މީހުން....\nނޮވެމްބަރު 12, 2017 - 08:53\nބަސްނުވިކޭ އޮޑިއެއްގެ ދިރުނބާ ކޮޅަށް އަރައިގެން ކިހިނެއްތަ ހޫނުރައްދެއް ދޭނީ\nމުނާޒް ހއ. ބާރަށް\nނޮވެމްބަރު 12, 2017 - 08:50\nތީ ފައްކާ ބަޑިއެއް، ތި އަޝްފަ ބުރުގާ ކީއްކުރަން ބުރާއާއި ޖަނގިޔާ ނަގައިގެން މަގުމަތީ އެނބުރުނަސް ހެޔޮ... މީހަކަށް އަސަރެއްވެސް ކުރާނީ އަސަރެއް ކުރާފަދަ ސިފައެއްވެސް މީހާގައިގަ ހުރެގެނެންނު... ތޭރަ ތީ އަނެކަކު ލަވަކިޔާ މީހުންގެ ތެރެއިން އެންމެ ފޫހި އެކަކު.. ލަވަކިޔުމުގެ ފަންނު ހަލާކުކުރާ ގަމާރެއްތީ... ކަލޭމެން ދެމީހުން ވެންބޮޅު ޖަހައިގެން ފަރުމަހަށް ދޭބަލަ...\nނޮވެމްބަރު 12, 2017 - 07:37\nހެޔޮނުވާނެއެވެ. އަޝްފާ ކިހާދުވަހަކު ދުނިޔޭގައިނހުންނަންކަމަށްހެއްޔެވެ. މާތްﷲ ވަނީ ރަނގަޅަށް ނިވާވެގެން އުޅުމަށް އަންގަވާފައެވެ. ތޭރަވަލަކަސް ސާދަވަލަކަސް ތިކަހަލަ ކަންކަމުގައި ފިނި ޖަވާބު ދީގެން ނުވާނެއެވެ. މާދަމާ(ޤިޔާމަތްދުވަހުން) ސަލާމަތްވޭތޯ ގަދަ އަޅައި މަސައްކަތް ކުރަމާ ހިނގާށެވެ. ލަޗަކިޔާގެން ލިބޭ މަޝްހޫރުކަމަކީ ކައިގެން ފެންބޮއުންފަދަ ކަމެކެވެ. ހަމަ ދާދި ކުޑަހިނދުކޮޅެްގެ ތެރޭގައި ފިލައި ހިނގައިދާނެއެވެ. ނަމަވެސް ކުރި ހެޔޮ ޢަމަލެއްގެ ބުރަދަން މީޒާނުގައި މނިކަން އިންސާފުވެރިކަމާއެކު ކިރައިލެވޭނެއެވެ. އެހެންކަމުން ދެންވެސް އަވަހަށް ބުރުގާ އަޅަން ބޭބެއަށް ފެނެއެވެ. މާތްﷲ އަށް ބިރުވެތިވާށެވެ. ތިބާގެ މަރުވަނީ ތިބާއާއި ކިހާ ކައިރިއެއްގައިކަން އެބަ އެނގޭހެއްޔެވެ.\nނޮވެމްބަރު 12, 2017 - 02:14\nއަޑުވެސް ވިއްކާ ހަށިވެސް ވިއްކާ ! ހަރާމެއް ހަލާލެއް ބަލާކަށް ނުޖެހޭނެ މިގައުމުގަ މިހާރަކު! މިދުނިޔޭގެ މަޝްހޫރުކަމާ ފައިސާޔާ ތަނަވަސް ކަން ލިބުނީމަ ނިންމާލައިގެންތިބޭ! އެކަމަކު ހަދާާާާާާާާާާާާންކުރާތި، ﷲ ގެ ހަޟްރަތުގައި ޖަވާބުދާރީ ވާންޖެހޭނެ!\nނޮވެމްބަރު 12, 2017 - 00:34\nތޭރަވާ ހާދަ ލަދުހަޔާތް ކުޑަވެގެން އަމިއްލަ އަންހެނުން އެހެން މީހުން ކުރިމަތީ ނީލަން ކުރުވަނީ ތި؟ ޤިޔާމަތަށް ބިރުވެތިވެބެ ބުރޯ.\nނޮވެމްބަރު 11, 2017 - 23:03\nއިންސާނާގެ ޖިސްމަކީ އެމީހެއްގެ އަމިއްލައެއްޗެއް ކަމަށް ޤަބޫލުކުރެވޭކަމަށް ވަނިއްޔާ ޖިސްމުގެ ކޮންމެ ގުނަވަނެއްވެސް އެމީހަކު ދައްކަފާނެ. އަދި އެ ގުނަވަނެއްގެ ބޭނުންވެސް ހިތް އެދޭހާގޮތަކަށް ބޭނުންކުރެވިދާނެ. ﷲގެ ރުއްސެވުމަކަށް ﷲ ޙަރާމްކުރައްވާފައިވާ ކަން ކަމަކަށް ފަރުވާލެއް ނުބަހައްޓާނެ.\nނޮވެމްބަރު 11, 2017 - 22:17\nތީވާނެވަރު އަދިކިރިޔާ އިސްލާމްދީން ތިއިގުނީ\nނޮވެމްބަރު 11, 2017 - 19:46\nމި ހަބަރު މަ ދެކެނީވެސް ވަގުތުން އެކަނި.. ކަލޭމެން ތިއުޅެނީ މޮޔަވެގެން ދޯ\nނޮވެމްބަރު 11, 2017 - 16:54\nޓިޕިކަލް މޯލްޑިވިއަންސް .. ހަބަރަށް ލާ ބޮޑު ކުރަން ޖެހޭ ވާހަކަ އެއް ވެސް ނޫން މީ .. ދެން ބަޔަކާ ކޮންކަމެއް.. އޭރު ކީ ބުރުގާ ބާލައިގެން ތި ހެދުން ތައް ލާށޭ . މިހާރު ބުރުގާ ބޭލީމަވެސް މައްސަލަ .. ނެތެއްނު ރަނގަޅު އެއް ގޮތް ވެސް\nނޮވެމްބަރު 11, 2017 - 16:40\nބުރުގާ އަޅާފަ ބޭލުމަކީ ވަރަށް ގޯސް ކަމެއް\nނޮވެމްބަރު 11, 2017 - 16:38\nމިތާގަ ގިޔާމަށް ދުވަސް ކިޔާފަ އެއްޗެހި ކިޔާމީހުންންނަށް ނޭގެނީބާ ހިސާބު ބައްލަވާގޮއް.... ބަލަ މިވެނި މީހަކު ދާނީ ނަރަކައް ނޫނީ ސުވަރުގެެއައްކަން އެކަކައްވެސް ނޭގޭނެ ބުނާކަށް... ފިރިހެނުންވެސް އަންހެނުންވެސް އިސްތިރިކުރަން ޖެހޭނެ ކުރަންޖެހޭ ހާލަތުގަ.. ފުރަތަމަ މީހުންނާ ނުބެހި އަމިއްލަ ހާލާގެން އުޅެވޭތޯބަލަންވީ އެންމެންވެސް... ބުރުގާ އެޅިޔަސް ނޭޅިއަސް އެއީ އެމީހެއްގެ އަމިއްލަކަމެއް.. ދަސްކުރަންވީ އަމިއްލަ މީހާގެ އެދުންތަ ކޮންޓްރޯލު ކުރެވޭތޯ...\nނޮވެމްބަރު 11, 2017 - 16:28\nތޭރަވާ އަށް ބުނެލަން އޮތީ ތި ކުރަނީ ރަނގަޅުކަމެއް ނަމަ ކަލޭ އަށްވުރެ ކުރިން ތިކަން އެހެން މީހުން ވެސް ކުރީސް.\nނޮވެމްބަރު 11, 2017 - 15:42\nބުރުގާ ބޭލުމަކީ އެމީހާ ކާފިރުވާ ކަމެއްނޫން ހުރިހާވެސް ކަމަކީ އެމީހާގެ އީމާންތެރިކަން، ބުރުގާ އަޅައިގެން އުޅޭ މީހުންވެސް އެހާރަގަޅު ތޯ،\nނޮވެމްބަރު 11, 2017 - 14:46\nކުރިން ވެސް ބުރުގާ އެޅީ ނަމަކަށް. އޭރުވެސް ބުރުގާ ނެތް މީހެކޭ އެއްވަރު. ދެން ލަ ލަ ލަ\nނޮވެމްބަރު 11, 2017 - 14:33\nއެދުވަހުން ވެސްދޭނީ ފިނި ޖަވާބެއްތަ؟ ލޮލް\nނޮވެމްބަރު 11, 2017 - 19:38\nކޮން ދުވަހަކުން. ކަލޭ އެކަނި އެދުވަހު ހުންނާނީ ތިބުނާ ތާކު. ލޮލް\nނޮވެމްބަރު 11, 2017 - 14:14\nނޮވެމްބަރު 11, 2017 - 13:44\nތޭރަވާ ކޮބާ ކަލޭ\nނޮވެމްބަރު 11, 2017 - 12:28\nއަސްފާ ބުރުގާ ބޭލިޔަސް އަހަރެމެނަށްކީއް........\nނޮވެމްބަރު 11, 2017 - 11:58\nރަޯށޭވީ ހިތާމާން ދޫވީތިބާއޭ ތޭރަވާ\nނޮވެމްބަރު 11, 2017 - 11:57\nކުރީގަވެސް ހުރީ ބުރުގާގެތަންކޮޅެއް އަޅައިގެން\nނޮވެމްބަރު 11, 2017 - 11:47\nދުނިޔޭގެ ހެއްލުމަށް ގެއްލިހުސްވެގެން ދިއުމަކީ ރަނގަޅު ކަމެއް ނޫން. ޢޭގެ ނަތީޖާ ވަރަށް ހިތިކޮށް ދއްކަވާނެ. ޢަނބިމީހާ ތިޔަގޮތަށް މަގު ގެއްލެމުންދާއިރު ހަމަ މަގަށް އެޅުުވުން އެއީ ފިރިމީހާގެ ޒިއްމާއެއް. މިފަދަ ހާލަތްތަކުގައި ހިތްވަރެއް ނޫން ދޭންވީ ، ނަސޭހަތްދޭންވީ. ތި ދެމީހުންނަށް ހެޔޮވިސްނުން ދެއްވާށި.\nނޮވެމްބަރު 11, 2017 - 11:12\nގިޔާމަތްދުވަހު ވެސް ފިނި ޖަވާބެއް ދެވޭނެބާ\nނޮވެމްބަރު 11, 2017 - 11:04\nނޮވެމްބަރު 11, 2017 - 10:54\nburugaa negumuge eywordu olmpahuga ashfaa ah dheynvi\nނޮވެމްބަރު 11, 2017 - 09:23\nލަވަކިޔާ މީހުންގެ އަގު ވެއްޓެނީ މިކަހަލަ ކަންތައް މަދުބަޔަކު ނަމަވެސް ކުރާތީ. އަޝްރާ ވެސްހަމަ މިހެން. އަޝްފާގެ ފިިރިމީހާއަށް ހެޔޮ ވިސްނުން ދެއްވާށި.\nނޮވެމްބަރު 11, 2017 - 09:03\nއަސްފާ ބުރުގާ އަޅައިގެން ހުރީ ކޮން އިރަކު؟\nނޮވެމްބަރު 11, 2017 - 09:02\nމީނާ ކުރިން ބުރުގާ އެޅިތަ\nނޮވެމްބަރު 11, 2017 - 08:43\nދައްޔޫސިންނަކީ ކޮބާކަން ތޭރަވާ އަށް އެގޭތަ އެއީ ،،،،\nނޮވެމްބަރު 11, 2017 - 08:06\nއަޝްފާ އެއި ހިތާވެގެން ހިނގާބާކިޔަ މީ ބަލަ ކިތައް އަންހެނުން ބުރުގާ އެޑަފެއި ބުރުގާ ނަގަނީ... މި އެންމެނަށް ހަމަ އަޝްފާމާބޮޑަށްވެސް ރީޔެތީ....\nއަދި ބުރުގާ އެޑިޔަސް ރާއްގޭގެ 90 އިން ސައްތަ އަންހެނުންގެ އައުރަ ނިވާނުވޭ...\nމީހުންގެ މަސްކާއްވެގޭފެހޭ ހިންނޭހެއް ކުޅިވަރެއް ޓިޕިކަލް މޯލްޑިވިައަންސް\nނޮވެމްބަރު 11, 2017 - 06:16\nއަޝްފާއަކި ވަރަށް ޒީލަގަދަ އަންހެނެއް. ތޭރަ ހުންނަނީ ސައިޒްކޮށްފަ. އަޝްފާ ބޭނުންގޮތެއް ތޭރައަށް ހަދަނީ. ފިރިމިހާގެ ބަސް އަނބިމީހާ ކުރިމަތީނުވިކުމަކީ ލަދުގަންނަންޖެހޭ ކަމެއް. ބްރޯ ތިހާވަރަށް ދަށުވެފަ ހުރީމަ ފިރިހެނުންނަށްވެސް ހުތުރު.\nނޮވެމްބަރު 11, 2017 - 05:42\nއެހެނީ އެއީ ނަރަކައިގެ އަހުލުވެރީންނެވެ. މާތްﷲ އަށް ބިރުވެތިވެ ހެޔޮމަގަށް ރުޖޫޢަވާށެވެ.\nނޮވެމްބަރު 11, 2017 - 04:45\nމީހުން އެގޮތައް ވާހަކަ ދައްކާނީ ކޮންމެވެސް ކަމެއްވީމައެއްނު\nނޮވެމްބަރު 11, 2017 - 04:05\nދަތްޔޫސުންނަކީ ކޮބާ ކަން ތޭރަވާ ދަސްކުރައްޗޭ .\nނޮވެމްބަރު 11, 2017 - 01:40\nމާލެ މިހަކާއި އިނދެވުނީމައި ، ހިލޭ އުޅެވޭތީ ސައިޒުގަ ހުންނަނީ.. އަންހެނާގެ އައުރަ އަކީ މޫނާއި ދެއަތް ތިލަ ފިޔަވައި މުޅި ހަށިގަނޑު. ޢަދި އަންހެނާގެ އަޑަކީ ވެސް އައުރައެއް ކަމަށް ބަޔެއް ހާލަތުގައި ވާކަމަށް ދީނީ ފޮތްފޮތުގައި ހުރޭ. ބުރުގާ އަޅަންޖެހޭ ގޮތަށް ނޭޅުނުނަސް އައުރަ ނިވާވާ ވަރު ވޭ. ޢެކަމަކު މިހާރު ދެން ހަޑި ކަމެއް ތިޔަ ކުރެއްވީ.. ކޮއްކޮއަށް ތެދުމަގު ދެއްކެވި ފަދައިން ދައްތައަށް ދެއްކަވައިފާނދޭ... ޢާމީން.\nނޮވެމްބަރު 11, 2017 - 07:39\nނޮވެމްބަރު 11, 2017 - 20:10\nތިހެން ވިއްޔާ އަންހެނާގެ އަޑުގަ ބުރުގާ ނާޅުވަނީ ކީއްވެ؟\nނޮވެމްބަރު 11, 2017 - 01:04\nކަލޯ ގަދަބަސް ނުބުނެހުރޭ. ދުވަހެއް އެބައޮތް. އަހަރުންނަށް ހެޔޮ އަޝްފާ **** ބާލުވައިގެން އުޅުނަސް\nނޮވެމްބަރު 11, 2017 - 00:29\nތޭރަވައަކަށް ނުކެރޭނެ އަޝްފާކައިރީގައި ފާޑުފާޑުކުރާކަށް. ޙުންނާނީ އަޝްފާގެ ދަށުވެފައި. އެހެންވީމަ އެއްޗެއް ނުބުނެވޭތާ\nޢަޝްފާ އިންޓަރވިއު އެއްގައިވެސް ބުނި ތިމަންނަ ރުޅިއަތުވެއްޖެއްޔަަ ތޭރަވާ އެއްޗެއްނުބުނެ ތިމަންނައަށް ދޫކޮށްލާނޭ. ދެން ކޮންމެ.ގޮތަކަށް ހެދުން އެޅިޔަސް ލޯބިވާމީހާއާ އެކީ އުޅެން ބޭނުމިއްޔާ ޖެހޭނީ ހައްޕު ކިޔައިގެން ހުންނަންތާ..ކެކެކެ\nނޮވެމްބަރު 11, 2017 - 00:14\nސްޓެޓަސްގެ ސްކްރީން ޝޮޓެއް ހިމަނާލިނަމަ ސަޅިވީސް\nނޮވެމްބަރު 11, 2017 - 00:06\nއަޅެ ތޭރަވާހެން ބޯބާާލާފަ ރީނދޫ ވަށާބެ ދޯ!!!..ބޯހަލާކު.\nނޮވެމްބަރު 10, 2017 - 23:43\nޗަކޮއި ތިޔަހެދީ ކިހިނަކުން... ދެން ޗަކޮއި ބުރުގާ އަޅާ.. އަޑުވެސް ޗަކޮއި ގެ ހިމަ އެހަންޑި އަށް ވުރެ.\nނޮވެމްބަރު 10, 2017 - 23:34\nޙަފްލާ ކިޔާއިރު ތިކި އިންނާނީ ހ ގެ ތިރީގަ\nނޮވެމްބަރު 10, 2017 - 23:20\nއަޗި މިކޮއެ ސޭންޑީ އާ އިންތަން ދެން ތަމެންނަށް ފެންނާނީ\nނޮވެމްބަރު 10, 2017 - 23:13\nބަލަ ތޭރަވާ... ކަލެޔަކަށް ނުކެރޭނެ ތިނޫން އެއްޗެެއް ބުނާކަށްވެސް. އަޝްފާއާއި އެއްކޮޅަށް ނާރައިފިޔާ ވަރިފަށަށް އަރާނެ. މުޅި ރައްޔިތުންނަށް ކާލޭ ތި އަންގައިދިނީ ކަލޭ ތީ އަނބިދަށުވެފަ ހުންނަ ފިރިހެނެއްކަން. އައްޗީޑި... ލަދުން ބޯހަލާކު.... އެހެން ނޫނަސް ކަލޭވެސް އޭނަ ބުރުގާ ނެގީމަ އަސްލު ހަމަ ލަދުވެސް ގަންނާނެ...\nނޮވެމްބަރު 10, 2017 - 23:10\nތޭރަވާ އަންހެނުން ހުރިހާތަނެއް ދިއްކޮށްގެން ދުވަނިކޮށް އެހެންފިރިހެނަކު އައިސް އަތްކޮށްޕާލީމަ ބުނާނީ މީހުން އައިސް އަތްކޮށްޕާނޭ އެކަމާވެސް އަޅާނުލާށޭ... ދައްޔޫސުންވެސް އުޅޭނީ އެހެން ބްރޯ ވިސްނާލުން ބުއްދިވެރި\nނޮވެމްބަރު 11, 2017 - 00:27\nބޮޑު ބުރުގާ ކިތައް އަންހެނުން ހިލެ ފިރިހެނުން ކައިރިޔަށް ދަނީ.ސައުދީ ނަމަ ހުވާ ބޯ ކަނޑާނެ\nނޮވެމްބަރު 10, 2017 - 23:09\nތޭރަވާ ކަލޭތިޔައީ ބޮޑު މޮޔައެށް\nނޮވެމްބަރު 10, 2017 - 22:56\nއަހަރެމެންނަށް އިނގޭ މާކުރިންވެސް ދޭނީ ތިޔަކަހަލ ފިނި ޖަވާބެއްކަން!! އެއީ ދެމީހުން މަޝްވަރާކޮށްގެން ބޭލި ބުރުގާ އެއްވިއްޔާ!! އެދައިތަ ހުންނަނީ ހެދުން ލައިގެން އޮރިޔާން ޙާލުގަ، ހަށިގަނޑުގަ ނޭނގޭ ވަނާއެއް ނޯވޭ!! ކީއްކުރަން އަޅާ ބުރުގާއެއް، ހަމަޔަޤީނުންވެސް ތިމާ ހެއްދެވި ފަރާތް ދެކެ ބިރުގަންނަ ނަމަ ބުރުގައެއް ނުބާލާނެ!! ހުރި ހިތާމައެއްގެ ބޮޑުކަމާއެވެ!! ފިރިންގެ ޖާހިލުކަމާއެވެ!! އަނބިންގެ ފާހިޝްކަމާއެވެ.،،\nނޮވެމްބަރު 10, 2017 - 22:36\nޖަވާބް ފިނިވާނީ މިއަދު. ފަހުން އެހާ ހޫނުވެދާނެކަމަށަ ބިރުވެތިވާންޖެހޭނެ. ދެން ތިޔަ އަޝްފާއެއްގެ ބުރުގާއަކީ މަޝްހޫރު ވީ އެއްޗެއްވެސް ނޫން. މީޑިޔާތަށް ބޭނުންކޮށްގެންވެސް އެކަމެއްނުވި. ސައިކޯ ގޮލައެއްކަމަށް ފެންނަނީ\nނޮވެމްބަރު 10, 2017 - 22:35\nއަޝްފާ ހެދުން ބޭލީމަ ފޮޓޯއެއްނަގާފަ ލައްޗޭ..\nނޮވެމްބަރު 10, 2017 - 22:34\nކުރިން ބުނާ ބަސް ބަދަލުވާނެ. އަންނި ބުނި ވެރިކަމަށް ކުރިމަތި ނުލާނަމޭ، މައުމޫނު ބުނި ސިޔާސީ ކަނަކމުން ދުރުވީއޭ، ޔާމީނު ބުނި ވެރިކަން ބޭނުމެއް ނޫނޭ. އެއީކީ މިރާއްޖޭގައި މާބޮޑު މައްސަލައެއްނޫން. 500 އަށް ފާހަގަ ޖަހައިދޭނެ. ތިކުއްޖާ ބުރުގާ ނުނަގާކަމަށް ޓީވީ ގައި ތަގްރީރެއް ދީފާނަން 5000 ހާސް ދިނީމާ.\nނޮވެމްބަރު 11, 2017 - 11:06\nނޮވެމްބަރު 10, 2017 - 22:31\nއަޝްފާ ކޮންއިރަކު ބުރުގާ އެޅި...؟\nނޮވެމްބަރު 11, 2017 - 00:28\nނޮވެމްބަރު 10, 2017 - 22:30\nމިއަދު ފިނި ޖަވާބަކުން ހިނި ގަނޑަކުން ފުއްދާލެވިދާނެ އެކަމަކު ޤިޔާމަތް ދުވަހު ފިނި ޖަވާބަކުން ނިންމައެއް ނުލެވޭނެ! ޙަޔާތުގެ ބައިވެރިޔަކައް ސޯލިހު ފިރިޔަކު ހޯދަން ޖެހެނީ މިހެންވީމަ!\nނޮވެމްބަރު 10, 2017 - 22:25\nކޮންމެ މީޙަކު އަސްފާ އަޅާ ހެދުމޭ ކިޔާއިރު ތިމާގެ އަމިއްލަ މީހުން އަޅާގެން ނުކުންނަ މީހުންގެ ހެދުން ހުރީ ކިހިނެއްތޯ ބަލާބަލަ. ޢަސްވާ ކުރީކީ މޮޅުކަމެއަ ނޫން. ޢަސްފާ މަސްހޫރު މީހެއް ވީމާ އެއްމެނަށް ވެސް އެނގެނީ. ޢެހެން މީހުން ގެ ކަންތަކާ ނުބެހި އަމިއްލަ އަނބިންނާ ކޮއްކޮމެނާ ދައްތަމެންގެ ހެދުން އެޅުމަށް ވިސްނާލަބަލަ...އެއަށްފަހު އެހެންމީހުން ގެ ވާހަކަ ދައްކަބަލަ..\nނޮވެމްބަރު 10, 2017 - 23:54\nރަނގަޅު ވާހަކައެއް 🙂🤘\nނޮވެމްބަރު 11, 2017 - 00:41\nހަމަ ތެދެއް. 👌🏻❤\nނޮވެމްބަރު 11, 2017 - 07:56\nތިދެއްކުނީ މާކަމޮޅުވާހަކައެްނޫން...ތަމެންނަށް ތެދުމަގު ދައްކަވާފާންދޭވެ.\nނޮވެމްބަރު 10, 2017 - 22:21\nޢަޝްވާ ދެން ކަލޭހެދުން ބަާލަންވީނު\nނޮވެމްބަރު 10, 2017 - 22:18\nފޮތިކޮޅެއް ބޮލަށް އެއްލާފަ އޮތަސް، އެއީ ބުރުގާ އަކަށް ނުވާނެ އެވެ... ބުރުގާ އެޅުން ވާޖިބު ކުރެއްވި ފަރާތް ބުނެފައި ވާގޮތަށް އަޅައިގެން މެނުވީ ބުރުގާ އަކަށް ނުވެއެވެ..\nނޮވެމްބަރު 10, 2017 - 22:12\nމީހަކާ ހިތާވެގެން އުޅެންނާ ބާލާނެ ލައިގެން ހުންނަ ހެދުންވެސް\nނޮވެމްބަރު 10, 2017 - 22:09\nތި ފިނި ޖަވާބު ދޭން އަދި ތަނަކޮޅެއް އަވަސް! ޤިޔާމަތާހަމަޔައް މަޑުކޮއްލާ ހަމަ ޔަގީނުންވެސް އެދުވަހުން ސުވާލުކުރެވޭނެ އޭރުން ތި ފިނިޖަވާބް ދެވެންޏާ އަޅެ ދެވޭތޯބަލާބަލަ! ކަލެއައް ހުރި ހަލާކެއްގެ ބޮޑުކަމާއެވެ. ކޮންމެކަމެއްވެސް އެންމެ ބޮޑައް ދެނެވޮޑިގެންވަނީ ﷲ އެވެ.\nނޮވެމްބަރު 10, 2017 - 23:14\nޢެއް ކަމެއްވެސް ނުވާނެ.\nފިރިހެނުންނާޢި ހިތާވެގެެން އުޅެންނާ ދެން ބުރުގާ ނުން އެހެން އެއްޗެހިވެސް ބާލާނެ\nނޮވެމްބަރު 10, 2017 - 22:08\nބުރުގަ އެޅިޔަސް ނޭޅިޔަސް އޭނަ ހުންނަނީ އޮރިޔާމުން..\nނޮވެމްބަރު 10, 2017 - 22:07\nފިރިމީހާއަށް ޔަގީންކަން އޮތީތާ އަނބިމީހާޔާމެދު. އެކަހަލަ ފިރިން ދިވެހި ޤައުމަށް ބޭނުންވަނީ.\nނޮވެމްބަރު 11, 2017 - 11:55\nޏނަމަވެސް އިސްލާމް ދީނުގަ އެކަހަލަ ފިރިންނައް ކިޔަނީ ދައްޔޫސް\nނޮވެމްބަރު 10, 2017 - 22:02\nއަޝްފާ ކުރިން ބުރުގާ އަޅާފައި ހުންނައިރުވެސް ނިވާވަނީ ބޮލުން ދެތިން އިސްތަށި އެކަނި. އެއަށްވުރެ ބުރުގާ ނޭޅުންވެސް މާ ތާހިރު. އަޝްފާއަށާއި އަޅަމެން އެންމެނަށް ތެދުމަގު ދައްކަވާށި. އާމީން.\nނޮވެމްބަރު 10, 2017 - 21:55\nފިރިމީހާގެވެސް ސަޕޯޯޓު... ދެން އަހަރުމެން ވަކި\nއެއްޗެެއް ކިޔައިގެން ވަކި ކަމެއް ވާނެތަ؟\nނޮވެމްބަރު 10, 2017 - 21:52\nއަޝްފާ މެން ބުރުގާ އެޅުމައްވުރެއް ނޭޅުން ރަނގަޅުވާނީ އެއަޅާފަ ހުއްޓަސް ހުންނަނީ މީހަކަށް ބަލަންކެރޭފަދަ ގޮތަކަށްނޫން އެހެންވީމަ ނޭޅުން ރަނގަޅީ\nނޮވެމްބަރު 10, 2017 - 22:01\nބުރުޤާ ނާޅާ ހުރުމަށްވުރެ އެޅުން މާރަނގަޅު. އެއީ ނިވާވާންޖެހޭ އެންމެ ފުރިހަމައަށް ނިވާ ނުވިކަމުގައި ވިޔަސް ވެސް.


ތިރީގައިވާ މަޤާމްތަކަށް މީހުން ބޭނުންވެއްޖެ.\nއެސް.އެސް 1/ ސަޕޯޓް ސްޓާފް ގްރޭޑް 1\nވަޒިފާ އަދާކުރަންޖެހޭ ރަށާއި، އޮފީހާއި، ޔުނިޓް\nއޮޕަރޭޝަން ސެކަޝަން، ޕަބްލިކް ވަރކްސް ސަރވިސަސް\n(އިތުރުގަޑީގައި ކުރާ މަސައްކަތްތަކަށް ހަމަޖެހިފައިވާ އުސޫލުން އިތުރުގަޑީގެ ފައިސާ ދެވޭނެ.)\n1. ލިޔަންކިޔަން ދަތުމާއެކު، މަޤާމުގެ މަސައްކަތްކުރުމުގެ ހުނަރާއި، ޤާބިލްކަން ލިބިފައިވުން.\nއޮފީހާއި ސައިޓްގައި ދުވަހުން ދުވަހަށް ކުރަންޖެހޭ މަސައްކަތްތައް ބަރާބަރަށް ކުރުން.\nއޮފީހާއި ސައިޓުގައި ކުރާ ސިމެންތީގެ މަސައްކަތްތަކާއި، ގައުޖެއްސުމާއި، ރިވެޓްމަންޓުގެ މަސައްކަތްތަކާއި، ބަނދަރުގެ މަސައްކަތްތައް ސުޕަވައިޒަރުގެ ލަފާގެމަތިން ކުރުން.\nސުޕަވައިޒަރުގެ ލަފާގެމަތިން އޮފީހާއި ސައިޓުގައި ކުރާ މެކޭނިކަލް، ވެލްޑިންގ، ކާޕެންޓްރީ މަސައްކަތްތަކުގައި އެހީތެރިވެދިނުން.\nމަސައްކަތް ފެށުމުގެކުރިން މަސައްކަތަށް ތައްޔާރުކުރުމުގެގޮތުން، ބޭނުންވާ ތަކެތި ހަމައަށް ހުރިތޯ ބަލައި ޗެކްކުރުމަށްފަހު، ސުޕަވައިޒަރަށް އަންގައިގެން ތަކެތި ހަމަކުރުން.\nއޮފީހާއި ސައިޓުގައި ގެންގުޅޭ ވެހިކަލްތަކަށް މައްސަލައެއް ދިމާވެއްޖެނަމަ، ޓެކްނީޝަނުން މަސައްކަތްކުރަމުންދާ ވަގުތުތަކުގައި ބޭނުންވާ އެހީތެރިކަން ފޯރުކޮށްދިނުން.\nސުޕަވައިޒަރުގެ ލަފާގެމަތިން ވެހިކަލްތަކަށް މުދާ އަރުވައި ބޭލުމާއި، މަސައްކަތަށް ބޭނުންވާ ސާމާނު އެއްތަނުން އަނެއްތަނަށް ގެންދިއުން.\nއޮފީހާއި ސައިޓުގައި ބޭނުންކުރާ އިކްއިޕްމަންޓާއި މެޝިންތައް ފަރުވާތެރިކަމާއެކު ރަނގަޅަށް ބެލެހެއްޓުން.\nމަސައްކަތްކުރާ ވަގުތުގައްޔާއި މަސައްކަތް ހިނގަމުންދާ ތަނުގައި ހޭދަކުރާ ވަގުތުތަކުގައި، ތިމާއަށާއި އެހެނިހެން މުވައްޒަފުންގެ ސަލާމަތަށް ބަލައިގެން، އޮފީހުގެ މުދަލާއި ތަންތަނަށް ގެއްލުމެއް ނުވާނެގޮތުގެމަތިން ސަމާލުވެގެން މަސައްކަތްކުރުން.\nމީގެއިތުރުން، އޮފީހުގައި ކުރަންހޭ މަސައްކަތްތައް، ވެރިން އަންގާ ގޮތެއްގެމަތިން ކުރުން.\nއިތުރު މަޢުލޫމާތު ސާފުކުރުމަށް މި ސަރވިސަސްގެ ނަންބަރު 3323537 އަށް ގުޅުން އެދެމެވެ.\n1. ތައުލީމާއި ތަމްރީނު.\n4. ގިނަވަގުތު އޮފީހުގައި މަސައްކަތްކުރެވޭނެ ހީވާގި މީހެއްކަމުގައިވުން.\n5. މާލިއްޔަތު ޤާނޫނާއި، ދިވެހި ސިވިލް ސަރވިސްގެ ޤާނޫނާއި ޤަވާޢިދަށް އަހުލުވެރިވެފައިވާ ފަރާތެއް ކަމުގައިވުން.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅާނީ، ޕަބްލިކް ވަރކްސް ސަރވިސަސްގެ (އަމީނީމަގު، މާފަންނު، މާލެ) އޮފީހަށެވެ.\nތަކެތި ހުށަހެޅުމުގެ ސުންގަޑިއަކީ، 2014 ސެޕްޓެންބަރު 25 ވާ ބުރާސްފަތި ދުވަހުގެ 15:00 ގެ ކުރިން.\nމި މަޤާމަށް މީހަކު ހޮވުމަށް އިންޓަރވިއު އޮންނާނީ، 2014 އޮކްޓޫބަރުމަހުގައި މި ސަރވިސަސްގައެވެ.\nއިންޓަވިއުއަށް ކިޔާނީ، ވަޒީފާއަށް ކުރިމަތިލާ ފަރާތްތައް ޝޯޓްލިސްޓްކުރުމަށްފަހު އެފަރާތްތަކަށް އެކަންޏެވެ.\nސިވިލް ސަރވިސްގެ ވަޒީފާއަށް އެދޭ ފޯމް (ވަޒީފާއަށް އެދޭ ފޯމް ދޫކުރުމާއި ބަލައިގަތުމަށް ހަމަޖެހިފައިވަނީ ޕަބްލިކް ވަރކްސް ސަރވިސަސްގެ މާލެ އޮފީހުންނެވެ.)\nސިވިލް ސަރވިސްއަށް/ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިޢުތިރާޒެއް ނެތްކަމަށް، ވަޒީފާ އަދާކުރާ އޮފީހުގެ ލިޔުމެއް.\nވަޒީފާއަށް އެދޭ ފަރާތަށް ލިބިފައިވާ ތަޢުލީމާއި ތަމްރީން ދެނެގަތުމަށް ބޭނުންވާ ލިޔުންތައް. (އެކްރެޑިޓްކޮށްފައިވާ ސެޓްފިކެޓްގެ ނުވަތަ ކޯސް ފުރިހަމަކުރިކަމުގެ ލިޔުމާއެކު، ކޯހުން ލިބޭ ސެޓްފިކެޓް ވަކިފެންވަރެއްގައި އެކްރެޑިޓްކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\nމި ވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމާއި ތަމްރީނަށް ބަލައިގެން 10 ފަރާތެއް ޝޯޓްލިސްޓް ކުރެވޭނެއެވެ.


Sarukaaruge Iss Verin Thakeh Ge Mahssala Eh Fuluhah Husha Halhaifi - Vaguthu\nސަރުކާރުގެ އިސްވެރިންތަކެއްގެ މައްސަލައެއް ފުލުހަށް ހުށަހަޅައިފި\nރައީސް އަބްދުﷲ ޔާމީންގެ ސަރުކާރަށް ނިސްބަތްވާ އިސް އޮފިޝަލުންތަކެއް ގިނަ އަދަދެއްގެ ފައިސާ ރާއްޖެއިން ބޭރުކުރަން އުޅޭ ކަމަށް ބުނެ ކެންދޫ ދާއިރާގެ މެމްބަރުން އަލީ ހުސައިން ފުލުހަށް މައްސަލައެއް ހުށަހަޅައިފިއެވެ.\nމިއަދު މެންދުރު 12:30 ހާއިރު ޓްވިޓާ މެދުވެރިކޮށް އެފަދަ މައްސަލައެއް ހުށަހަޅުއްވަން ތައްޔާރުވަމުން އަންނަކަމަށް އަލީ ވިދާޅުވިއިރު، މީގެ ކުޑައިރުކޮޅެއް ކުރިން އޭނާ ވަނީ އެ މައްސަލަ ހުށަހަޅާފައިވާކަމަށް ވިދާޅުވެފައެވެ.\nއަލީ ހުސައިން ވިދާޅުވީ، މި ސަރުކާރުގެ އިސް އޮފިޝަލުންތަކެއް ގިނަ އަދަދެއްގެ ފައިސާތަކެއް ރާއްޖެއިން ބޭރަށް ގެންދާކަމުގެ މައުލޫމާތު ލިބިފައިވާ ކަމަށާއި، އެކަން ފުލުހުންގެ ސަމާލު ކަމަށް ގެނައުމަށް މަސައްކަތް ކުރަމުންދާ ކަމަށެވެ. އަދި އެކަން ހުއްޓުވުމަށްވެސް އޭނާ ވަނީ ފުލުހުންނާއި އެމްއެންޑީއެފްގެ އަރިހުގައި އެދިފައެވެ.\nނަމަވެސް މިކަން ކުރަން އުޅެނީ ސަރުކާރުގެ ކޮން އޮފިޝަލުންތަކެއްކަން ވެސް އަދި އެ ފައިސާތައް ރާއްޖެއިން ބޭރަށް ގެންދަަން އުޅެނީ ކޮންއިރަކު ކަމެއްވެސް އޭނާ ހާމަކޮށްފައެއް ނުވެއެވެ.\nނަމަވެސް އަލީ ހުސެއިންގެ މި ވާހަތަކާއެކު މީސް މީޑީއާގައި އެއްބަޔަކު ވަނީ މިއަދު މެންދުރު ފަހުގެ ފްލައިޓަކުން އެ ފައިސާތައް ރާއްޖެއިން ބޭރަށް ގެންދަން އުޅޭ ކަމަށް ބުނެފައެވެ.\nދެންފަހެ، ބަޔަކު މޮޔަވާވަރުގެ ވާހަކަތައް މިދައްކަނީ. ޚޮންތާކަށް ކާކުތަ ގައުމުން ފައިސާ ބޭރުކުރަން އުޅެނީ.\nއޮކްޓޯބަރ 10, 2018 15:19\nމީނަ މާމޮޅު ދިވެހި ފުލުހުންނާއި ސިފައިންގެ އިންޓެލިޖެންސަށްވުރެ މީހާދަ ގަދަ ގޮލައެކޭ މީނަ މީ ވަން.އެން. ޢޮންލީ ވަކީލު މަޖިލިސް ކޭމަރޓް ސީ.އައިޑީ މޭން ގަދަ ކަލޭ\nއޮކްޓޯބަރ 10, 2018 15:49\nފޭކް ވާހަކަ!! އަލީ ވަހީދު ކަރާ ވިއްކައިގެންނޭ ކިޔާފަ ބޫން ބޫން ކިޔާފަ އެމްޑީޕީއަށް ބަދަލުވުމުގެ މަރުޙަލާތރެއިން ނެގި ފައިސާގަނޑު ކޮބާ!! ކަލޭގެ މައްސަލަ ޖެހެނީ ފުރަތަމަ ތަހްގީގުކުރަން!!\nއޮކްޓޯބަރ 10, 2018 16:04\nމިއީ ހަމަ ފްލޯކެއް. ހަގީގީ ސީރިއަސް މައްސަލއެއްނަމަ މީސްމީޑިއާއަށްވުރެކުރިން ހުށަހަޅާނީ.\nއޮކްޓޯބަރ 12, 2018 12:30\nދެން އަންނަ ދައުރެއްގައި މަޖިލިސް މެމްބަރުކަމަށް ކުރިމަތިލާ ވޯތް ހޯދަން މަ\nކައިރިއަށް ނާންނާތި. ވަރަށް ސާފް ކޮށް މިބުނަނީ މަނުދޭނަން ޢަލީ ޙުސައިނަކަށް


ސައުދީ އަރަބީގެ ރައްޔިތެއް ކަމަށްވާ އަޖްލާން ޣަރީމް އުފެއްދި އާދަޔާ ޚިލާފު މިސްކިތެއް، ކެނެޑާއަށް ގެންދިޔުމުން އެމިސްކިތައް ލިބުނު ތަރުހީބު ވަރަށް ބޮޑަށް އިތުރުވެއްޖެއެވެ.\nއެތެރެ ފެންނަ ގޮތަށް ހުރި މިމިސްކިތް ހަދާފައިވަނީ ދަނގަޑާއި، ބިއްލޫރި، އަދި އެލުމިނިއަމް އިންނެވެ. ކަރަންޓުން ދިއްލޭ ބޮކިވެސް ލާފައި ހުރެއެވެ. ބޭރުން ފެންނައިރު މިމިސްކިތް ހީވަނީ ހަމައެކަނި ދަނގަޑުން ހަދާފައިވާ، ހާމަޔަށް ހުރި މިސްކިތެއް ހެންނެވެ. ބައެއްފަހަރު އެތެރޭގައި ތިބި މީހުން ތިބީ ބަންދުވެފައިހެން ވެސް ހީވެއެވެ.\nމިސްކިތް ބިނާކުރުމުގައި އާޓިސްޓު ބޭނުން ކޮށްފައިވަނީ، ރެފިއުޖީން އެތެރެވިޔަ ނުދިނުމަށް ޔޫރަޕާއި އެމެރިކާގެ ގުއަންޓަނާމޯ ބޭ މިލިޓަރީ ޖަލުގައި ބޭނުން ކޮށްފައިވާ ސާމާނެވެ. މިމިސްކިތައް ގިނަ ބައެއްގެ ތަރުޙީބު ލިބުނީ އަލްޖާންގެ އެވިސްނުމުގެ ސަބަބުންނެވެ.\nވަކި ނަމެއް އަދި ދީފައިނުވާ މިމިސްކިތް މިވަގުތު ހުރީ ކެނެޑާގެ ވެންކޫވަރ ގައި ހުންނަ ވެނިއާރ ޕާކުގައެވެ. މިސްކިތުގެ ރީތިކަން ގިނަ ބަޔަކަށް ދައްކާލުމަށް ދެ އަހަރު ދުވަހުގެ މުއްދަތަކަށް އެމިސްކިތް ވެނިއާރ ޕާކުގައި ބަހައްޓާނެ ކަމަށް ސައުދީ އަރަބިއާއިން ބުނެފައިވާއިރު، ކެނެޑާގައި އެމިސްކިތް ބެހެއްޓި އެއްއަހަރު ދުވަސްތެރޭގައިި ރިކޯޑު އަދަދަކަށް މީހުން އެމިސްކިތައް ޒިޔާރަތް ކޮށްފައިވާކަމަށް ވެސް ސައުދީން ބުނެއެވެ.\nކެނެޑާގައި ބެެހެއްޓުމަށް ދޫކޮށްފައިވާ މުއްދަތު ހަމަވުމުން އެމިސްކިތް އަލުން އަނބުރާ ސައުދީ އަރަބިޔާއަށް ގެންދިޔަ ނަމަވެސް އެހެން ޤައުމުތަކުން އެދިއްޖެނަމަ، އެޤައުމުތަކަށް ވެސް އެމިސްކިތް ގެންދާނެކަމަށް ސައުދީ ސަރުކާރުން ވަނީ ބުނެފައެވެ.


Kulhudhuffushi hospital ah kaamiyaabeh: Bodu operation eh kohfi\nކުޅުދުއްފުށީ ހޮސްޕިޓަލަށް ކާމިޔާބެއް: ބޮޑު އޮޕަރޭޝަނެއްކޮށްފި\nކުޅުދުއްފުށީ ހޮސްޕިޓަލްގައި އޮޕަރޭޝަންކޮށް ނެގި ސިސްޓް --\nއުތުރުގެ ތިން އަތޮޅުގެ ރައްޔިތުން ހިދުމަތް ހޯދަމުންދާ ހދ. ކުޅުދުއްފުށީ ރީޖަނަލް ހޮސްޕިޓަލުން ކާމިޔާބުކަމާއެކު ބޮޑު އޮޕަރޭޝަނެއް ކޮށްފި އެވެ.\nކުޅުދުއްފުށީ ހޮސްޕިޓަލުން ހާމަކޮށްފައިވާ ގޮތުގައި އެ ހޮސްޕިޓަލްގައި އަންހެނެއްގެ އޯވަރީގައި އުފެދިފައި ހުރި ބޮޑު ސިސްޓެއް ނަގައި އެމީހާއަށް ވަނީ ފަރުވާދީފަ އެވެ.\nމިފަދަ ސިސްޓްތައް އޯވަރީގައި އުފެދުމަކީ އަންހެނުނަށް ގިނައިން ދިމާވާ ކަމެކެވެ. އެ ހޮސްޕިޓަލަށް ވެސް މިކަމުގައި ގިނަ ބަޔަކު ދައްކަ އެވެ. މީގެކުރިން އެކަމަށް މީހުން އަންނަން ޖެހިފައި އޮންނަނީ މާލެއަށެވެ. މި އޮޕަރޭޝަން އެ ހޮސްޕިޓަލްގައި ކުރީ ލޮކްޑައުންއާ ގުޅިގެން ބަލިމީހާ މާލެ ފޮނުވެން ނެތުމުންނެވެ.\nމި އޮޕަރޭޝަނަކީ މިހާތަނަށް ކުޅުދުއްފުށީ ހޮސްޕިޓަލްގައި ކުރި އެންމެ ބޮޑު އޮޕަރޭޝަނެވެ. އަށް މީހުންގެ ޓީމަކުން ދެ ގަޑިއިރު ވަންދެން ކުރި އޮޕަރޭޝަނަށްފަހު ސިސްޓް ކާމިޔާބުކަމާއެކު ނެގި އެވެ. ޒުވާން އެ އަންހެނާއަށް ފަރުވާދީ މިހާރު ވަނީ ހޮސްޕިޓަލް ދޫވެސްކޮށްލާފަ އެވެ.\nމީގެ ދުވަސްކޮޅެއް ކުރިން ކުޅުދުއްފުށީ ހޮސްޕިޓަލްގައި ދުވަސްނުފުރާ ވިހެއި 28 ހަފުތާގެ ކުއްޖަކަށް ވެސް ފަރުވާދީ ސަލާމަތްކޮށްފައިވެ އެވެ. މީގެކުރިން އެފަދަ ހާލަތްތަކުގައި ވެސް ފަރުވާއަށް ފޮނުވަމުންދިޔައީ މާލެއަށެވެ.\nކުޅުދުއްފުށީ ހޮސްޕިޓަލް ތަރައްގީ ކުރުމަކީ ވަރަށް އިސްކަމެއް ދީފައިވާ ކަމެކެވެ. އެގޮތުން އެ ހޮސްޕިޓަލްގެ ކެޕޭސިޓީ އިތުރުކޮށް ވަސީލަތްތައް ރަނގަޅު ކުރުމުގެ މަސައްކަތް ދަނީ ކުރަމުންނެވެ.\nކުޅުދުއްފުށި މިނިސްޓްރީ އޮފް ހެލްތު\nކުޅުދުއްފުށީ ހޮސްޕިޓަލްގެ ޖާގަ އިތުރުކޮށް ޒަމާނީ ކުރަނީ\nކުޅުދުއްފުށީގައި ސީޓީ ސްކޭނާއި ކާޑިއެކްގެ ހިދުމަތް ފަށައިފި


އެސްޓީއޯގެ އަހަރީ އާންމު ޖަލްސާ މިމަހުގެ 31 ވަނަ ދުވަހު އެސްޓީއޯގެ އަހަރީ އާންމު ޖަލްސާ މިމަހުގެ 31 ވަނަ ދުވަހު\nސްޓޭޓް ޓްރޭޑިންގ އޮގަނައިޒޭޝަން، އެސްޓީއޯގެ އަހަރީ އާއްމު ޖަލްސާ މިމަހުގެ 31 ވަނަ ދުވަހު ބޭއްވުމަށް ނިންމައިފިއެވެ.\nމި ޖަލްސާ އޮންނާނީ އެދުވަހު ހަވީރު 16:00 ޖަހާއިރު މައިކްރޮސޮފްޓް ޓީމްސް މެދުވެރިކޮށެވެ.\nއަހަރީ އާންމު ޖަލްސާގައި ބައިވެރިވެވޭނީ މިމަހުގެ 16 ވަނަ ދުވަހުގެ ނިޔަލަށް ކުންފުނީގެ ހިއްސާދާރުންގެ ދަފްތަރުގައި ހިމެނޭ ފަރާތްތަކަށްކަމަށް އެސްޓީއޯއިން ބުނެއެވެ. އަހަރީ އާންމު ޖަލްސާގައި ބައިވެރިވުމަށް ނުވަތަ ޕްރޮކްސީ މެދުވެރިކޮށް ޖަލްސާގައި ބައިވެރިވުމަށް، އެސްޓީއޯގެ ވެބްސައިޓުން ރަޖިސްޓްރީކުރެވޭނެއެވެ. ޖަލްސާގައި ބައިވެރިވާން ބޭނުންވާ ފަރާތްތަކުން މިމަހުގެ 30 ވަނަ ދުވަހުގެ ކުރިން ވެބްސައިޓް މެދުވެރިކޮށް ރަޖިސްޓްރީ ކުރަންޖެހޭނެކަމަށް އެސްޓީއޯއިން ބުނެއެވެ.\nއަހަރީ އާންމު ޖަލްސާގައި އެސްޓީއޯގެ ޑިރެކްޓަރުންގެ ބޯޑު އައްޔަންކުރުންވެސް އޮންނާނެއެވެ. ޑިރެކްޓަރުންގެ ބޯޑަށް ސަރުކާރުގެ ފަރާތުން6މެންބަރުން އަދި އާންމު ހިއްސާދާރުންގެ ފަރާތުން 1 މެންބަރަކު ހޮވާނެއެވެ. ޑިރެކްޓަރުކަމަށް ނަން ހުށައެޅުމުގެ ފުރުސަތު އެސްޓީއޯއިން ހުޅުވާލީ 22 މާރިޗް ގައެވެ. އަދި މި ފުރުޞަތު ހަމަވެފައިވަނީ 14 އޭޕްރިލް އަށެވެ.\nއެސްޓީއޯގެ ޑިރެކްޓަރުންގެ ބޯޑުގައި ސަރުކާރު ތަމްސީލުކުރައްވާ ޑިރެކްޓަރުންނަށް އެއްވެސް ބަދަލެއް ނުގެންނަވާކަމަށް ޕްރައިވަޓައިޒޭޝަން އެންޑް ކޯޕަރަޓައިޒޭޝަންއިން އަންގާފައިވާތީ ސަރުކާރުގެ ފަރާތުން އައްޔަންކުރާ ޑިރެކްޓަރުންގެ ގޮތުގައި ތިއްބަވާނީ މިހާރުވެސް ތިއްބަވާ ޑިރެކްޓަރުންނެވެ. ނަމަވެސް އާންމު ހިއްސާދާރުންގެ ފަރާތުން ޑިރެކްޓަރުންގެ ބޯޑަށް4ފަރާތަކުން ވަނީ ކުރިމަތިލާފައެވެ. އެހެންކަމުން އަހަރީ އާންމު ޖަލްސާގައި މީގެތެރެއިން 1 ފަރާތެއް އިންތިހާބުކުރުން އޮންނާނެއެވެ.\n2020 ވަނަ އަހަރުގެ އެސްޓީއޯގެ ފައިދާއިން ހިއްސާއަކަށް 60 ރުފިޔާ ބަހަން ޑިރެކްޓަރުންގެ ބޯޑުން ވަނީ ފާސްކޮށްފައެވެ. އެހެންކަމުން މި ޖަލްސާގައި ހިއްސާއަކަށް 60 ރުފިޔާ ބަހަން ހިއްސާދާރުންގެ މެދުގައި ވޯޓަށް އަހާނެއެވެ.


Dhekunah Hudhu Samaalu Nerefi - Vaguthu\nދެކުނަށް ހުދު ސަމާލު ނެރެފި\n10 މަސް ކުރިން ( އޭޕްރީލް 16, 2020 )\nމޫސުން ގޯސްވާނެ ކަމަށް ލަފާކޮށް މޫސުމާއި ބެހޭ ޤައުމީ އިދާރާ، މޯލްޑިވްސް މީޓިއޮލޮޖިކަލް ސާވިސް (މެޓް) އިން ރާއްޖޭގެ ދެކުނުގެ ބައެއް ސަރަޙައްދުތަކަށް ހުދު ސަމާލު ނެރެފިއެވެ.\nމޫސުމާއި ބެހޭ އިދާރާއިން ހުދު ސަމާލު ނެރެފައި ވަނީ، ހުވަދު އަތޮޅުން ފެށިގެން އައްޑޫ ސިޓީ އާއި ހަމައަށެވެ. އެ އިދާރާއިން މި ސަރަޙައްދަށް ހުދު ސަމާލު ނެރެފައި ވަނީ މިރޭ 2:30 އިން ފެށިގެން ހެނދުނު 7:30 އާއި ހަމައަށެވެ.\nމޫސުމާއި ބެހޭ އިދާރާއިން ވިދާޅުވެފައި ވަނީ، މި ސަމާލު ނެރެފައިވާ ވަތުގައި، ސަމާލު ނެރެފައިވާ ސަރަޙައްދުތަކަށް ގުގުރުމާއެކު ބޯކޮށް ވާރޭ ވެހޭނެ ކަމަށް ލަފާކުރެވޭ ކަމަށެވެ.\nރާއްޖެއަށް މޫސުން ކުރިޔަށް ލަފާކުރާގޮތް ހާމަކޮށް މޫސުމާއި ބެހޭ އިދާރާއިން ރޭ ވިދާޅުވެފައި ވަނީ، ރާއްޖޭގެ އެކި ހިސާބުތަކަށް ވިއްސާރަ ކުރާނެ ކަމަށެވެ. އަދި ދެކުނު އަތޮޅުތަކަށް އިރުދެކުނާއި ދެކުނުންނާއި، އެހެން ހިސާބުތަކުގައި އުތުރާއި އިރުއުތުރުން ގަޑިއަކު 03 މޭލާއި 13 މޭލާ ދެމެދުގެ ބާރުމިނުގައި ވައި ޖެހޭނެ ކަމަށް އެ އިދާރާއިން ލަފާކޮށްފައި ވެއެވެ.\nއެ އިދާރާއިން ވިދާޅުވެފައިވަނީ، ރާއްޖޭގެ އެކި ހިސާބުތަކަށް ކުރިޔަށްއޮތް ވަގުތުތަކުގައި ވިއްސާރަ ކުރިނަމަވެސް، ކަނޑުތައް އާދައިގެ ވަރަކަށް މަޑުވާނެ ކަމަށެވެ.\nމޫސުމާ ގުޅިގެން ނެރޭ އިންޒާރުތައް:\nހުދު އިންޒާރު: މި އެލާޓްގައި މޫސުމަށް ސަމާލުވާންޖެހެއެވެ. ކޮންމެވެސް ވަރަކަށް ވައިގަދަވެ، ވާރޭ ވެހި، އާންމު ގޮތެއްގައި ކަނޑުތައް ގަދަ ވާނެއެވެ. ވައިޖެހޭނީ 20 މޭލާއި 30 މޭލާ ދެމެދުގެ ބާރުމިނެއްގައެވެ. ވައިޓް އެލާޓް ނެރެފައިވާނަމަ، ދަތުރަށް ފެށުމުގެ ކުރިން މޫސުމާ ބެހޭ އެންމެ ފަހުގެ މައުލޫމާތު ހޯދުން މުހިއްމެވެ.\nރީނދޫ އިންޒާރު: މި އެލާޓްގެ މުއްދަތުގައި ވައި ބާރުވެ، ބޯކޮށް ވާރޭ ވެހޭނެއެވެ. އާދަޔާ ޚިލާފަށް ކަނޑުގަދަވެ، ވައި ބާރުވާނެއެވެ. މި އެލާޓްގެ މުއްދަތުގައި ކަނޑުމަގުން ކުރާ ދަތުރުތައް ކުރުމުގައި ސަމާލުވާން ޖެހޭނެއެވެ. ވިދާ ގުގުރާ ބޯކޮށް ވާރޭވެހޭނެއެވެ. އުދައެރުންފަދަ ކަންތައް ދިމާވުމަކީ އެކަށީގެންވާކަމެކެވެ. މި އެލާޓް ނެރުމާއެކު ދަތުރުފަތުރުކުރާ ފަރާތްތަކުންނާއި، ހިކިފަސް ތަންތަނުގައި ތިބޭ ފަރާތްތަކުންވެސް މޫސުމާބެހޭ އެންމެ ފަހުގެ މަޢުލޫމާތު ހޯދައި، މޫސުމަށް ސަމާލުކަން ދިނުމަކީ މުހިއްމުކަމެކެވެ.\nރަތް އިންޒާރު: މި އެލާޓްގެ މުއްދަތުގައި ބާރުގަދަ ކޮޅިގަނޑުތައް އެރުމަކީ އެކަށީގެންވާކަމެކެވެ. ކަނޑު ދަތުރުފަތުރު ކުރުމަށް ދަތިތައް ކުރިމަތިވާ މިންވަރަށް ކަނޑުގަދަވާނެއެވެ. އާދަޔާ ޚިލާފަށް ވައިގަދަވެ، ވިދާ ގުގުރައި، ބޯކޮށް ވާރޭވެހޭނެއެވެ. ކަނޑު ދަތުރުފަތުރު ކުރުމަކީ މި އެލާޓްގެ މުއްދަތުގައި ކޮށްގެންވާނެކަމެއް ނޫނެވެ. ކޮޅިގަނޑެއްގެ ސަބަބުން ނުރައްކާތެރި ޙާދިސާއެއް ހިނގައިފާނެފަދަ ތަންތަނުގައި ދިރިއުޅޭ ފަރާތްތަކުން ރައްކާތެރި ހިސާބުތަކަށް ދިޔުމަކީ މުހިއްމުކަމެކެވެ. މި އެލާޓް ނެރުމާއެކު ކަމާ ބެހޭ ފަރާތްތަކުން އަބަދުވެސް ތިއްބަވާނީ ދިމާވެދާނެ ޙާދިސާއަކުން މީހުންނަށް އެހީތެރިކަން ފޯރުކޮށްދިނުމަށް ތައްޔާރުވެގެންނެވެ.\nފެހި އިންޒާރު: މިއީ މޫސުން އާންމު ގޮތެއްގައި ރަނގަޅުނަމަ ނެރޭ އެލާޓެކެވެ. މި އެލާޓް ނެރުމުން އާންމު ޙާލަތަށް ރުޖޫޢަވީއެވެ.\nއައްޑޫއާއި ފުވައްމުލަކަށް ރީނދޫ ސަމާލު ނެރެފި\nއައްޑޫ އާއި ފުވައްމުލަކަށް ބޯކޮށް ވާރޭވެހޭނެ ކަމަށް ލަފާކޮށްފި\nރާޅުގެ އުސްމިން ހަ ފޫޓަށް އުފުލޭނެ، މޫސުމަށް ސަމާލުވޭ!


ހިޝަންގެ ހަނދާން އާކޮށް ދެމުން ދިޔައީ މާޒީގައި އެތަކެއް ފަހަރު އޭނާގެ ކަންފަތު ހިނދުރި ތޮރުފާލި ޖުމްލަ އެކެވެ. ދެވަނަ ފަހަރު ވެސް އެ ޖުމްލަ ހިތަށް އަ އެވެ. އެންމެ ފަހުން ކުޑަ ދޮރުން ތަންކޮޅަކަށް ކަހާލާފައިވާ ވިންޑް ބްލައިންޑުން މުއްސަނދި ބެޑްރޫމުގެ އެތެރައަށް ބަލައިލި އެވެ. އެ ތާނގައިވާ ހުރިހާ ތަކެއްޗެއް ހިޝަން އާ އެންމެ ފަހުގެ ސަލާން ކުރުމުގެ ގޮތުން ކޮންމެ ވެސް އިޝާރާތެއް ކުރަން އުޅޭ ކަހަލަ އެވެ. ހަރަކާތެއް ނެތީ ބެޑްޝީޓް ރުލަށް ވެފައި އޮތަސް ހިއްގައިމު މާސްޓާ ބެޑްގައި ރުލެއްނެތި ހިމޭން ވެފައި އޮތީ ކައިފް އެވެ.\nފިނިފިނި ފަތިސް، ފަޖުރު ދަންފަޅީގެ ހުސްތަން ފުރާލުމުގެ ކުރިން ހިޝަން ތައްޔާރު ވެގެން އެ ހުރީ އެކަނި މާއެކަނި ގެއިން ނުކުމެގެން ދާށެވެ. އެކަމަކު ކައިފް ލޯ މަރާލައިގެން އެއޮތީ ކީއްވެގެން ހެއްޔެވެ؟ ކުރިން ވެސް ހިޝަންގެ އަތުގައި ހިފާ ގޮތަށް ލޯބިން ހިފާލައި، އުނގަނޑުގައި އަތް ވަށާޖައްސާލާނެ ހިތްވަރެއް ކައިފުގެ ނެތީ ހެއްޔެވެ؟ އެހެން ނޫނީ އެ އޮތީ މަރު ނިދީގައި ހެއްޔެވެ؟ އެހެންނާ މަރުވެފައި ހެއްޔެވެ؟\nމިނެޓެއްހާއިރު ކައިފްގެ މޫނަށް ބަލަހައްޓައިގެން ހުރުމަށް ފަހު ހިޝަން ފިޔަވަޅެއް ކުރިޔަށް އެޅި އެވެ. ދެވަނަ ފިޔަވަޅާއެކު ހަނދާން އޭނާ ގޮވައިގެން މާލެ އަތޮޅު ބަނޑޮހުގަ ޑައިވިން ސްކޫލާ ދިމާ ގޮނޑުދޮށަށް ސޮއްސައިލި އެވެ.\nހިޝަން! ހޯލްޑް މީ ކްލޯޒް... އެންޑް ގިވްމީ މޯ..! ދުރަށް އަޅާ ކޮންމެ ފިޔަވަޅަކާއެކު ހިޔާލުތައް ހިޝަން އަށް ދުއްޕާން ކުރަމުން ދިޔައީ ކައިފް އޭނާ އާ ގާތުގައިވީ ފަހަރުތަކުގައި ވައި އަޑުން ލަސްލަހުން ބުނެ އުޅޭ ޖުމްލަތަކެވެ.\nޔޯ ލަވް އިން އެވްރީ ޑްރޮޕް އޮފް ބްލަޑް ދެޓް ފްލޯޒް ތުރޫ މައި ވެންސް..! ކޮންމެ ވާހަކަ އެއް އާވާން ފެށުމާއެކު ހިޝަން އަށް ރޮވެނީ އެވެ. ކުއްލިއަކަށް މޭ ނެގި ހިތު ޖެހެން ފަށަނީ އެވެ.\nދެ ރޮނގުން ކުރެ އެއް ރޮނގެއް ވެސް ސަހަލަ ނޫންކަން ހިޝަންގެ ސިކުނޑި އަށް ޑޮކްޓަރު ވައްދައި ދިން ހިސާބުން ފެށިގެން ހިޔާލުތައް ދިޔައީ ހިޝަންއާ ކުޅެ، ސިފަ ބަދަލު ކުރަމުންނެވެ. ދެމެދުގައި އުސް ފާރެއްލަމުންނެވެ.\n"ހިޝަން! ފްރޮމް ވެއާ ޑިޑް ހީ ސްޓަޑީ، ހީ ޑަޒަންޓް ނޯ އެނީތިން... އެނީތިން އެބައުޓް ޕްރެގްނެންސީ،" ހޮސްޕިޓަލުން ނުކުމެ ކެބަކަށް އިންތިޒާރު ކުރަމުން ކައިފް ހިޝަންގެ އަތުގައި ހިފަން އުޅުނެވެ. ބެހެއްޓި ބުދެއްހެން ހިޝަން ހުރީ އެވެ. ހިތާމައިން ފޯވެފައި އެވެ. އެހެނަސް އެ މާޔޫސް ކަމުގައި އެންމެ ކަރުނަ ތިއްކެއް ވެސް ލޮލުން ވައްޓައެއް ނުލަ އެވެ.\n"އެއީ އެއްވެސް އެއްޗެއް ދަންނަ ބައެއް ނޫން... ފައިސާ އަށް ގޮސް މުޅިން ހުސްވެފައި ތިބެނީ. އެމީހުން ބޭނުންވާ ގޮތަކަށް ކަންތައްތައް އަނބުރާލާނެ... ހުރިހާ ޕޭޝަންޓުންނަށް ދޭން އާދަވެފައި އޮންނަނީ އެއް ބޭސް ސިޓީ... ޑިސްޕްރިން އާއި ޕެނަޑޯލް..." ޓެކްސީ އަށް އަރަމުން ކައިފް މަސައްކަތް ކުރީ ހިނދުކޮޅަކަށް ނަމަވެސް ހިޝަންގެ ހިމޭންކަން ފޫ ދުއްވާލާށެވެ. އެހެނަސް ހިޝަންގެ ދުލުގައި ވަނީ ތަޅުލެވިފަ އެވެ. އޭނާގެ ހިޔާލުތައް ދިޔައީ ކައިފް ދޫކޮށް އުދުހެމުންނެވެ.\nތިން އަހަރު ވީއިރުވެސް އަހަރެން ކައިރީގައި ބޭބީ އެއް ނެތް! ދެން ނުވެސް ލިބޭނެ! ހިތަށް އެރިވަގުތު ކައިފްގެ މޫނަށް ހިޝަން ބަލައިލި އެވެ. ކައިފް އިނީ ގާތުގަ އެވެ. އޭނާގެ ސްޓައިލްގައި ހެވިފަ އެވެ. އެކަމަކު ކިތަންމެ ގާތުގައި ކައިފް އިނަސް ހިޝަންގެ ލޮލަށް ފެނުނީ ވަރަށް ދުރުގައި ކައިފް ހުއްޓަ އެވެ. ކައިފްއާ މެދު ދެކެމުން އައި ގޮތް ބަދަލުވެފައި ވަނިކޮށެވެ. ލޯތްބަށް ކިލަނބު ކަމެއް ގެނުވާފައި ވާތީ އެވެ. ހަމަ ކުއްލިއަކަށެވެ. އިންސާނުން ހާދަ ފަސޭހައިން ބަދަލުވެ އެވެ. ހިތުގެ ހުރިހާ ރޭވުމެއް ހާދަ ފަސޭހައިން ރޫޅި ދެ އެވެ.\n"އަހަރެން ފާމަސީ އަށް ގެންގޮސްދީ؟" ހިޝަން އިސް ޖަހާލައިގެން އިން ގޮތުން ކައިފް ހައިރާނެއް ނުވެ އެވެ. އޭނާ އަށް ހުއްޓުން އެރީ ކުއްލިއަކަށް ހިޝަން ފާމަސީ އަށް ދާން އެދުމުންނެވެ. ހިޝަންގެ ޑިއުޓީ މިގަޑިއަކު ނޯންނާނެ އެވެ.\n"މި ރެއަކު ނޫންތަ ޑިއުޓީ އޮތީ. ކީއްކުރަން މިހާރު ދަނީ... މައިންޑް ޗޭންޖްވީ؟ ކައިފް ސުވާލު ކުރިއެވެ.\n"އެއީ މައްސަލަ އެއް ނޫނެއްނު. އަހަރެން ބޭނުން ކޮންމެ އިރަކަށް ޑިއުޓީ ސެޓް ކުރެވޭނެ... ޝަނާގެ ޑިއުޓީ އަދި ކިރިޔާ އެ ފެށެނީ. އޭނާ ފޮނުވާލާފައި އަހަރެންހަވާލު ވާނީ... ގެއަށްދާނީ މިރޭ،" ހިޝާން ބުންޏެވެ.\nފާމަސީގައި ހިޝަން އަށް ވަރަށް ބޮޑު ބާރެއް އޮވެ އެވެ. ބޭނުން ގަޑިއަކަށް ޑިއުޓީ ސެޓް ކުރުމުގެ އިހުތިޔާރު އޮންނަނީ ދީފަ އެވެ. ހިޝަން އަށް އެކަހަލަ އިހުތިޔާރު ތަކެއް ލިބިފައި އޮންނާތީ އޭނާ އުފާވާ ވަރަށް ވުރެ ހަގީގަތުގައި ކައިފް ފަހުރުވެރި ވެއެވެ. ބޭނުން އިރަކު ހިޝަން ގޮވައިގެން މާލެ ވަށައި ސައިކަލު ބުރުޖަހަން ދެވޭތީ އެވެ. ހިޝަން ފާމަސީ އަށް ދާން ފެށި ދުވަސްވަރު އެފަދަ އިހުތިޔާރެއް ނޯންނާތީ ކައިފް ރުޅި އާދެ އެވެ. އެ ދުވަސްވަރު ކައިފް ހިތްހަމަ ނުޖެހިގެން ބުނެ އުޅެ އެެވެ: އަޖައިބެއް، ތި އުޅެނީ ޖަލެއްގަ ބަންދުވެގެންތަ؟ ތީ އެމީހުންގެ ތުންފުއްސެއްތަ؟ އެކަމަކު މަގޭ ވައިފޯ! ހުނ!\n"އަހަރެން ދާނީ މިރޭ... ކައި، އަހަރެން ބަލާ އަންނާނެ ކަމެއް ނެތް. ހިނގާލާފައި ދާނީ." ފާމަސީ ކުރިމައްޗަށް ޓެކްސީ މަޑު ކުރުމުން ކެބް ފެއާ ދައްކާނެ ވިހި ރުފިޔާ ކައިފް އަތަށް ދީފައި ހިޝަން ފޭބި އެވެ. ކައިފް ގޮވައިގެން ޓެކްސީ އޮބާލާ މަންޒަރު ބަލަން ހިޝަންގެ ޝައުގުވެރި ކަމެއް ނެތެވެ. ފަހަތް އެނބުރި ބަލައިވެސް ނުލައި ވަދެ، ހިޝަން ބެލީ ޝަނާ ގެއަށް ފޮނުވާލުމަށްފަހު ކައުންޓަރާ ހަވާލު ވުމަށެވެ.\n"މީ ކޯންޗެއް! އަހަރެން! އަހަރެން ދިނީ ސަތޭކަ ރުފިޔާ... ފަންސަވީސް ރުފިޔާ ކެނޑީމަ މިކޮޅަށް ލިބެން ޖެހޭނީ ހަތްދިހަ ފަހެއް..." ހިޝަން ސިހުނީ ފަންސާސް ރުފިޔާގެ ނޫޓެއް އަތަށް ލައިގެން ކައުންޓަރު ކައިރީ ހުރި މީހާ ސުވާލު ކުރި އަޑަށެވެ.\n"ހިޔާލެއްގަ ހުރެވުނީ ދޯ؟" އެ މީހާ ހެވިފައި ހުރުމުން ހިޝަން ވެސް ހިނިތުންވާން މަސައްކަތް ކުރި އެވެ.\nހަގީގަތުގައި ވެސް ހިޝަންގެ ހިޔާލު އުޅުނީ ފާމަސީ ތެރެއަކު ނޫނެވެ. ހިތުގައި އުފައްދަމުން ދިޔައީ އެކަނި ހަޔާތަކާއެކު މާ ދުރަށް ދަތުރު ފަށާނެ އާ ވިސްނުމެކެވެ.\nރޭގަނޑު 11 ޖެހިފަހުން ހިޝަން ގެ އަށް ދިޔައީ ވެސް އެ ހިޔާލުތައް ރާވަމުންނެވެ.\nގެއަށް ގޮސް ކޮޓަރިއަށް ވަން އިރު ކައިފު އެނދުމަތީގައި އޮތުމުން ހިޝަން ބަލައިލި އެވެ. އެއީ އެެހެންނާ ކައިފް އޮންނަ ގޮތެއް ނޫނެވެ.\nއެކަމަކު ހިޝަން އަޅައެއް ނުލަ އެވެ. ވަދެގެން ދިޔަ ގޮތުން ހީވަނީ ފކުރު ކޮށްކޮށް ސިކުނޑި ލޮޑުވެފައިވާ ހެންނެވެ. އާ ކަމަކާ ވިސްނާ ހިތް ފަނާވާން ކައިރި ވަމުން އަންނަ ހެންނެވެ.\n"ކިހިނެއްވީ؟ ކައި ބަލީތަ؟" ހިޝަންގެ އަޑުގައި ހުރީ ފަރުވާ ކުޑަ ގޮތެކެވެ.\n"އާނ! ކުއްލިއަކަށް ވަރަށް ގަދައަށް ހުން އައިސްފި... ގައިގަވެސް އެބަރިއްސާ."\n"ކައިފިންތަ؟ ބޭސްކާން ވީނު؟" ހިޝަން އެދުނެވެ.\n"ބޭސް ވެސް ކައިފިން!"\n"އެހެންވީރު ނިދާލާ. ހެނދުނަށް ރަނގަޅު ވެދާނެ... ކައި، މާބޮޑަށް ޓަޔަޑް ވީ ކަންނޭނގެ!"\nއެންމެ ފުރިހަމަ ވިސްނުން ހިޝަންގެ ވިސްނުމަށް އައީ އެވަގުތު އެވެ. އެއާއެކު ގޮސް ކައިފްގެ ގާތުގައި އޮށޯވެލި އެވެ.\nތިނެތިން އެކަތި... މިފަހަރު މީ އަހަރެންގެ ފަހަރު! ހިޝަން ގެ ހިތަށް އެރި އެވެ. ގަދަ ހުމުން އަލިފާން ކޮށްފައިވާ ކައިފްގެ ކަނދުރާގައި އަތްތިލަ ބިއްސާލި އެވެ. ކައިފްގެ ނިތްކުރި މަތިން ފެށިގެން އިސްތަށިގަނޑުގެ ތެރޭގައި އަތްތިލަ ހިންގާލައި، ފިރުމައިދިނެވެ.\nކައި، މީ އެންމެ ފަހު ފަހަރު! ހިތާހިތާ ހިޝަން ކިޔާލި އެވެ.\n"ކައި، ހާދަ ހިތްވަރެއް ނެތޭދޯ؟ އެންމެ ފަހަރަކު ހުން އައިމަ... ކެތްކޮށް ބަލަ! ބުނެބަލަ ބޮޑަށް ބަލީ އަހަރެންތަ؟ ކައިތަ؟ އުނ! އެކަމަކު އަހަރެން އެބަ ކެތް ކުރަމޭ! މާދަމާ އިރު އަރާއިރު މިހާ ގާތުގައި އަހަރެން ހުންނާނެތަ؟ އެ ޔަގީން ކަމެއް އަހަރެންގެ ނެތް... ކައި، އަހަރެން މިހުރީ މަރުވެފަ... އޮޕަރޭޝަނެއް ކޮށްފިއްޔާ އަހަރެން މަރުވާނެ. ނުކޮށްފިއްޔާ ވާނީ އަބަދަށްޓަކައި ބަލި މީހަކަށް. ދަރިޔަކު ލިބުމުގެ އެއްވެސް ފުރުސަތެއް ނެތް. އޭތި އަހަރެންގެ ރަހިމް ކައި، އަވަދިކޮށް އަހަރެންގެ ދުވަސް ދުއްވާލާނެ. އެކަމަކު ވެސް އަހަރެން އެބަ ކެތް ކުރަން..."\nކައިފް އާއެކު ފިތިގެން އޮވެ ހިޝަން ރޯން ފެށި އެވެ. ލޯ ފުސް ވާން ފެށި އެވެ. އެންމެ ފަހުން އޮބަހައްޓައިގެން ހުރި ކަރުނަތައްވެސް ހައްޔަރުން ދޫވި އެވެ. ކަރުނަތައް ހިޝަންގެ ދެ ކޯތާފަތަށް ބަންޑުން ވުމާއެކު ފޭދިގެން ގޮސް ދަތް ދޮޅީގައި ޖާގައެއް ހެދި އެވެ. ފަހަރަކު ތިއްކެއް ކައިފްގެ ކަނދުރާ މައްޗަށް ޖެހެން ފެށުމާއެކު ކައިފް ތެޅިގަނެ އެވެ. ހީކަރުވައިގެންފާ އޮއްވާ ކަނދުރާމަތީގައި އައިސް ކިއުބެއް ކާތާލުމުން ސިހުން އަންނަ ފަދަ ގޮތަކަށެވެ. ކައިފް މަޑުމަޑުން އަތް އުފުލައިލުމަށްފަހު ހިޝަންގެ ގައިގައި ބައްދާލި އެވެ.\n"އައި ޖަސްޓް ވޮނަ ބީ ކްލޯޒް ޓު ޔޫ..." ކައިފުގެ އަޑު ބޭރުވީ ވަރަށް ލަސްލަހުން، އެހާމެ މަޑެވެ.\n"ނޫން... ކައި،" ހިޝަންގެ ބަޑި ފަޅައިގެން ދިޔަ އެވެ. ދުރަށް ޖެހިލެވުނެވެ.\nކޮންކަހަަލަ ފިރިއެއް ހެއްޔެވެ؟ އެއޮތީ ގަދަ ހުމާއެކު ބަލި އެނދުގަ އެވެ. އަނބިމީހާ މަރާ ހަނގުރާމަ ކުރަނީ އެވެ. އެކަމަކު އޭނާގެ ފިކުރަކަށް އެއިން ކަމެއް ނާދެ އެވެ. އަދިވެސް އެދެމުން އެ ދަނީ ނަފްސުގެ އުފަލަކަށެވެ. ލޯބިން ހިޝަންގެ މޫނާއި ކަނދުރާގައި ފިރުމައިދޭން ހިތަށް ނާރަނީ ހެއްޔެވެ؟ ހިޝަންގެ ހަލާއި މެދު ހަމްދަރުދީވެ، ލޮލުން ކަރުނަ ތިއްކެއް ވައްޓާލަން ވެސް ދަހިވެތި ވަނީ ހެއްޔެވެ؟\nއާއެކެވެ. އެހެން ނޫނީ އަނބިމީހާއަށް އެ ވަރު ވާއިރުވެސް ކެތް ގަދަ ފިރިންވެސް ރޯނެ އެވެ. ލޯބިވާ އަންބެއްގެ ހާލަށް ރުއިމަކީ މާމުޔަށްވުރެ ފޮނި ލައްޒަތު ލިބޭ ކަމެކެވެ. އެ ކަހަލަ ފިރިން ބޭނުންވާނީ ރޯށެވެ.\nބޭނުންވި އުފަލުގެ ވަރުބަލިކަމުގައި ކައިފް ނިދީ މެންދަމުން އަލިވި ފަހުންނެވެ. އޭރުވެސް ގާތުގައި އިނދެ ހިޝަން ރޮމުން ދިޔަ އެވެ. ކައިފްގެ މޫނަށް ބަލަހައްޓައިގެންނެވެ. އިރުއިރުކޮޅާ ފިރުމައިދެމުންނެވެ.\n"އައި ލަވް ޔޫ ކައި... އައި ލަވް ޔޫ..." އެންމެ ފަހުން އުނގުގައި އޮތް ބާލީހާއެކު ކައިފްގެ މޫނުމައްޗަށް ހިޝަން ވެއްޓިގަތެވެ. ކައިފްގެ ހަށިގަނޑަށް ލޮޅުންތަކެއް އައިސް، އަރުން ކުކުރުމެއް ބޭރުވި ކަމެއް ހިޝަން ނުދެނެ ހުއްޓެވެ. އެކަމަކު ގިސްލަމުން ދިޔައިރު ހަނދާނުގައިވާ ޖުމްލަތަކެއް ދުލުން ބޭރު ކުރި އެވެ.\n"ލެޓްސް މޭކް އިޓް އަ ސްޕެޝަލް ނައިޓް... ޔޫ... ދަ ހެލް އައުޓް އޮފް މީ،" އަޑު ވީއްލާ އެހެން ގޮވަމުން ދިޔައިރު ހިޝަންގެ ގިސްލުމުގެ އަޑުވެސް ބާރުވި އެވެ.\n"ސޮރީ، ކައި... އައި ލަވް ޔޫ." ކައިފްގެ ގައިމަތިން މަޑުމަޑުން ތެދުވެ މޫނުގައި އަތް އެޅި އެވެ. ލޯ މަރާލައިގެން އޮތް ކައިފްގެ މޫނަށް ބަލަން ބޭނުން ނުވަނީ ކަންނޭނގެ އެވެ.\nއިރުކޮޅަކު އިނުމަށްފަހު އެނދު މައްޗަށް ކޮޅަށް ތެދުވެ، ދެ ލޯ ފޮހެލި އެވެ. ސިއްރުން ކައިފްގެ މޫނަށް ބަލައިލުމަށްފަހު ލައިގެން ހުރި ފިޔާތޮށި ކުލައިގެ ހެދުމުގެ މޭމަތިން ބާރުކޮށްލާފައިވާ ޓައީގޮށް މޮހެލި އެވެ. ތުނިތުނި ހެދުން ނިއުޅި، ދެ ފައިތިލަ މައްޗަށް ހިމޭން ވުމުން ދުވެފައި ގޮސް ފާހާނައަށް ވަނެވެ. ގަނޑުފެން ހާ ފިނި ފެން އޮހެމުން ދިޔަ މާގަނޑުގެ ދަށުގައި ހިޝަން ހުރީ ހަރަކާތެއް ނެތިފަ އެވެ. އެކަމަކު ހިނދުހިނދުކޮޅަށް ހިތުގައި ޖެހެމުން ދިޔަ އެވެ. މިނެޓުން، މިނެޓަށް ކައިފަށް ގޮވަމުން ދިޔަ އެވެ.\n"އައިމް ސޮރީ ކައި..." ފެނުގެ ތެރޭގައި ހުރެ ރޮމުން ދިޔައިރު ހިޝަންގެ ކެތްތެރިކަން ކޮޅުން ލައިދިޔަ ހާދިސާތަކުގެ ހިތި ހަނދާންތަކުގެ ތެރެއަށް ގެނބެމުން ދިޔަ އެވެ. ބޮޑޫ ދެ ލޯ ފުސްވެފައިވާއިރު ކަރުނައިގެ ތެރޭގައި ކަޅާ ހުދުގެ މަންޒަރުތައް ފެވެމުން ދިޔަ އެވެ.\n"ހިނގާ ރޫމަށް ދަމާ!" ބަނޑޮހުގެ ޑައިވިން ސްކޫލާ ދިމާލުގައި އޮންނަ ފާލަން ކައިރިން ހިނގަމުން ހިޝަން ބުންޏެވެ.\n"ހިޝަން، މި ކަހަލަ ހިތްގައިމު ހަނދުވަރެއް ދޫކޮށްފައި އަހަރުމެން ދާންވީތަ؟ ވަށައިގެން ބަލައިލަ ބަލަ! ހަނދުވަރުން ދުނިޔެ އެއޮތީ ފެންވަރުވާފަ... މާދަމާ އައުމުން އިރުގެ އަލި، ދުނިޔެ އަލިފާންކޮށް، ހިރަފުހުން އޮރިޔާން ކުރާނެ... މި ކަހަލަ ރެއެއް ލިބުމުން އަހަރެންމެންގެ ލޯބީގެ ކޮންމެވެސް ހަނދާނެއް ވެސް ލިބިގަންނަން ޖެހޭނެ. ލޯތްބަކީ މާދަމާ ވެސް ނިމިދާނެ އެއްޗެއް. ނިޝާނަކާއި ނުލާ ދިއުމަކީ މޮޔަ ކަމެއް... ވިލް މޭކް ލަވް ޓިލް ޑޯން... އުމް!" ކައިފް ހިޝަންގެ އަތުގައި ހިިފި އެވެ. މަޑުމަޑުން ހިނގަމުން ގޮސް ގޮނޑުދޮށުގެ ހިމުން ވެލިގަނޑު މަތީގައި ޖައްސާލުމަށްފަހު ހިޝަންގެ އުނގުގައި ބޯ އަޅައިލި އެވެ.\n"ހިޝަން... ލެޓްސް މޭކް އިޓް އަ ސްޕެޝަލް ނައިޓް! ލެޓްސް މޭކް... ޕްލީޒް ޑޯންޓް ލީވް މީ ލައިކް ދިސް،" ކައިފްގެ މޫނު ކައިރިކޮށްލުމާއެކު ހިޝަންގެ ހަށިގަނޑުގެ ތެރެއަށް ހީވީ އުދަ ރާޅެއް ޖެހި ހެންނެވެ.\n"ހޯލްޑް މީ ކްލޯޒް... ގިވް މީ މޯ،" ހިޝަންގެ ދެއަތް ބީހިލުމާއެކު ކައިފް ބުންޏެވެ .\n"ކައި ޕްލީޒް... ގެޓް ޓް ގޯ." ހިޝަން ކައިފްގެ އުނގަނޑުގައި އަތް ޖައްސާލި އެވެ. އެސްފިޔަތައް ބާރުކޮށްލެވޭ އާލަމުގެ ތެރެއިން ނުކުތުމަށެވެ.\n"ހިޝަން ޔޫއާ ފިލިން މައި މައިންޑް ވިތް ވިއާޑް އައިޑިއާސް... އައި ކެނޮޓް ކޮންޓްރޯލް މައިސެލްފް ފްރޮމް ފޯލިނިން އިން ލަވް ވިތް ޔޫ... ހިޝަން، އައި ލަވް ޔޫ..." ދެވަނަ ފަހަރުވެސް ކައިފް ހިޝަން އަސް ލެނބިލި އެވެ.\n"ކައި! އައި ލަވް ޔޫ ޓޫ... އެކަމަކު ކައި، މިސާލަކަށް މިސްޓޭކެއް އައިއްޔޯ! އެހެން ވެއްޖިއްޔާ މެރީ ކުރާނަންތަ؟"\n"ނޯ ހަނީ... ނޯ އައި އޭމް ނޮޓް ރެޑީ ޔެޓް... އެނގެއެއްނު.!" ކައިފްގެ ޖުމްލައިން ހިޝަން އަށް ހީވީ އޭނާގެ ދުނިޔެ އެކަތި ފަހަރުން ފަނާވި ހެނެވެ.\n"ހެދޭނެ ގޮތްތައް ހުންނާނެ... ކީއްވެ ހިޝަން ހާސްވަނީ... ކޫލް ބޭބީ!"\nއެންމެ ފަހަރެއް ނޫނެވެ. އެކަހަލަ ތިން ފަހަރެއް ބައްދަލުވި އެވެ. އެކަމަކު ހާސްވާކަށް ނުޖެހެ އެވެ. ހުރިހާ ކަމެއްވެސް އޮބުނެވެ. ހާސްވާ ހިސާބަށް ދިޔައީ ދެ އާއިލާއިން ކައިވެނި ކުރަން މަޖުބޫރު ކުރުމުންނެވެ. ކައިވެންޏަށް ތިން އަހަރު ވީ އިރުވެސް ކުއްޖަކު ނުލިބުމުންނެވެ. ލިބޭނެ ކަމުގެ އުންމީދެއްވެސް ޑޮކްޓަރުން ނުދިނެވެ. ހިޝަންގެ ހާސްކަން އިތުރުވީ އެ ހިސާބުންނެވެ.\nތިން ފަހަރު މަތިން ބާރު ގަދަ ބޭސް ބޭނުންކޮށްފައި ހުރުމުން ރަހިމްގައި ސިސްޓެއް އުފެދިފައިވާތީ ހިޝަން އަށް ކުއްޖަކު ލިބުމުގެ ޗާންސެއް ނެތް ކަމަށް ޑޮކްޓަރު ބުނުން ވެގެން ދިޔައީ ލޯބީގެ ދުނިޔެ ގިޔާމާތް ވެގެން ދިއުމަށެވެ.\n"އޮތީ ދެގޮތް... އޮޕަރޭޝަނެއް ކޮށްގެން ސިސްޓު ނެގުން ނޫނީ އަންދާލުން. އެހެން ހައދައިފިއްޔާ ފުރާނައަށް ނުރައްކާ ވުމުގެ ފުރުސަތު ވަރަށް ބޮޑު... ދެވަނަ ގޮތަކީ ޓްރައި ކުރުން. އެކަމަކު ޔުޓެރަސްގައި ސިސްޓް ހެދި ބޮޑުވަމުން ދާހާ ދުވަހަކު ބޭބީއެއް ފޯމް ވުމުގެ ޗާންސެއްނެއް." އެންމެ ފަހުން ދެއްކި ދުވަހު ޑޮކްޓަރު ހިޝަން ގާތުގައި ބުންޏެވެ. އެ ވާހަކަތައް ވީ ހިޝަންގެ ހިތް ތޮރުފާލި ޒަހަރުލީ ތީރަކަށެވެ.\nތިން ކުދިން ލިބިފައި އެދިޔައީ... ކައިފަށްޓަކައި އަހަރެން އެކަންތައް ކުރީ! ފައިނަލީ އަހަރެން މިވީ ބޭކާރު މީހަކަށް! އަހަރެންގެ ކުދިން ފަދައިން އަހަރެން ވެސް މިހިރީ މަރުގެ ތުންފަތް މަތީގަ! ޑޮކްޓަރު ޖަވާބުން ހިޝަން އަށް ދެރަވާން ވެސް ނޭނގުނެވެ. ރޮވޭ ގޮތެއް ވެސް ނުވި އެވެ. ވިސްނާލުމަށް ދިން ފުރުސަތުގައި ގެއަށް ދާން ނުކުތް ދަނޑިވަޅު ހިޝަންގެ ކެތްތެރިކަން ކޮޅުންލީ އެ ހިސާބުންވެސް ކައިފުގެ އާދަތަކަށް ބަދަލު ނައުމުންނެވެ.\nހިޝަން! ފްރޮމް ވެއާ ޑިޑް ހީ ސްޓަޑީ... ހީ ޑޯންނީ އެނީތިން... ޑޯންނޯ އެބައުޓް ޕްރެގްނަންސީ...! މިކަހަލަ ވަގުތެއްގައި އެއީ ފިރިއެއްގެ ރާގު ހުންނަންވީ ގޮތް ކަމަކަށް ހިޝަން އަކަށް ގަބޫލެއް ނުކުރެވުނެވެ.\nކައި! އަހަރެމެން ތިން މައިން ބޭކާރުކޮށްފައި ކައި އަކަށް ވެސް ދުނިޔޭގައި ހުރެވިގެން ނުވާނެ، އެއީ އިންސާފެއް ނޫން! ހިޝަންގެ ހިތަށް އެރި އެވެ.\n"އަހަރެން ގެންގޮސް ފާމަސީއަށް ލައިދީ!" ހިޝަން އެދުނެވެ.\nފަތިސް ވުމުގެ ކުރިން ހިޝަން ފެންވަރާ ނިންމާލުމަށް ފަހު ޑްރެސިން ޓޭބަލްގެ ކައިރީގައި ހުރެ ހިތް ފުރެންދެން ރީތިވި އެވެ. އާ ދުނިޔެއަކަށް ދިއުމަށްޓަކައި ފޭވަރިޓް ފިޔާތޮށި ލިޕްސްޓިކް ތުންފަތުގައި ޖެއްސި އެވެ. ކައިފްގެ އެދުމަށް ކަރުން ނަގާފައި ފޮރުވާފައި އޮންނަ ދެ ތަޅުލީ ފަށް ކަރުގައި އެޅި އެވެ. ހިނގައިގަތުމުގެ ކުރިން ކައިފްގެ މޫނުގައި ބޮސް ދިނެވެ. "އައި ލަވްޔޫ ކައި... ކައި އައި ވާނާ ކޯލޯސްޓް ޔޫ... ބަޓް..."\nއަނެއްކާވެސް ހިޝަން އަށް ރޮވެން ފެށި އެވެ. އެކަމަކު ލޯ ފޮހެލުމަށް ފަހު ބޭރަށް ނުކުމެ ވިންޑް ބްލައިންޑާ އިން ކޮޓަރީގެ ތެރެއަށް ބަލައިލި އެވެ.\nހިޝަން ހިނގައިފައި ދަނީ އެވެ. އަމިއްލަ އަތުން ކައިފް މަރާލުމަށް ފަހު އެވެ. ލޯބިން ފިރުމުމަށް ފަހު އެވެ. ލޯބިން ކުރެވުނު ކުށަކުންނެވެ. އެންމެ ފަހުން ހިނގަހިނގާ ހަށިގަނޑު ވާތާވެ ދެފައި ވާޅުވެއްޖެ އެކަމަކު އަދިވެސް ފަތިސް ދަޅަ ވީއްލޭ ކަށެއް ނޫޅެ އެވެ. ހިޝަންގެ ހިތަށް އަރަމުން ދިޔަ އެވެ. އަވަހަށް އިރު އަރާނެ ނަމަ އެވެ. ފިރުމުންތަކަށް ފަހު ސަޒާ ލިބި ގަތުމަށެވެ. (ނިމުނީ)


Roadha mahuge thajuribaain alun fashaa!\nމާރުކޭޓުގައި މީހަކު ބޮޑު ކަންނެއްޔެއް ނަގަން މަސައްކަތް ކުރަނީ -- އަހްމަދު އަޔާދު | އަވަސް\nރޯދަ މަހުގެ ދުވަސްތައް ވޭތުވެގެން ދާ ގޮތް އަވަސް ކަމަށް ފާހަގަ ކުރެވޭ ހެއްޔެވެ؟ ހީވަނީ އިއްޔެ ރޯދައަށް ހަނދު ބަލައިގެން އުޅޭ ހެންނެވެ. ނަމަވެސް މިހާރު ރޯދަމަސް ނިމެން މިއޮތީ ކައިރި ވެފައެވެ. މި ދިހަވަރަކަށް ދުވަހުގެ ތެރޭގައި ވެސް ރޯދަމަހުގެ ފުރަތަމަ 20 ދުވަހު ދަސްވި ކަންކަން ބޭނުން ކޮށްގެން ދިރިއުޅުން ހަރުދަނާ ކުރުމަށް ހެޔޮ ބަދަލެއް ގެނެވިދާނެ އެވެ.\nގަނޑުކޮށް އެއްޗެހި ގަތުން\nރޯދަމަސް ފެށުނު އިރު ފެނުނީ މުޅި މާލޭގެ މަގުތައް ފުރިފައިވާ މަންޒަރެވެ. ގޭގެއަށް ގަނޑުކޮށް ކާބޯތަކެތި ގަނެގެން ވެއްދި މަންޒަރެވެ. އަލުއްވާއި ފިޔާ، ބިސް މިހެން ގޮސް ބޭނުން ވާނެހެން ހީވާ ވަރަށް ގިނަ އެއްޗެހި ގަނޑުކޮށް ގަނެގެން ގެއަށްވެއްދި ތަން ފެނުނެވެ. ބާޒަރަށް ދިއުމުގައި ހޭދަވާ ވަގުތު ކުޑަ ކުރުމަށް ތަކެތި ގަތުމުގައި ގަނޑުކޮށް ގަނުމަށް އާދަ ކުރެވިދާނެ އެވެ. މިގޮތަށް ކާބޯތަކެތި ގަތުމުގެ އެންމެ ބޮޑު އެއް ފައިދާ އަކީ މީލް ޕްލޭން ކުރުމެވެ. އަދި މީގެ ސަބަބުން ކާބޯތަކެއްޗާ ހޭދަވާ ފައިސާ ސޭވް ކުރެވިދާނެ އެވެ.\nގުޅުން ބަދަހި ކުރުން\nރޯދަމަހަކީ އެކަކު އަނެކަކާއި އޮންނަ ގުޅުން ވަރަށް ބޮޑަށް ބަދަހިވެގެން ދާ މަހަކަށް ވެއެވެ. ރޯދަ ވީއްލުމަށް ހަދާތަކެތި ތަށިބަރިއަށް ލައިގެން އަވަށްޓެރިޔާއާ ބަދަލު ކުރުމާއި ރޯދަ މަހަށް ތައްޔާރުވުމުގެ ގޮތުން ބާއްވާ މާހެފުމާއި، އާއިލީ ރޯދަ ވީއްލުންތަކުގައި އާއިލާގެ އެކި މީހުންނާއި ދިމާވާ މަހެއްކަމުގައި ވެސް އޮންނަނީ ވެފައެވެ. ރޯދަ މަސް ނިމިގެން ދިޔައަސް މި ގުޅުންތަށް ދަމަހައްޓަން މަސައްކަތް ކުރަންވީ އެވެ. އެކަކު އަނެކަކާއި އޮންނަ މި ގުޅުން ބަދަހިކުރުމަށް އީދު ހަދިޔާ ބަދަލު ކުރުމާއި އީދު ކާޑުގެ ސަގާފަތް ދެމެހެއްޓިދާނެ އެވެ.\nއިސްރާފު ކުރުމާއި ދުރުވުން\nރޯދަމަހު އެކި ގަޑިތަކަށް ވަރަށް ތަފާތު އެކި އެކި ކާނާގެ ބާވަތްތަށް ތައްޔާރު ކުރާ މަހަކަށް އޮންނަނީ ވެފައެވެ. ވޭތުވެ ދިޔަ ދުވަސްތަކުގެ ތެރޭގައި ގޭގައި ކާބޯތަކެތި ގިނަ ނުވާނެ މިންވަރު އަންދާޒާ ކޮށްލެވޭނެ އެވެ. މުޅި ބާޒަރު އެކީ ގެއަށް ގެންގޮސް މޮޅު ޑިޝްތަކެއް ތައްޔާރުކޮށް ނިންމާލާއިރު ކާނެ ބަޔަކު ނެތި ޑަސްޓްބިނަށް އަޅައިލަން ޖެހުމަކީ ރޯދަމަހުގެ ރޫހާ ހިލާފު ކަމެކެވެ. އިސްރާފު މަދުކުރެވޭނެ އުކުޅުތައް ބޭނުން ކުރުމުގެ ގޮތުން އެއްދުވަހު ކައްކާ ރިހަ ފަދަ ތަކެތި ފްރިޖަށްލާ ޖެހިގެން އަންނަ ދުވަހު ބޭނުން ކުރުމާއި ހެދިކާ ފަދަ ތަކެތިވެސް އަލުން ހޫނު ކޮށްގެން ބޭނުން ކުރެވޭ ގޮތަށް ރައްކާ ކުރެވިދާނެ އެވެ.\nކެފޭތަކާއި ރެސްޓޯރަންޓްތަކުގައި ރޯދަވީއްލަން ދަމާފައި އޮންނަ ބޮޑު ބުފޭތަކުން ރޯދަ ވީއްލުމަށް ގޮސް ހަދާއިރު ނުކެވޭ ވަރަށް ތަށިތައްޓަށް ވަރަށް ގިނަ ބާވަތް އަޅައި ނުކެވި ބޮޑު އިސްރާފަކަށް ވެގެންދެ އެވެ. މި ނުރަނގަޅު އާދާ އާއި ދުރުވުމަށް މިހާރުން ފެށިގެން މަސައްކަތް ކުރަންވީއެވެ.\nކެއިންބުއިން އަދިވެސް ކޮންޓްރޯލް ކުރެވިދާނެ\nރޯދަވީއްލާގަޑީގައި ފޮނި ގަދަކޮށް ބޯލާ ތަފާތު އެކި ފަނީގެ ބަދަލުގައި ހަކަރު މަދުކޮށް ގްރީކް ޔޯގަޓާއި ތާޒާ މޭވާ އާއި ތަރުކާރީ އަޅައިގެން ހަދާ ސްމޫތީއާ ދިމާލަށް ދާންވީ އެވެ. މީގެ ސަބަބުން ހަށިގަނޑުގައި ބޭނުންވާ ވަރަށް ވުރެ އިތުރަށް މި ފަނިތަކުން ލިބޭ ބޭކަރު ހަކުރާއި ކެލަރީ އިތުރުވުމުން ދުރުކޮށްދޭނެ އެވެ.\nފަހުގެ ޓްރެންޑްތަކުގައި ހަށިގަނޑުގެ ބައްޓަން ރީތި ކުރުމަށް މިކިޔާ "އިންޓަމިޓެންޓް ފާސްޓިން" އަކީ އަހަރުމެންނަށް އާ އެއްޗެއް ނޫނެވެ. ރޯދައިގެ މަތިވެރި އަޅުކަމާއި އެކު އަހަރުމެން ރޯދައަށް ހުރެ މެދު މިނަށް ކެއުމުން މިކަން ހާސިލްވީ އެވެ. އެހެންކަމުން މި ރޯދަމަހު ބާކީ އޮތް ބައިގައި އެއްފަހަރާ މާ ގިނައިން ނުކައި މެދުމިނަށް ކެއުމަށް ވިސްނަންވީ އެވެ.\nގެއިން ކާން އާދަކުރުން\nރޯދަވީއްލުމަށް ހަދާ ހެދިކާއި އެކި އެކި ސަމާނާއެކު ބޭރަށް ކާންދިއުން މި އޮންނަނީ ވަރަށް ބޮޑަށް މަދުވެފަ އެވެ. އެހެންކަމުން މި އާދަ ރޯދަ ނިމުމުންވެސް ހިފަހައްޓާލަންވީ އެވެ. އަދި މި ފައިސާ ސޭވް ކުރުމުން ފަހުން މާ ބޭނުންތެރި ގޮތަކަށް ނުވަތަ ކަމެއް ޖެހޭ ހާލަތެއްގައި އަތުގައި އެއްޗެއް އޮންނާނެ އެވެ.\nފިތުރު ޒަކާތަށް ސަމާލުވުން\n09 މޭ 2019: މާލެ - މި އަހަރުގެ ރަމަޞާން މަހުރެ ފިތުރު ޒަކާތް ބަލައިގަތުން އިސްލާމީ މަރުކަޒުގައި ކުރިއަށްދަނީ - ފޮޓޯ : އަހްމަދު އަޔާދު | އަވަސް\nރޯދަމަހު ނިމެން ކައިރިވާ ވަރަކަށް އެންމެ މުހިންމު އެއް ކަމަކަށް މި އޮތީ ފިތުރު ޒަކާތް ދެއްކުމެވެ. މިހާރު ފިތުރު ޒަކާތް ދައްކަންދާކަށް ކިއު ހަދާކަށް ނުޖެހެއެވެ. އޮންލައިންކޮށް ފަސޭހައިން ދައްކާލެވޭއިރު މިކަމަށް ކޮންމެހެން ވެސް ހާއްސަ ސަމާލުކަމެއް ދީގެން ނިންމާލަން ޖެހެ އެވެ. ޒަކާތަށްފަހު ވެސް އަހަރުމެންގެ ތެރޭގައި ވަރަށް ހާލުގައި އެތަކެއް މީހުން އުޅޭކަން ދަނެ ސޮދަގާތް ކުރުމަށް އަބަދުވަސް ސަމާލުވާންޖެހެ އެވެ.\nމާސިޑީޒް ބެންޒް ފެޝަން ވީކްގައި ރައިދާ ދައްކާލި ހެދުންތައް. -- ފޮޓޯ: ރައިދާ\nއީދުގައި ރަށަކަށް ދާނަމަ މިހާރުންސުރެ އީދާއި ގުޅޭ އެކި އެކި ވިޔަފާރިއާއި ކަންކަން ނިންމުމުން އެންމެ ފަހުވަގުތުގައި އުޅުމުން ކާރޫބާރޫބޮޑުވެ އެތައް ވަގުތެއް ދެއެވެ. އެންމެންނަށް އީދު ހަދިޔާ ގަތުމާއި އީދު ނަމާދަށް ދާން ލާނެ އީދު ހެދުމެއް ހޯދުމަށް މިހާރުންސުރެ އުޅެންވީ އެވެ.\nއީދާއި ގާތްވާ ވަރަކަށް ބާޒަރު މަތި އިތުރަށް ބާރުބޮޑު ވެ އެވެ. އެ ދުވަސްކޮޅު އީދަށް ބާޒަރުކުރަން ބޭނުން ނޫންނަމަ މިހާރު އެކަމާއި އުޅެންވީ އެވެ.


ފާނަ އާލާވާނެ ފުރުސަތެއް ނުދީ ބާނާ ހުސްކޮށްލަނީ!\n13 ޖަނަވަރީ 2022 - 10:29 1\nދިވެހިން މަސްވެރިކަން ނުކުރާ ޒަމާނެއްގެ ވާހަކަ ދިވެހި ތާރީހުގައި ލިޔެފައެއް ނެތެވެ. ގާތްގަނޑަކަށް 3000 އަހަރުގެ މުއްސަނދި ތާރީހެއް އޮތް ދިވެހިރާއްޖޭގެ މަސްވެރިން، މީގެ 1000 އަހަރު ކުރިން ވެސް ސިލޯނާއި އިންޑޮނީޝިއާ އާއި ޕާޝިޔާ އާއި ޔަމަން ފަދަ ގައުމުތަކަށް މަސް ވިއްކި އެވެ.\nއެތައް ގަރުނަކު މަސްވެރިކަން ކުރުމުން ދިވެހިން އެކަމަށް މޮޅުވެއްޖެ އެވެ. މިސާލަކަށް ފާނަ ބިސް ދޫކުރަން ދާ ސީދާ މަންޒިލް ދިވެހި މަސްވެރިންނަށް އެނގެ އެވެ. ފާނަ ބިސް ދޫކުރަނީ ހަނދުމަހުގެ މެދުގައިކަން މަސްވެރިންނަށް އެނގެ އެވެ. މިވެނި ދުވަހެއްގައި މިވެނި ފަރެއް ކައިރިއަށް ބިސް ދޫކުރަން ދާނެކަން އެނގެ އެވެ.\nއަހަރުމެންނަށް ލިބިފައި ހުރި އެ އިލްމުގެ ބޭނުން އަހަރުމެން ހިފަނީ އެންމެ ރަނގަޅަކަށް ނޫނެވެ. މާ ގިނައިން މަސް ބާނަނީ އެވެ. އަދި އެ އާދަ ހިފަހައްޓާތާ ވެސް މާ ގިނަ ދުވަސްވެއްޖެ އެވެ. އަދި އޭގެ ނޭދެވޭ އަސަރު މިހާރު ފެންނަން ފަށައިފި އެވެ. މީގެ 70 ނުވަތަ 80 އަހަރު ކުރިން ބޭނި ސައިޒުގެ ފާނައެއް މިހާރު ރާއްޖެއަކުން ނުބޭނެ އެވެ.\n"މުސްކުޅި މަސްވެރިން ކައިރީގައި އެހީމަ ބުނޭ އިހުގައި ބާނާ މަހަށް ކުޑައޭ. އެއީ ކީއްވެ؟ އެއީ މި އެއްޗެހި ބޮޑުވާން ފުރުސަތު ނުލިބެނީސް މި ނަގަނީ. މިހާރު ފާނަ އެހެރީ ޅަ އުމުރުގައި ބިސް ދޫކުރަން ދަސްކޮށްފައި. އޭގެ ބަޔޮލޮޖީ އެހުރީ ބަދަލުވެފައި، ސަވައިވަލްއަށް،" ސިކްސް ސެންސާސް ރިސޯޓުގެ ސަސްޓެއިނިބިލިޓީ މެނޭޖަރު އާދަމް ތަލްހަތު (އެޑަމް) ލާމު އަތޮޅުގައި ހުންނަވައި ފޯނުން ވާހަކަ ދައްކަވަމުން ވިދާޅުވި އެވެ.\nރާއްޖޭގައި ބާނާ ފާނައިގެ ވައްތަރުގެ ތެރެއިން އެންމެ ގިނައިން ބާނަ ވައްތަރުގެ މަހުގެ ސައިޒު ވަރަށް ބޮޑަށް ކުދިވެފައިވާކަން ދިރާސާތަކުން ވެސް ދައްކަ އެވެ. އަދި އެކަން އިހުގެ މަސްވެރިން ކައިރި އެހުމުން ވެސް ކިޔައިދެ އެވެ. ތަޖުރިބާކާރުން ބުނާ ގޮތުގައި ފާނަ ބޭނުމަށް އަހަރުމެން ގެންގުޅޭ ގޯސް އާދަ ދަމަހައްޓައިފި ނަމަ މަސް ހުސްވުމުގެ ބިރު ވެސް އެބަ އޮތެވެ. ސަބަބަކީ ދުނިޔޭގެ ވަސީލަތްތަކަކީ ލިމިޓެއް ނެތި ލިބެން ހުންނަ ތަކެތި ކަމަށް ނުވާތީ އެވެ.\nހައްދުން ނެއްޓިފައި އޮތް ފާނައިގެ މަސްވެރިކަން\nރާއްޖެއިން ބޭރަށް ގެންދިއުމަށް ފާނައިގެ މަސްވެރިކަން އެންމެ ގަދައަށް ކުރަންފެށީ 1980 ގެ އަހަރުތަކުގައި ކަމަށް ބްލޫ ޕީސް ފައުންޑޭޝަނުން ބުނެ އެވެ. އެއިރު ފެށި އެ ވިޔަފާރި މުޅި ރާއްޖެއަށް 80 ގެ އަހަރުތަކުގައި ފެތުރުނެވެ.\nމީގެ 10 އަހަރު ކުރިން 2011 ވަނަ އަހަރު ދިވެހިރާއްޖޭގައި ހެދި ދިރާސާއަކުން ދައްކާ ގޮތުގައި ދިވެހިރާއްޖޭގައި ބާނާ ފާނައިގެ ބޮޑުމިން ވަނީ ވަރަށް ބޮޑަށް ކުދިވެފަ އެވެ. މީގެ ސަބަބަކީ ބޮޑުމަސް ނެތުމެވެ. ފާނައަކީ ލަހުން ބޮޑުވާ އެއްޗެކެވެ. އެސޮރުމުން ސެކްޝުއަލީ މެޗުއާވުމަށް ފަހެއް ނުވަތަ ހަތް އަހަރު ނަގަ އެވެ. ފާނައިގެ މަސްވެރިކަން 1980 ގެ އަހަރުތަކުން ފެށިގެން ގަދަޔަށް ކުރަމުން ގޮސް މިހާރު ބޮޑު މަހެއް މަދުން ނޫނީ ނުފެނެ އެވެ. ފެންނަ މަސް ވެސް ރޭގަނޑު ޓޯޗު ހިފައިގެން ނިކުމެ، ވަކިން ބަލައި ހޯދައިގެން ބާނަނީ އެވެ.\n"އެންމެ ގިނައިން ބާނާ ފާނައިގެ ވައްތަރުތަކުގެ 70 ޕަސެންޓު މަހަކީ ބޮޑުވުމުގެ ކުރިން ބާނާ މަސް. މާނައަކީ މަސް ބޭނުމުގެ ކުރިން އެސޮރުމެންނަށް ރީޕްރޮޑަކްޓް ކުރުމުގެ ފުރުސަތު ލިބިފައެއް ނުވެއޭ،" ލާމު އަތޮޅަށް ގޮސް ކުރި ސްޓަޑީއަކަށްފަހު ބްލޫ މެރިން ފައުންޑޭޝަނުން 2016 ވަނަ އަހަރު ބުނެފައިވެ އެވެ.\nބްލޫ މެރިން ފައުންޑޭޝަނުން ބުނާ ގޮތުގައި ބާނަންޖެހޭ މިންވަރަށްވުރެ ގިނައިން ލ. އަތޮޅުގައި އެކަނި ވެސް ފާނައިގެ މަސްވެރިކަން ކުރާތާ މަދުވެގެން 15 އަހަރުވެއްޖެ އެވެ. މި ހުރިހާ މަހަކީ ވެސް ރާއްޖެއިން ބޭރު ކުރުމަށް ބާނާ މަހެވެ. ތަޖުރިބާކާރުން ބުނަނީ މިއީ މަސްވެރިކަން ކުރަން ގޯސް ގޮތެއް ކަމަށެވެ.\n"އަހަރުމެން ކޮން ބައަކަށް މި ކާން ދެނީ؟ އާދަޔާ ހިލާފަށް މަސް ބާނާފަ މި ފޮނުވަނީ ޖަރުމަނަށް، ޖަރުމަނު މީހުން ކާން. އަހަރުމެން ފާނަ ހެސްކިޔާފަ ބާނާފަ މި ފޮނުވަނީ ޝަންހާއީއަށް ޗައިނާ މީހުން ކާން. މީގައި ނޯންނާނެއެއްނު ލިމިޓެއް،" ކުރިން ވާހަކަ ދެއްކެ އެޑަމް ވިދާޅުވި އެވެ.\nޓެކްނޮލޮޖީގެ އާ އީޖާދުތަކާއެކު މަސްވެރިކަން އިތުރަށް ފުޅާވާއިރު އަހަރުމެންގެ ވިސްނުން އަދިވެސް ހުރީ ގިނައިން މަސް ބޭނޭނެ ގޮތްތައް ހޯދުން ކަމަށް އެޑަމް ބުންޏެވެ. ނަމަވެސް އެކަމަށް ދުނިޔެ ތައްޔާރު ނޫން ކަމަށް އޭނާ ވިދާޅުވި އެވެ.\n"ދެން އަހަރުމެން އަދި ޓެކްނޮލޮޖީ މެދުވެރިކޮށް މި ހޯދަނީ އެކަން މާ ރަނގަޅަށް ކުރެވޭނެ ގޮތްތައް. ނޭޗާގެ ރިސޯސާސް ހޯދަން އަހަރުމެން މި ޓެކްނޮލޮކީ މި ބޭނުން ކުރަނީ. އެކަމުގެ ނޭޗާ އެކަމަށް ތައްޔާރުތަ؟ ނޫން. ނޭޗާގެ ރިސޯސާސް އެއިރުން ހުސްވަނީ،" އެޑަމް ކިޔައިދިނެވެ.\nދިވެހިންގެ ކަނޑަކީ މުއްސަނދި ކަނޑެކެވެ. މަހުގެ ދިރުން ގިނަ، މަސް ވެސް ގިނަ ކަނޑެކެވެ. ނަމަވެސް މިއީ އަދަބަށް ދެމިގެންދާނެ ނިއުމަތެއް ކަމަށް ބަލައިގެންނުވާނެ އެވެ.\n"ދުނިޔެއަކީ ވަށް ބޯޅައެއް. މި ބޯޅައިގަ ހިމެނޭ ގުދުރަތީ ވަސީލަަތްތައް ހުންނަނީ ހުސްނުވާ ގޮތަކަށް ނޫން. ފާނަ އަހަރުމެން ދިވެހި ކަނޑުން ބާނާފަ މި ވިއްކަނީ ޗައިނާ މީހުން ކާން. ޗައިނާ މާކެޓަކީ ހިނދޭނެ މާކަޓެއް ނޫން. އެކަމަކު ޗައިނާ މީހުން ކާން ބޭނުންވާ ވަރަކަށް މިތަނަކު މަހެއް ނެތް،" އެޑަމް ބުންޏެވެ.\nފާނައިގެ މަސްވެރިކަން ކުރާ ގޮތް ބަދަލު ކުރަން މިހާރު ވެސް ލަސްވެއްޖެ އެވެ. އެކަމަކު އަދިވެސް ފާނަތަކަށް ރަނގަޅު މާހައުލެއް ބިނާކުރުމުގެ ފުރުސަތު އަހަރުމެންނަށް އެބަ އޮތެވެ. ސަރުކާރުން މިހާރު ވަނީ އެކަމަށް ހާއްސަ ފިޔަވަޅުތަކެއް ވެސް އަޅާފަ އެވެ. ވަކި މިނަކަށްވުރެ ބޮޑު ނޫން މަސް ބޭރު ކުރުން ވަނީ މަނާކޮށްފަ އެވެ. އެ ގަވާއިދަށް އަމަލު ކުރޭތޯ ވަރުގަދައަށް ސަރުކާރުން ފާރަވެރިވާންޖެހެ އެވެ.


De Ligt gannan Manchester Unitedun mashvaraa kuranee | Mihaaru\nއަޔަކްސްގެ އުއްމީދީ ޑިފެންޑަރު މަތައިސް ޑި ލީޓް.--\nޑި ލީޓް ގަންނަން ޔުނައިޓެޑުން މަޝްވަރާކުރަނީ\n25 މެއި 2019 - 13:146comments\nމެންޗެސްޓާ (މެއި 25) - ޔޫރަޕުގެ ވަރަށް ގިނަ ކްލަބްތަކަކުން ފާރަލަމުން އަންނަ އަޔަކްސްގެ އުއްމީދީ ޑިފެންޑަރު މެތިއަސް ޑި ލީޓް ގަންނަން މެންޗެސްޓާ ޔުނައިޓެޑުން މަޝްވަރާތައް ފަށާފައިވާ ކަމަށް މީޑިއާ ރިޕޯޓްތައް ބުނެފި އެވެ.\nޑި ލީޓް ވަނީ މީގެ ކުރިން އިންގްލެންޑްގެ ކްލަބް ލިވަޕޫލާ ވެސް ބައްދަލުކޮށްފަ އެވެ. އެކަމަކު އޭރު ޑި ލީޓްގެ ވިސްނުން ހުރީ ބާސެލޯނާ އަށް ބަދަލުވުމަށެވެ. އެކަމަކު ޑި ލީޓްގެ އޭޖެންޓް މިނޯ ރައިއޯލާގެ ބައެއް ހުށަހެޅުންތަކާ މެދު ބާސެލޯނާ އިން އެއްބަސްވުމުގައި ލަސްކުރަމުން އަންނާތީ އެ ފުރުސަތުގެ ބޭނުންހިފައި ޔުނައިޓެޑުން ވަނީ ޑި ލީޓާ ވާހަކަ ދައްކަން ފަށައިފަ އެވެ.\nރިޕޯޓްތައް ބުނާގޮތުން ޔުނައިޓެޑްގެ ވައިސް ޗެއާމަން އެޑް ވުޑްވާޑާއި ރައިއޯލާ ވަނީ ބުރާސްފަތި ދުވަހު ލަންޑަންގައި ބައްދަލުކޮށްފަ އެވެ. އެ ބައްދަލުވުމަކީ ރައިއޯލާ އޭޖެންޓްކަން ކުރަމުން އަންނަ ޔުނައިޓެޑްގެ ޕައުލް ޕޮގްބާގެ މުސްތަގުބަލާ ބެހޭގޮތުން ވާހަކަ ދެއްކުމަށް ތާވަލްކުރި ބައްދަލުވުމެކެވެ. އެކަަމަކު އެ ބައްދަލުވުމުގައި ވުޑްވާޑް ވަނީ ޔުނައިޓެޑުން ޑި ލީޓް ގަންނަން ޝައުގުވެރިވާކަން ހާމަކޮށްފަ އެވެ.\nއުމުރުން 19 އަހަރުގެ ޑި ލީޓް ހޯދަން ޔުނައިޓެޑުން މަސައްކަތް ފަށާފައިވާއިރު، އޭނާގެ ސޯޝަލް މީޑިއާ އެކައުންޓްތަކުން އަންނަނީ ޔުނައިޓެޑާ ގުޅުން ހުރި ޕޯސްޓްތަކަށް ލައިކްކުރަމުންނެވެ. ރިޕޯޓްތައް ބުނާގޮތުން ޑި ލީޓް ގަންނަން ޔުނައިޓެޑުން ކުރާ މަސައްކަތުގެ ތެރޭގައި އާޖެންޓީނާގެ ޑިފެންޑަރު މާކޯސް ރޯހޯ ދޫކޮށްލަން ވަނީ ނިންމައިފަ އެވެ.\nއަންނަ ސީޒަނަށް ތައްޔާރުވުމުގެ ގޮތުން ގިނަ ބަދަލުތަކެއް ޔުނައިޓެޑްގެ ޓީމަށް ގެންނަން އެ ޓީމުގެ ކޯޗު އޮލެ ގުނަ ސޯލްޝެއާ ވަނީ ނިންމައިފަ އެވެ. އެ ގޮތުން ގިނަ ކުޅުންތެރިންތަކެއް ޔުނައިޓެޑް ދޫކޮށްލުމުގެ ފުރުސަތު އެބައޮތް ކަމަށް ރިޕޯޓްތައް ބުނެ އެވެ. ޔުނައިޓެޑުން ފާރަލަމުން އަންނަ ކުޅުންތެރިންގެ ތެރޭގައި ލިޔޯނުގެ ފޯވާޑް މުސާ ޑެމްބެލޭ އާއި ސްވަންސީ އަށް ކުޅޭ ވޭލްސްގެ ވިންގް ޑެނިއަލް ޖޭމްސް ހިމެނެ އެވެ.


ރަށުގެ މަޢުލޫމާތު – The Secretariat of F. Nilandhoo Council\n[ 25 މެއި 2021 ] ފ.ނިލަންދޫ ކައުންސިލްގެ4ވަނަ ދައުރުގެ ކައުންސިލަރުންނާއި އަންހެނުންގެ ތަރައްގީއަށް މަސައްކަތްކުރާ ކޮމެޓީގެ މެމްބަރުންގެ ހުވާކުރުން\tޚަބަރު\n[ 8 އޭޕްރީލް 2021 ] 2021 އެޕްރީލް 09 ވާ ހުކުރު ދުވަހު ފ. ނިލަންދޫ މިސްކިތްތަކުގައި އިމާމުވެ ހުކުރު ނަމާދުކުރާ އިމާމުން\tUncategorized\n[ 18 މާރޗް 2021 ] 2021 މާރިޗް 19 ވާ ހުކުރު ދުވަހު ފ. ނިލަންދޫ މިސްކިތްތަކުގައި އިމާމުވެ ހުކުރު ނަމާދުކުރާ އިމާމުން\tނޯޓިސް ބޯޑް\n[ 15 މާރޗް 2021 ] ނިލަންދޫގެ ކުރީގެ ކުނިކޮށީގެ ބޭރުން ޖަހާ ތޮށި ހެދުމަށް ބޭނުންވާ ވެލި ނަގައިދޭނެ ފަރާތެއް ހޯދުން\tއިޢުލާން\n[ 14 މާރޗް 2021 ] ވަގުތީ ލޯކަލް މާރުކޭޓަށް ގޮޅި ދޫކުރުން\tއިޢުލާން\nމިރަށަކީ މިހާރު ނިލަންދެއަތޮޅު އުތުރުބުރީ އަތޮޅުވެރިކަން ކުރާ ރަށެވެ. މިއީ އަތޮޅުގެ އެންމެދެކުނަށް އޮންނަ އަތޮޅުގެ އާބާދީގެ ގޮތުންނާއި ބިމުގެ ގޮތުން އެންމެބޮޑު ރަށެވެ. މިރަށަކީ ތާރީޚީގޮތުން ރާއްޖޭގައި ފާހަގަކޮށްލެވޭ ރަށެކެވެ. މިރަށުގައި އޮންނަ “ފޯއްމަތި” ނަމަކަށް ކިޔާ އާޘާރީ ސަރަޙައްދަކީ މީލާދީ ސަނަތުގެ 06 ވަނަ ޤަރުނުގެ ތަނެއްކަން ސައިންޓިފިކް ހޯދުންތަކުން އެނގިފައިވެއެވެ. އެތަނުން ފެނިފައިވާ ބައެއް ތަކެއްޗަކީ އެދުވަސްވަރު އިންޑިޔާއާއި ސިލޯނުގެ މިފަދަ ތަންތަނުން ފެނިފައިވާ ތަކެއްޗާއި އެއްފެންވަރުގެ ދާދި އެއްވައްތަރެއްގެ ތަކެއްޗެވެ.\nނިލަންދޫ އާޘާރީ ސަރަހައްދުގައި މިހާރުވެސް ފެންނަންއޮތް ވެލި ފުންޏަކީ އެދުވަސްވަރުގެ ބިނާތައް ހަދާފައިހުރި ތަނެވެ. ކުރީގައި އެ ވެލިފުނި ވަރަށް އުސްކޮށް އޮވެއެވެ. އެ ތަނަކީ އާޘާރީ ތަނެއްކަން ކުރިން އެނގިފައި ނުވާތީ އެތަނުން ގަލާއި ވެލި ނެގުމުގެ ސަބަބުން ވެލިފުނި މިހާރު އޮތީ ވަރަށް ތިރިކޮށެވެ. ވަރަށްގިނަ ގާތައްވެސް މަދުވެފައިވެއެވެ. މި ސަރަހައްދުގައި ކުރީގެ މީހުން ފެންވެރުމަށް ބޭނުންކުރާ ވެވެއް އޮންނަކަމުގައި ނިލަންދޫގެ ދުވަސްވީ މީހުން ބުނެއެވެ. ވެވުގެ ދޫނިފަތް ގާގަނޑު މިހާރުވެސް ފެންނަން އެބަހުއްޓެވެ. މިހާރުވެސް އެ ސަރަހައްދާ ކައިރީ ބައެއް ގޯތިގޯތި ކޮންނައިރު ހިރިގަލުން ހަދާފައި ހުންނަ ބައެއް ތަކެތި ފެންނަމުން ދެއެވެ.\nމީލާދީގެ 06 ވަނަ ޤަރުނަކީ ދުނިޔެއަށް އިސްލާމްދީން އައުމުގެ ކުރީގެ ތާރީޚެކެވެ. މީލާދީ ސަނަތުން 1153 ވަނަ އަހަރު ދިވެހި ރާއްޖެ އިސްލާމް ވުމަށް ފަހުގައި އެންމެ ފުރަތަމަ މިސްކިތްތައް ބިނާކުރި ރަށްރަށުގެ ތެރޭގައިވެސް ނިލަންދޫ ހިމެނެއެވެ. ނިލަންދޫގައިހުރި އާޘާރީ މިސްކިތަކީ ދިވެހިރާއްޖޭގެ އެންމެ ފުރަތަމަ ރަސްކަލުން ކަމުގައިވާ ދަރުމަވަންތަ މަހާރަދުން ބިނާކުރެއްވި މިސްކިތެއްކަމުގައި ބުނެވެއެވެ.\nނިލަންދޫގައިހުރި އާޘާރީ މިސްކިތަކީ 800 އަހަރަށްވުރެ ގިނަ ދުވަސްވެފައިވާ ތާރީޚީ މިސްކިތެކެވެ. މި މިސްކިތް ޢިމާރާތް ކޮށްފައިވަނީ ހިރިގަލުންނެވެ. މި މިސްކިތް އެތައް ފަހަރެއްގެ މަތިން މަރާމާތުކޮށް ތަފާތު ބަދަލުތައް ގެނެސްފައިވެއެވެ. ރާއްޖޭގެ ތާރީޚީ މިސްކިތެއްކަމުގައިވާ މާލޭ ހުކުރުމިސްކިތެކޭ އެއްގޮތަށް ނިލަންދޫގައި ހުންނަ މި މިސްކިތުގެ ގޯތިތެރޭގައިވެސް އެ ދުވަސްވަރު މަރުވެފައިވާ ގިނަ ބަޔަކު ވަޅުލާފައި ވެއެވެ. ބުނެވޭ ގޮތުގައި7މުގުރިންގެ މަހާނައާއި އަދި މިނޫންވެސް ފާހަގަކޮށްލެވޭ އިތުރު މަހާނައެއް މިސްކިތު ގޯތި ތެރޭގައި ވާކަމީވެސް މި މިސްކިތް ތާރީޚީ ގޮތުން ފާހަގަކުރެވޭ ކަމެކެވެ. ނިލަންދޫގެ އާޘާރީ ސަރަހައްދާއިބެހޭ އެކިއެކި ދިރާސާތަކާއި ތަފާތު ހޯދުންތައް ދިވެހިބަހާއި ތާރތާރީޚަށް ޚިދުމަތްކުރާ ޤައުމީ މަރުކަޒުން މިހާރުވެސް ކުރައްވަމުން ގެންދަވައެވެ. ނިލަންދޫގެ އާޘާރީ ސަރަޙައްދުން ފެނިފައިވާ މުހިންމު ބައެއްތަކެތި ދިވެހިރާއްޖޭގެ ދާރުލްއާޘާރުގައިވެސް ބެހެއްޓިފައި ވެއެވެ.\nނިލަންދޫ ރައްޔިތުން ދިރިއުޅުމަށްކުރާ މައިގަނޑު މަސައްކަތަކީ މަސްވެރިކަމާ، ދަނޑުވެރިކަމާއި، ކޮންސްޓްރަކްޝަން މަސައްކަތާއި، ވަޒީފާ އަދާކުރުމެވެ. ނިލަންދުއަކީ ކުރިންވެސް ދަނޑުވެރިކަމުގެ މަސައްކަތް ކުރަމުންދާ ރަށެކެވެ. ދަނޑުވެރިކަމުގެ މަސައްކަތުން އެކަށީގެންވާ ނަތީޖާއެއް ޙާޞިލް ނުކުރެވޭތީ ނިލަންދޫ ރ.ކ ކޮމެޓީން އިސްނަގައިގެން ތޮއްޑޫ ދަނޑުވެރިޔަކު ގެނެސް ގިނަ ބަޔަކަށް ދަނޑުވެރިކަމުގެ މަޢުލޫމާތު ދިނުމުގެ ނަތީޖާއެއްގެ ގޮތުން މިއަދު ނިލަންދުއަކީ ރާއްޖޭގެ ނިސްބަތުގައި ދަނޑުވެރި ކަމުގެ މަސައްކަތަށް ޚާއްޞަކޮށް ކަރަލާއި، ކިއު ކަންބާ ފަދަ ތަކެތި ހެއްދުމަށް ފާހަގަ ކުރެވޭ ރަށެކެވެ. މިހާރު ދަނޑުވެރި ކަމުން ރަނގަޅު އާމްދަނީއެއް ލިބެމުން ދެއެވެ.\nނިލަންދުއަކީ ރަށްގިރުމުގެ މައްސަލަ ވަރަށްބޮޑަށް ކުރިމަތިވެފައިވާ ރަށެކެވެ. ރަށުގެ އިރު އުތުރުފަރާތުން ވަރަށްބޮޑަށް ގިރައި އެސަރަޙައްދުގައި ދިރިއުޅޭ މީހުންނަށް ދިރިއުޅުމަށް ދަތިވާތީ އެ ސަރަހައްދު ޙިމާޔަތް ކުރުމުގެ ގޮތުން ރައްޔިތުންގެ 06 ދުވަހުގެ މަސައްކަތުން 1998 ވަނައަހަރު، ދިގުމިނުގައި 1200 ފޫޓު ފުޅާމިނުގައި 25 ފޫޓުގެ ތޮއްޓެއް ލެވިފައި ވެއެވެ. އެތަން ހިއްކުމުގެ ގޮތުން އެތަނުގައި ކުނިކޮށި ހަދައިގެން ކުނިއަޅަމުން ގެންދިއުމުގެ ސަބަބުން މިހާރު އެތަން ވަނީ ވަރަށްބޮޑަށް ހިކިފައެވެ.\nނިލަންދޫ ކައުންސިލްގެ އިދާރާ\nމިއަތޮޅު އަތޮޅު އޮފީސް 18 ޖެނުއަރީ 1999 ގައި ނިލަންދުއަށް ބަދަލުކުރެއްވުމާއި ގުޅިގެން ނިލަންދޫ އޮފީސް ހިނގަމުން ދިޔަ ޢިމާރާތަށް އަތޮޅު އޮފީސް ބަދަލުކުރުމުން އެ ތާރީޚުން ފެށިގެން 30 ނޮވެމްބަރ 2000 އަށް ނިލަންދޫ އޮފީސް ހިންގާފައިވަނީ ނިލަންދޫ ބީޗްހައުސް ގައެވެ. ނިލަންދޫގައި އަލަށް ޢިމާރާތްކުރި ނިލަންދޫ ކޯޓުގެ މަސައްކަތްނިމި އެ ޢިމާރާތަށް ކޯޓުގެ މަސައްކަތް ބަދަލުކުރުމާ ހަމައަށް ނިލަންދޫ ކޯޓުވެސް ހިންގާފައިވަނީ ބީޗްހައުސް ގައެވެ. 01 ޑިސެމްބަރ 2000 ން ފެށިގެން ނިލަންދޫ އޮފީސް ހިންގަމުންދަނީ ނިލަންދޫ އަންހެނުންގެ މަރުކަޒުގައެވެ. ނިލަންދޫ އަންހެނުންގެ މަރުކަޒަކީ ނިލަންދޫ ރައްޔިތުން ޞިއްޙީ ޚިދުމަތް ދިނުމަށްޓަކައި ސަރުކާރުގެ އެހީއާއި އެކު ނިލަންދޫ ރައްޔިތުންގެ އަމިއްލަ މަސައްކަތުން ހަދާފައިވާ ޢިމާރާތެކެވެ. ނަމަވެސް އަލަށް ޢިމާރާތް ކުރި އަތޮޅު އޮފީހުގެ އާޢިމާރާތަށް 29 ޑިސެންބަރު 2010 ގައި އަތޮޅު އޮފީސް ބަދަލު ކުރުމުން 30 ޑިސެމްބަރު 2010 އިން ފެށިގެން ނިލަންދޫ ކައުންސިލްގެ އިދާރާ ނިލަންދޫ އޮފީސް ހިންގަން ހަދާފައިވާ ޢިމާރާތަށް ބަދަލުކުރީއެވެ.\nމިރަށުގައި 1986 ގެ ކުރިން ތަޢުލީމު ދެމުން ގޮސްފައިވަނީ ވަރަށް އާދައިގެ ގޮތަކަށެވެ. ކުރިން މިރަށުގައި ތަޢުލީމުދެމުން ދިޔައީ ނިލަންދޫސްކޫލް ގެ ނަމުގައި މިހާރު އަތޮޅުސްޓޯރު ހިންގާ ޢިމާރާތުގައެވެ. އެއްދުވަސް ވަރެއްގައި މަކުތަބުލް މުނީރުގެ ނަމުގައިވެސް އެ ޢިމާރާތުގައި ކިޔަވައި ދެމުން ގޮސްފައި ވެއެވެ.\nމިއަތޮޅު އަތޮޅު ތަޢުލީމީމަރުކަޒު ހުންނަނީ މިރަށުގައެވެ. ތަޢުލީމީ މަރުކަޒު ޢިމާރާތްކޮށް އެތަނުގައި ރަސްމީ ގޮތުން ކިޔަވައިދޭންފެށިފައިވަނީ 20 ފެބްރުއަރީ 1986 އިން ފެށިގެންނެވެ. އޭރު އެ މަރުކަޒުގައިތިބީ މުޅިއެކު 03 މުދައްރިސުންނެވެ. ކިޔަވައިދެނީ ގްރޭޑް5ގެ ފެންވަރަށެވެ. ނަމަވެސް މިހާރު މި މަރުކަޒުގައި މިހާރު ކޮމާސް، ސައިންސް މި ދެސްޓްރީމަށް ގްރޭޑް 12 އަށް ކިޔަވައިދެއެވެ.\nނިލަންދޫގައި އެންމެ ފުރަތަމަ ޞިއްޙީ ޚިދުމަތް ދެމުން ގޮސްފައިވަނީ ދިވެހިބޭސްކުރާ އަމިއްލަ ފަރާތް ތަކުންނެވެ. ޢާއިލާގެ އެހީތެރިއެއްގެ ބެލުމުގެ ދަށުން ޞިއްޙީ ޚިދުމަތް ލިބެންފެށީ 1980 ވަނައަހަރުއެވެ. ރައްޔިތުންނަށް ބޭނުންވާ ޞިއްޙީ ޚިދުމަތް އެކަށީގެންވާ ގޮތަކަށް ރަށުން ލިބެން ނެތުމުން ޞިއްޙީ ޚިދުމަތް ހޯދުމަށް ރަށުން ބޭރަށް ދާންޖެހުމުން އެކަށީގެންވާ ގޮތަކަށް ޞިއްޙީ ޚިދުމަތް ރަށުން ލިބޭނޭގޮތް ހެދުމުގެ ގޮތުން ރައްޔިތުންގެ އަމިއްލަ ޚަރަދުގައި 1992 ވަނަ އަހަރު ޞިއްޙީ މަރުކަޒެއް ބިނާ ކުރުމުގެ މަސައްކަތް ފެށުނެވެ.\nޞިއްޙީ މަރުކަޒު ޢިމާރާތްކުރުމުގެމަސައްކަތްނިމި 30 އޭޕްރީލް 1996 ގައި ޚިދުމަތްދޭންފެށި މިމަރުކަޒު ހުޅުއްވައިދެއްވީ އެ ތާރީޚުގައި ދިވެހިރާއްޖޭގެ ޢިއްޒަތްތެރި ރައީސުލް ޖުމުހޫރިއްޔާ އަލްއުސްތާޛު މައުމޫނު ޢަބްދުލް ޤައްޔޫމެވެ. މިމަރުކަޒު ހުޅުވުމާއިއެކު ލަސްތަކެއްނުވެ ޑޮކްޓަރެއްގެ ޚިދުމަތް ލިބެން ފެށިއެވެ. އެހެން ކަމުން ކުރިން ޞިއްޙީޚިދުމަތް ލިބެމުން އައިވަރަށްވުރެ ރަނގަޅަށް ޚިދުމަތް ލިބެމުން ދިޔައެވެ. ޞިއްޙީމަރުކަޒު ބިނާކޮށްފައިވަނީ ކުރިން ރައްޔިތުންގެ ކާޑުގެ ހުރިތަނުގައެވެ. މިދެންނެވި ތަނުގައި ރައްޔިތުން ޢިމާރާތްކުރި ޞިއްޙީމަރުކަޒަކީ މިހާރު ނިލަންދޫ އޮފީސް ހިންގާ ނިލަންދޫ އަންހެނުންގެ މަރުކަޒު ޢިމާރާތެވެ.\nނިލަންދޫ ރައްޔިތުން ޢިމާރާތްކުރި ޞިއްޙީމަރުކަޒު 1998 ވަނަ އަހަރު ސަރުކާރުން ހިންގަވާ މަރުކަޒެއްގެ ގޮތުގައި ހަމަޖައްސަވައި ބޭނުންވާ މުވައްޒަފުން ހަމަޖައްސަވައި ދެއްވިއެވެ. ނިލަންދޫގައި ސަރުކާރުން އަލަށް ޢިމާރާތްކުރި ޞިއްޙީ މަރުކަޒުގައި ޞިއްޙީ ޚިދުމަތް ދޭން ފަށާފައިވަނީ 07 އޭޕްރީލް 2000 ގައެވެ. ރާއްޖޭގެ ކޮންމެ އަތޮޅެއްގައި އަތޮޅު ހޮސްޕިޓަލެއް ޤާއިމު ކުރުމަށް ސަރުކާރުން ހަމަޖެއްސެވުމާއި ގުޅިގެން ނިލަންދޫގައިހުރި ޞިއްޙީމަރުކަޒު 16 ޑިސެމްބަރ 2006 ގައި އަތޮޅު ހޮސްޕިޓަލަކަށް ސަރުކާރުން ބަދަލުކުރެއްވިއެވެ. މިއީ ރާއްޖޭގައި އެންމެ ފަހުން ހުޅުވުނު އަތޮޅު ހޮސްޕިޓަލެވެ.\nމިހާރު އަތޮޅު ހޮސްޕިޓަލުން ޒަމާނީ ވަސީލަތްތަކާއިއެކު ޞިއްޙީ ޚިދުމަތް ލިބެން ހުރެއެވެ. އަތޮޅު ހޮސްޕިޓަލުގައި ލެބޯރޓްރީގެ ޚިދުމަތާއި، ލޭއަޅާދިނުމާއި، އެކްސްރޭގެ ޚިދުމަތާއި، ސްކޭނިންގެ ޚިދުމަތް އަދި ކުދި ބައެއް އޮޕަރޭޝަންތައް ކުރެވެން މިހާރު ހުރެއެވެ.\nނިލަންދޫގެ ރައްޔިތުންނަށް ކަރަންޓުގެ ޚިދުމަތް އެންމެ ފުރަތަމަ ދޭން ފަށާފައިވަނީ ވަރަށް އާދައިގެ ގޮތަކަށް ނިލަންދޫގެ އަމިއްލަ 02 ފަރާތަކުންނެވެ. އޭރު ކަރަންޓުގެ ޚިދުމަތް ލިބެމުން ދިޔައީ ހަވީރު 6:00 ން ރޭގަނޑު 11:00 އަށެވެ. ފަހުން ހަވީރު 6:00 ން ހެދުނު 6:00 އަށްވެސް ކަރަންޓުގެ ޚިދުމަތް ލިބެމުން ދިޔައެވެ. ރަށުގެ ޢާއްމު ޙާލަތު އެއްދުވަހުން އަނެއްދުވަހަށް ރަނގަޅުވެ ކަރަންޓު ބޭނުންކުރާ މީހުންގެ ޢަދަދާއި ތަކެތީގެ ޢަދަދު އިތުރުވުމުން ކަރަންޓް ދޫކުރަމުން ގެންދިޔަ 02 ފަރާތަށް އެކަށިގެންވާ ގޮތަކަށް ރައްޔިތުންނަށް ކަރަންޓުގެ ޚިދުމަތް ފޯރުކޮށްނުދެވޭތީ ނިލަންދޫ ރައްޔިތުންގެ ނަމުގައި ކަރަންޓުގެ ޚިދުމަތް ޤާއިމު ކުރުމުގެ މަސައްކަތް ފެށިއެވެ.\nނިލަންދޫ ރައްޔިތުންގެ ނަމުގައި ކަރަންޓުގެ ޚިދުމަތް ޤާއިމު ކުރުމަށްޓަކައި ރައްޔިތުން ރޮދަށް ގޮސްގެންނާއި، އުފަންބޮލުން މީސްމީހުންގެ އަތުން ފައިސާ ނަގައިގެންނާއި،އެނޫންވެސް ގޮތްގޮތުން ރައްޔިތުން މަސައްކަތްކޮށްގެން 23.5 ކިލޯވޯޓުގެ 02 ޖަނަރޭޓަރު ގެނެސް 13 ޖޫން 1995 ގައި ރައްޔިތުންނަށް ކަރަންޓުގެ ޚިދުމަތް ދޭން ފެށުނެވެ. ކަރަންޓުގެ ޚިދުމަތް ދޭންފެށީ ނިލަންދޫ ރައްޔިތުން ޢިމާރާތްކުރި ޖަނަރޭޓަރު ގެއިން ހަވީރު 6:00 ން ހެނދުނު 6:00 އަށެވެ. މި އިންޖީނުގެ ހުޅުވައިދެއްވީ 30 އޭޕްރީލް 1996 ގައި ރާއްޖޭގެ ޢިއްޒަތްތެރި ރައީސުލް ޖުމުހޫރިއްޔާ އަލްއުސްތާޛު މައުމޫނު ޢަބްދުލް ޤައްޔޫމެވެ.\nރައްޔިތުންނަށް ދެމުންދާ ކަރަންޓުގެ ޚިދުމަތް އިތުރަށް ފުޅާކުރުމުގެ ގޮތުން ރައްޔިތުންގެ ނަމުގައި ލޯނު ނަގައިގެން އިތުރު ޖަނަރޭޓަރު ސެޓްތައް ގެނެސް 22 ޖޫން 1999 ގައި ކަރަންޓުގެ ޚިދުމަތް 24 ގަޑިއިރަށް ދޭން ފެށުނެވެ. ކަރަންޓުގެ ޚިދުމަތް ތަރައްޤީ ކުރުމުގެ ގޮތުން އޭ.ޑީ.ބީ ލޯނު ޕްރޮޖެކްޓެގެ ދަށުން އާ އިންޖީނުގެއެއް ޢިމާރާތްކޮށް އެ އިންޖީނުގެއިން ކަރަންޓުގެ ޚިދުމަތް ދޭން ފަށާފައިވަނީ 16 މާރޗް 2007 ގައެވެ.\nފ.ނިލަންދޫ ކައުންސިލްގެ4ވަނަ ދައުރުގެ ކައުންސިލަރުންނާއި އަންހެނުންގެ ތަރައްގީއަށް މަސައްކަތްކުރާ ކޮމެޓީގެ މެމްބަރުންގެ ހުވާކުރުން\n2021 އެޕްރީލް 09 ވާ ހުކުރު ދުވަހު ފ. ނިލަންދޫ މިސްކިތްތަކުގައި އިމާމުވެ ހުކުރު ނަމާދުކުރާ އިމާމުން\n2021 މާރިޗް 19 ވާ ހުކުރު ދުވަހު ފ. ނިލަންދޫ މިސްކިތްތަކުގައި އިމާމުވެ ހުކުރު ނަމާދުކުރާ އިމާމުން\nނިލަންދޫގެ ކުރީގެ ކުނިކޮށީގެ ބޭރުން ޖަހާ ތޮށި ހެދުމަށް ބޭނުންވާ ވެލި ނަގައިދޭނެ ފަރާތެއް ހޯދުން\nވަގުތީ ލޯކަލް މާރުކޭޓަށް ގޮޅި ދޫކުރުން\n14 މާރޗް 2021\nއަރުޝީފް Select Month މެއި 2021 އޭޕްރީލް 2021 މާރޗް 2021 ޖެނުއަރީ 2021 ޖުލައި 2020 ޖޫން 2020 މެއި 2020 އޭޕްރީލް 2020 މާރޗް 2020 ފެބުރުއަރީ 2020 ޖެނުއަރީ 2020 ޑިސެމްބަރ 2019 ނޮވެންބަރ 2019 އޮކްޓޯބަރ 2019 ސެޕްޓެމްބަރ 2019 އޮގަސްޓް 2019 ޖުލައި 2019 ޖޫން 2019 މެއި 2019 އޭޕްރީލް 2019 މާރޗް 2019 ފެބުރުއަރީ 2019 ފެބުރުއަރީ 2018 ޖެނުއަރީ 2018 ޑިސެމްބަރ 2017 ނޮވެންބަރ 2017 ސެޕްޓެމްބަރ 2017 އޮގަސްޓް 2017 ޖުލައި 2017


Ensis ge feyrumaa gulhigen anhenaku ves hayyaru koffi | Mihaaru\nއެންސިސްގެ ފޭރުމާ ގުޅިގެން އަންހެނަކު ވެސް ހައްޔަރުކޮށްފި\n13 ސެޕްޓެމްބަރ 2018 - 11:403comments\nރާއްޖޭގައި ފުޅާ ދާއިރާއެއްގައި މަސް އެކްސްޕޯޓް ކުރާ އެންސިސް ފިޝަރީޒްގެ 2.7 މިލިއަން ރުފިޔާ ފޭރިގަތް މައްސަލައިގައި އިތުރު ދެ މީހަކު އިއްޔެ ހައްޔަރުކޮށްފި އެވެ. އޭގެ ތެރޭގައި 25 އަހަރުގެ އަންހެނަކު ވެސް ހިމެނެ އެވެ.\nފުލުސް އޮފީހުން ބުނީ ކޯޓު އަމުރެއްގެ ދަށުން އެ ދެ މީހުން ހައްޔަރު ކުރީ ހުޅުމާލޭން ކަމަށެވެ. އެ މީހުންގެ ބަންދާ މެދު ގޮތެއް ނިންމުމަށް ކޯޓަށް ގެންދިއުމުން ކޯޓުން ވަނީ ބަންދުގެ މުއްދަތު ފަސް ދުވަހަށް އިތުރު ކޮށްފަ އެވެ.\nއެންސިސްގެ ފައިސާތައް ފޭރިގަތް މައްސަލައިގައި މިދިޔަ ބުރާސްފަތި ދުވަހު ވެސް ވަނީ 22 އަހަރުގެ މީހަކު ހައްޔަރުކޮށްފަ އެވެ. "މިހާރު" އަށް އެނގިފައިވާ ގޮތުގައި އޭނާގެ އަތުން ހަ ލައްކަ އަށް ވުރެ ގިނަ ރުފިޔާ ފުލުހުން ވަނީ ހޯދައިފަ އެވެ.\nފައިސާތައް ފޭރުނު މައްސަލައިގައި މީގެ ކުރިން އަށް މީހަކު ހައްޔަރު ކުރި ނަމަވެސް، ފުލުހުން ބުނި ގޮތުގައި މިހާރު ބަންދުގައި ތިބީ އޭގެ ތެރޭން ހަތަރު މީހެކެވެ. ހައްޔަރު ކުރި މީހުންގެ ތެރޭގައި އެންސިސްގެ ދެ މުވައްޒަފަކު ވެސް ހިމެނެ އެވެ.\nއިތުރު ލިޔުންތައް ކުށްކުރުން ޕޮލިސް ހުޅުމާލެ ވައްކަމާއި ފޭރުން އެންސިސް


Dhoo Rakkaatheri Kurun (4) | Dhiislam\nދޫރައްކާތެރިކުރުން - 4\nދިއިސްލާމް ޑެއިލީ ޖުލައި 29, 2010\nޣީބަބުނުމުން ސަލާމަތްވާނީ ކިހިނެއް؟\n1. ﷲ އަށް ތަގްވާވެރިވުން. އަދި ﷲ އަށް ލަދުވެތިވުން.\nމިކަން ޙާޞިލް ކުރެވޭނީ ގިނަގިނައިން ގުރްއާން ކިޔަވާ އަދި އެއަޑުއަހާ ހެދުމުންނެވެ. އަދި ކީރިތި ރަސޫލާ ޞައްލަﷲ އަލައިހިވަސައްލަމް ގެ ކިބައިން ޣީބަބުނުމުގެ ނުބައިކަމާއި މެދު ވާރިދެވެފައިވާ ޙަދީޘް ތައް މުދާރަސާކޮށް، އެންމެހައި ކުށްފާފަ ތަކުން ދުރުހެލިވުން. ﷲ ވަޙީ ކުރެއްވިއެވެ.\n(أَمْ يَحْسَبُونَ أَنَّا لَا نَسْمَعُ سِرَّهُمْ وَنَجْوَاهُمْ بَلَى وَرُسُلُنَا لَدَيْهِمْ يَكْتُبُونَ) الزخرف: ٨٠ މާނައަކީ: "ނުވަތަ އެބައިމީހުން ހީކުރަނީ އެމީހުން ކުރާ ސައްލާތަކާއި ސިއްރުން ރާވާރޭވުންތަކުގެ އަޑު ތިމަން ﷲ އައްސަވާ ވޮޑިގެން ނުވާ ކަމަށް ހެއްޔެވެ. އެހެނެއް ނުވާނެއެވެ. އެމީހުންގެ ގާތަށް ތިމަން ﷲ ލައްވާފައިވާ މަލާއިކަތުން އެކަންތައް ލިޔުއްވައެވެ".\nރަސޫލާ ޞައްލަﷲ އަލައިހިވަސައްލަމަ ޙަދީޘް ކުރެއްވިއެވެ. (استحيوا من الله عز وجل حق الحياء، قلنا: يا رسول الله، إنا نستحيي والحمد لله، قال: ليس ذلك، ولكن من استحيى من الله حق الحياء فليحفظ الرأس وما حوى، وليحفظ البطن وما وعى). މާނައަކީ: "ތިޔަބައިމީހުން މާތް ﷲ އަށް ޙައްގު ގޮތުގައި ލަދުވެތިވާށެވެ. ޞަޙާބީން ދެންނެވިއެވެ. ތިމަންމެން ﷲ އަށް ލަދުވެތިވަމެވެ. އެކަމަށްޓަކައި ﷲ އަށް ޙަމްދު ހުއްޓެވެ. ޙަދީޘް ކުރެއްވިއެވެ. ތިޔަބުނާ ކަންތަކެއް ނޫނެވެ. އެހެންނަމަވެސް ﷲ އަށް ޙައްގު ގޮތުގައި ލަދުވެތިވެއްޖެމީހާ އޭނާގެ ބޮލާއި އެޔާއި ގުޅިފައިވާ ތަންތަން ރައްކައުތެރި ކުރާށެވެ. އަދި ބަނޑާއި އެޔާއި ގުޅިފައިވާ ތަންތަން ރައްކައުތެރި ކުރާށެވެ".\n2. ޣީބަބުނުމުގެ ސަބަބުން ތިމާގެ ހެޔޮކަންތަކުން އުނިވެގެންދާ މިންވަރު ހަނދުމަ ކުރާށެވެ. އަދި އޭނާ ޣީބަ ބުނީ މީހާއަށް އަމިއްލަ ހެޔޮކަންތައް ހަދިޔާ ކުރެވެނީ ކަމާއިމެދު ވިސްނާ ފިކުރުކުރާށެވެ. ރަސޫލާ ޞައްލަﷲ އަލައިހި ވަސައްލަމަ ގެ ޙަދީޘް އެއްގެ މާނާގައިވެއެވެ. "ތިމަންކަލޭފާނުގެ އުއްމަތުގެ މީހުންގެ ތެރެއިން މުފްލިސަކީ ކާކުކަން ތިޔަބައިމީހުންނަށް އެގޭތޯއެވެ؟ ޞަޙާބީން ދެންނެވިއެވެ. ތިމަންމެންގެ ތެރޭގައި މުފްލިސަކީ އޭނާގެ އަތުގައި ދިރްހަމެއް ވަންނާނެ ތަނެއް ނެތް މީހާއެވެ. ޙަދީޘް ކުރެއްވިއެވެ. ތިމަންކަލޭގެފާނުގެ އުއްމަތުގެ މުފްލިސަކީ ގިޔާމަތްދުވަހުން ނަމާދާއި ޒަކާތާއި ރޯދަ ހިފައިގެން މާތް ﷲ ގެ ޙަޟްރަތަށް އަންނަހިނދު، މީހަކާއި ދިމާލަށް އެއްޗެތިކިޔާ، އެހެންމީހަކަށް ގޯނާކޮށް، އެހެންމީހެއްގެ މުދާކައި ހަދާފައިވާ މީހާއެވެ. އެފަދަމީހުންގެ ހެޔޮކަންތައް އަނިޔާލިބުނު މީހާއަށް ދެވޭނެއެވެ. އޭނަގެ ހެޔޮކަންތައް ހުސްވެއްޖެނަމަ އަނިޔާލިބުނުމީހާގެ ނުބައިކަންތަކުން ނަގައި އަނިޔާވެރިވިމީހާ އަށް ބަދަލު ކުރެވޭނެއެވެ. އެޔަށްފަހު އޭނާ ނަރަކަ އަށް އެއްލައިލެވޭނެއެވެ".\n3. ތިމާގެ އަމިއްލަ ނަފްސުގެ ޢައިބުތަކާއި މެދުގައި ވިސްނާފިކުރުކޮށް، އެހެންމީހުންގެ ޢައިބު ހޯދަން މަސައްކަތް ނުކުރުން. މިފަދަކަންތަކަށް އަރައިގަނެވެނީ ނަމަ، މާތް ﷲ ތިމާ އިމްތިޙާނު ކުރެއްވުމުގެ ގޮތުން އެހެންމީހުންގެ ހުންނަ ޢައިބު ޞިފަތައް ތިމާގެ ކިބައިގައި ލައްވަފާނެކަން ހަދުމަކުރުން.\n4. ޞާލިޙް ރަގަޅު އެކުވެރިންނާއި އެކުގައި އުޅުން، އަދި ނުބައި އެކުވެރިންނާއި އެކުގައި އުޅުން ދޫކޮށްލުން.\n5. ސަލަފުއްޞާލިޙުންގެ ސީރަތު ދިރާސާކުރުން. އެބޭކަލުން ހަވާނަފްސާ ދެކޮޅަށް ހަނގުރާމަ ކުރެއްވިގޮތް ދަސްކުރުން.\nއަބޫޢާޞިމުއް ނަބީލް ވިދާޅުވިއެވެ. "ޣީބަބުނުމަކީ ޙަރާމް ކަމެއްކަން އެނގުނު ދުވަހުން ފެށިގެން ދުވަހަކުވެސް ތިމަންކަލޭގެފާނު ޣީބައެއް ނުބުނަމެވެ".\n6. ތިމާއަށް ޣީބައެއް ބުނެވިއްޖެނަމަ އަމިއްލަ ނަފްސަށް އަދަބުދިނުން.\nއިބްނުވަހުބް ކަންތައް ކުރެއްވިގޮތްކަމަށްރިވާވެގެންވެއެވެ. އެކަލޭގެފާނަށް މީހެއްގެ ޣީބަ ބުނެވިއްޖެ ކޮންމެ ހިނދެއްގައި އަނެއްދުވަހު ރޯދަހިއްޕަވައެވެ. މިގޮތަށް ގޮސް އެކަލޭގެފާނަށް އުނދަގޫވާ ވަރުވުމުން ޣީބަބުނުން އެއްކޮށް ހުއްޓަވާލެއްވިއެވެ. އަދި ޣީބަބުނެވޭ ކޮންމެ ހިނދެއްގައި ދިރްހަމެއްގެ މިންވަރުން ޞަދަގާތް ކުރެއްވުމަށް އެކަލޭގެފާނު ޢަޒުމް ކަނޑައެޅުއްވިއެވެ. ދެން ދިރްހަމްދެކެވާ ލޯތްބެއްގެ ސަބަބުން ޣީބަ ބުނުމާ ދުރުހެލިވެލައްވަން ޖެހިވަޑައިގަތެވެ.\n1. ދުނިޔެމަތީގައި އޭނާ ފަޟީޙަތްކުރެއްވުން. ކީރިތި ރަސޫލާ ޞައްލަﷲ އަލައިހި ވަސައްލަމަ އެއްދުވަހެއްގައި މިންބަރަށް އަރައިވަޑައިގެން އަޑުހަރުކޮށް ގޮވާލެއްވިއެވެ. "އެބައިމީހުންގެ ދޫތަކުން އީމާންވެ، ހިތްތަކަށް އީމާންކަން ނުވަންނަ މީހުންނޭވެ. ތިޔަބައިމީހުން މުސްލިމުންނަށް ގޯނާ ނުކުރާށެވެ. އަދި އެބައިމީހުންނަށް މަލާމާތް ނުކުރާށެވެ. އަދި އެބައިމީހުންގެ ޢައުރަތައް (ޢައިބުތައް) ހޯދަން ނޫޅޭށެވެ. މުސްލިމުންގެ ޢައިބު ހޯދަން އުޅޭ މީހެއްގެ ޢައިބު މާތް ﷲ ފާޅުކުރައްވާނެތެވެ. އެމީހަކު ގޭ ތެރޭގައި ފިލާއޮތްނަމަވެސް މާތް ﷲ އޭނާގެ ޢައިބު ފާޅުކުރައްވައި ފަޟީހަތް ކުރައްވަފާނެއެވެ.\n2. ކައްވަޅުގައި ޢަޛާބު ލިބުން. އަބީބަކްރާގެ ކިބައިން ރިވާވެގެންވެއެވެ. ކީރިތި ރަސޫލާ ޞައްލަﷲ އަލައިހިވަސައްލަމަ ދެގަބުރެއްގެ ކައިރިން ހުރަސްކުރައްވާ ޙަދީޘް ކުރެއްވިއެވެ. "މިދެގަބުރަށް އެބަ ޢަޛާބު ލިބެއެވެ. އެހެންނަމަވެސް މާކަށް ބޮޑު ކަމަކު އެއް ނޫނެވެ. އޭގެތެރެއިން އެކަކީ ކުޑަކަމުދާތަކެތިން ސާފުނުވާމީހެކެވެ. އަނެކަކީ ޣީބަބުނުމުގެ ސަބަބުން ޢަޛާބު ލިބެމުންދާ މީހެކެވެ".\nއަލްޚައްޠާބީ ވިދާޅުވިއެވެ. "މިޙަދީޘް ގައި އެމީހުންނަށް ޢަޛާބުލިބެނީ މާބޮޑު ކަމަކު އެއް ނޫނޭ ޙަދީޘް ކުރެއްވުމުގެ މާނައަކީ އެމީހުންނަށް އެކަމެއްެގެ ސަބަބުން ޢަޛާބުލިބެމުން އެދާ ކަމަކީ ދުރުހެލިވާން ބޭނުންވެއްޖެނަމަ، ދުރުހެލިވާކަށް އެހާ އުނދަގޫ ކަމެއް ނޫނެވެ".\n3. ނަރަކައިގައި ޢަޛާބު ލިބުން. ކީރިތި ރަސޫލާ ޞައްލަﷲ އަލައިހި ވަސައްލަމަ ޙަދީޘް ކުރެްވިއެވެ. ތިމަންކަލޭގެފާނައިގެން މިޢުރާޖަށް އަރައިގަޑައިގެންނެވުނު ރޭގައި މީސްތަކުންގެ ތެރެއިން ބަޔަކު އެބައިމީހުން ގެ ނިޔަފަތިތަކުން މޫނުގައި ވަކިއަޅާތަން ދެކިލިެެއްވީމެވެ. އެެއިީ ކޮންބަޔެއްތޯ ސުވާލުދެންނެވުމުން ޖިބްރީލްގެފާނު ވިދާޅުވިއެވެ. އެބަިމީހުންނަކީ ޣީބަބުން މީސްތަކުންގެ އަބުރަށް އަރައިގަންނަމުން ދިޔަ މީހުންނެވެ.\nއެހެންވެސް ބޮޑެތިފާފަތަކެކޭވެސް އެއްފަދައިން ޣީބަބުނުން ފަދަ ކަމަކަށް އަރައިގަނެވިފައިވާ މީހާ އެކަމުން ތައުބާވެ ﷲ ގެ މަގަށް ރުޖޫޢަވާން ޖެހޭނެއެވެ. ތައުބާވެވޭނީ އަންނަނިވި ކަންތައްތައް ފުރިހަމަ ކިޮށްގެންނެވެ.\n1. ތިމާއަށް ކުރެވުނު ކަންތަކާއި މެދު ހިތާމަކުރުން. ރަސޫލާ ޞައްލަﷲ އަލައިހި ވަސައްލަމަގެ ޙަދީޘްއެއްގެ މާނާގައިވެއެވެ. "ކުރުވުނު ކުށަށް ހިތާމަ ކުރުމަކީ ތައުބާވުމެކެވެ".\n2. ކުރެވުނު ކުށުން ދުރުހެލިވެ އެއްކިބައިވުން. ސަބަބަކީ ކުށަށް އަރައިގަތުން މަތީ ދެމިހުރިހާ ހިނދަކު ތައުބާނުވެވޭނެކަން.\n3. އެފަދަ ކުށަކަށް ދެންދުވަހަކުވެސް އަރައިނުގަތުމަށް ހިތުގެ އަޑިން ޢަޒުމް ކަނޑަ އެޅުން.\n4. މީހެއްގެ ޙައްގަކަށް އަރައިގަނެވިފައިވަނީ ނަމަ އެމީހެއްގެ ކިބައިން މާފަށް އެދުން. ރަސޫލާ ޞައްލަﷲ އަލަިއހިވަސައްލަމަ ޙަދީޘް ކުރެއްވިއެވެ. "ތިޔަބައިމީހުންގެ ތެރެއިން މީހަކަށް އެހެންމީހެއްގެ ޙައްގަކަށް ނުވަރަ އަބުރަށް އަރައިގަނެވި އަނިޔާވެރިވެވިފައިވަނީ ނަމަ ދީނާރެއް ދިރްހަމެއް ނުވާ ދުވަހު އެމީހެއްގެ ހެޔޮކަމުން ނެގި އަނެއްމީހާ އަށް ލިބުނު އަނިޔާވެރިކަމާއި ގުޅޭވަރަށް އޭނާގެ ހެޔޮކަމުން ދެވޭ ދުވަސް އައުމުގެ ކުރިން އެކަމެއް އަވަހަށް ނިންމާށެވެ. އެމީހެއްގެ ހެޔޮކަމެއްވާނަމަ އަނިޔާލިބުނު މީހާއަށް އަނިޔާ އަށްވާވަރަށް ލިބިދެވޭނެއެވެ. ހެޔޮކަމެއް ނުވާނަމަ އަނިޔާލިބުނުމީހާގެ ނުބައިމަކުން އަނިޔާއަށްވާ ވަރަށް ކެނޑި އެބައި ބޮލު އަޅަން ޖެހިދާނެއެވެ".\nސުފްޔާން ބިން ޢުޔައިނާ ވިދާޅުވިއެވެ. "ޣީބަބުނުމަކީ މާތް ﷲ ގެ ޙަޟްރަތުގައި ޒިނޭކުރުމާއި ބަނގުރާބުއިމަށްވުރެވެސް ނުބައިކަން ބޮޑުކަމެކެވެ. އެހެނީ އެފަދަ ކަމަކަށް އަރައިގަނެވިއްޖެނަމަ ތައުބާވުމުން މާތް ﷲ އެމީހެއްގެ ތައުބާ ގަބޫލު ކުރައްވައެވެ. އެހެންނަމަވެސް، ޣީބަބުނާ މީހާ އޭނާގެ އަޚާ މާފް ކުރުމަށް ދާންދެން މާތް ﷲ އެމީހަކަށް މާފު ނުކުރައްވާނެ އެވެ".\nޙުޛައިފާވިދާޅުވިއެވެ. "ޣީބަބުނެވުނު މީހާގެ ފާފަ ފުއްސެވުން އެދި ދުޢާ ކުރުމަކީ އެކަމުގެ ކައްފާރާއެވެ".\nމުޖާހިދް ވިދާޅުވިއެވެ. "ތިބާގެ އަޚާގެ މަސްކެއުމުގެ ކައްފާރާއަކީ އޭނާ އށް ޘަނާކިޔާ އަދި ހެޔޮ ދުޢާ ކޮށްދިނުމެވެ".\nއިބްނުލް މުބާރަކް ވިދާޅުވިއެވެ. "ޣީބަބުނުމުން ތައުބާވުމަށް ޣީބަބުނެވުނު މީހާގެ ފާފަ ފުއްސެވުން އެދި ދުޢާކޮށްދޭށެވެ".\nޣީބަ ބުނުން ހުއްދަވާ ޙާލަތް ތައް:\n1. ގާޟީ އެއްގެ ކައިރީގައި އަނިޔާވެރި މީހެއްގެ އަނިޔާވެރިކަމުގެ ހެކިބަސް ދިނުން. ނުވަތަ އަނިޔާ ލިބުނުމީހާ އަނިޔާވެރިޔާގެ އަނިޔާވެރިކަމުގެ ވާހަކަ އެހެންމީހުން ގެ ޢިބްރަތަށް ޓަކައި ދެއްކުން.\n2. މުންކަރާތެއް މަނާ ކުރުމުގެ ގޮތުން މީހެއްގެ ވާހަކަ ދެއްކުން. މީހެއްގެ ކިބައިން ނުބައިކަމެއްފެނި، އެހެންމީހެއްގެ އެހީތެރިކަންނެތި އެކަން މަނާ ނުކުރެވޭނެ ކަމަށް ވަނީ ނަމަ އެވާހަކަދެއްކުން.\n3. މީހެއްގެ ނުބައިކަމުން މީހުން ރައްކާތެރި ކުރުމަށްަޓަކައި އެވާހަކަ ދެއްކުން.\n4. ފާޅުގައި ނުބައިކަންތައް ކުރާ މީހުންގެ ނުބައިވާހަކަ ދެއްކުން.\n5. މީހެއްގެ އަިއިޑެންޓިޓީ ބަޔާންކޮށްދިނުމުގެ ގޮތުން. މިޘާލަކަށް "މުޙައްމަދު" ކިޔާ ބައިވަރު މީހުންތިބެ، ވަކި މުޙައްމަދެއް ބަޔާން ކޮށް ދިނުމުގެ ގޮތުން އެމީހެއްގެ ކިބާގައި ހުރި ފާހަގަ ކުރެވޭ ޞިފައެއްގެ ވާހަކަ ބުނުން.


FACUP: Chelsea quarter ah dhiya iru, City alun hatharuvana buru ge...\nއެފްއޭކަޕް: ޗެލްސީ ކުއާޓާ އަށް ދިޔައިރު، ސިޓީ އަލުން ހަތަރުވަނަ ބުރުގެ މެޗު ކުޅެން ޖެހިއްޖެ\nސިޓީ އަދި ހަޑަސްފިލްޑް އަނެއްކާވެސް ހަތަރު ވަނަ ބުރުގެ މެޗެއް ކުޅެން ޖެހޭނެ\nކ. މާލެ | 20 ފެބްރުއަރީ 2017 | ހޯމަ 02:19 | 3,367\nޑިއެގޯ ކޯސްޓާ ލަނޑު ޖެހުމަށްފަހު އުފާފާޅުކުރަނީ - ގޯލް.ކޮމް\nއެފްއޭކަޕްގައި ޗެލްސީ ކުއާޓާ ފައިނަލުން ޖާގަ ކަށަވަރުކުރިއިރު، މެންޗެސްޓާ ސިޓީ އަލުން ހަތަރުވަނަ ބުރުގެ މެޗު ކުޅެން ޖެހިއްޖެ އެވެ.\nހޮނިހިރު ދުވަހުގެ ރޭ ކުޅުނު މެޗު ވޮލްވަހެމްޕްޓަންއާ ވާދަކޮށް ޗެލްސީން މެޗު ކާމިޔާބުކުރީ 0-2 ގެ ނަތީޖާއަކުންނެވެ.\nވޮލްވަހެމްޕްޓަން ދަނޑުގައި ކުޅުނު މި މެޗު ފެށިގެން ބޯޅަ ކޮންޓްރޯލްކޮށްގެން ރަނގަޅަށް ކުޅުނީ ޗެލްސީންނެވެ. އެގޮތުން އެޓީމުން ވަނީ ބޯޅަ ކޮންޓްރޯލްކޮށްގެން ވޮލްވަހެމްޕްޓަންގެ ގޯލަށް ނުރައްކާކޮށް ގިނަ ހަމަލާތައް އުފައްދާފައެވެ.\nމީގެއިތުރުން ފުރަތަމަ ހާފްގައި ޗެލްސީގެ ޑިއެގޯ ކޯސްޓާ އަދި އެޑެން ހަޒާޑް އަށް ވަނީ ލަނޑު ޖެހުމަށް ފުރުސަތުތަކެއް ލިބި ބޭކާރުވެފައެވެ. ފުރަތަމަ ހާފް ނިމުނީ 0-0 ގެ ނަތީޖާއިން ދެޓީމު އެއްވަރުވެގެންނެވެ.\nދެވަނަ ހާފް ފެށިގެން ރަނގަޅަށް ކުޅެމުންދިޔައީވެސް ޗެލްސީންނެވެ. އެގޮތުން އެޓީމަށް ވަނީ ފުލުފުލުގައި ގިނަ ފުރުސަތުތަކެއް ދެވަނަ ހާފްގައި ލިބި ބޭކާރުވެފައެވެ.\nޗެލްސީ އަށް މެޗުގެ ލީޑު ނަގައިދިނީ 65 ވަނަ މިނެޓުގައި ޕެޑްރޯ ރޮޑްރިގޭޒް އެވެ. މި ލަނޑަށްފަހުވެސް ޗެލްސީ އަށް ވަނީ ލީޑު ފުޅާކުރުމަށް ގިނަ ފުރުސަތުތައް ލިބި ބޭކާރުވެފައެވެ.\nޗެލްސީއަށް މެޗުގެ ލީޑު ފުޅާކޮށްދިނީ 89 ވަނަ މިނެޓުގައި ޑިއެގޯ ކޯސްޓާ އެވެ. މި ލަނޑު އޭނާ ކާމިޔާބުކުރީ އޭރިޔާ ތެރޭގައި މުޅިން ހުހަށް އޮވެއެވެ.\nއެފްއޭކަޕްގެ ހަތަރުވަނަ ބުރުގައި ހަޑަސްފިލްޑް ޓައުންއާ ވާދަކޮށް ސިޓީ އެއްވަރުވީ 0-0 ގެ ނަތީޖާއިންނެވެ.\nމި މެޗުގައި ދެޓީމަށްވެސް ވަނީ ލަނޑު ޖެހުމަށް ރަނގަޅު ފުރުސަތުތަކެއް ލިބި ބޭކާރުވެފައެވެ. މެޗު ކޮންޓްރޯލްކޮށްގެން ރަނގަޅަށް ކުޅުނީ ސިޓީއެވެ. އެގޮތުން އެޓީމުން ވަނީ ހަޑަސްފިލްޑްގެ ގޯލަށް އަމާޒުކޮށް ގިނަ ހަމަލާތައް އުފައްދާފައެވެ.\nމި މެޗުގައި ލަނޑު ޖެހުމަށް އެންމެ ރަނގަޅު ފުރުސަތުތައް ލިބިފައިވަނީ ސިޓީގެ ސާޖިއޯ އަގުއެރޯއަށެވެ. އެހެންނަމަވެސް ހަޑަސްފިލްޑްގެ ވަރުގަދަ ޑިފެންސް ފޫއަޅުވާލަން ސިޓީ ވަނީ މެޗުގައި ނުކުޅެދިފައެވެ. މީގެއިތުރުންވެސް އެޓީމު ވަނީ ސިޓީ މެޗުގައި ހިފެހެއްޓުމަށް ވަރުގަދަ ޑިފެންސެއްކޮށްފައެވެ.\nމި ނަތީޖާއާއެކު ކުއާޓާ އަށް ދިއުމަށް މި ދެޓީމު އަނެއްކާވެސް ހަތަރު ވަނަ ބުރުގެ މެޗެއް ކުޅެން ޖެހޭނެއެވެ.


vnews - Roma ah badhaluvaan Mahrez beynunvey!\nރޯމާއަށް ބަދަލުވާން މަހުރޭޒް ބޭނުންވޭ!\nލެސްޓާ އަށް ކުޅެމުން އަންނަ އަލްޖީރިއާގެ ފޯވާޑް ރިޔާދް މަހްރޭޒް - ފޮޓޯ: ޓުވިޓާ\nލެސްޓާ ސިޓީއަށް ކުޅެމުން އަންނަ އަލްޖީރިއާގެ ފޯވާޑް ރިޔާދް މަހްރޭޒް ބޭނުންވަނީ އިޓަލީގެ ރޯމާއަށް ބަދަލުވާން ކަމަށް ރިޕޯޓްތައް ބުނެފިއެވެ.\nޑެލޯ ސްޕޯޓްސްއިން ބުނީ މިދިޔަ ޖެނުއަރީ ޓްރާންސްފާގައިވެސް ގިނަ ކްލަބްތަކުން ހޯދުމަށް މަސައްކަތްކުރި މަހްރޭޒް ބަދަލުވާން ބޭނުންވަނީ ރޯމާއަށް ކަމަށާއި، ޓްރާންސްފާއާ ގުޅިގެން ރޯމާއިން ވެސް މިހާރު ލެސްޓާއާ މަޝްވަރާ ކުރުމަށް ތައްޔާރުވަމުން އަންނަ ކަމަށެވެ.\nއެހެންނަމަވެސް ރިޕޯޓްތައް ބުނާގޮތުން މަހްރޭޒް ވިއްކާލުމަށް ލެސްޓާއިން ހުށަހަޅާ އަގަށް ރޯމާއިން އެއްބަސްވާނެ ކަމަށް ނުބެލެވެއެވެ. އެގޮތުން ޓްރާންސްފާ އަގާ ބެހޭގޮތުންވެސް ދެކްލަބުން ވަރަށް އަވަހަށް ދެކްލަބުން މަޝްވަރާ ފަށާނެ ކަމަށްވެސް ރިޕޯޓްތައް ބުނެއެވެ.\nއުމުރުން 26 އަހަރުގެ މަހްރޭޒް ވިދާލީ ލެސްޓާއިންނެވެ. އޭނާވަނީ ލެސްޓާއަށް މިހާތަނަށް ކުޅުނު 169 މެޗުގައި 45 ލަނޑު ކާމިޔާބު ކޮށްފައެވެ. މީގެއިތުރުން އޭނާ ވަނީ އަލްޖީރިއާ ގައުމީ ޓީމުގައި ހިމެނި އެޓީމަށް މިހާތަނަށް ކުޅުނު 34 މެޗުގައި އަށްލަނޑު ކާމިޔާބު ކޮށްދީފަ އެވެ.\nމަހްރޭޒް ވަނީ ލެސްޓާއާއެކު 2015 ވަނަ އަހަރުގެ ސީޒަނުގައި ލެސްޓާއަށް ޕްރިމިއާ ލީގު ހޯދައިދިނުމަށް ވެސް މުހިއްމު ދައުރެއް އަދާކޮށްފައެވެ.\nމަހްރޭޒް ވަނީ އެއަހަރު ޕްރިމިއާ ލީގުގެ އެންމެ މޮޅު ކުޅުންތެރިޔާ، ލެސްޓާގެ އެންމެ މޮޅު ކުޅުންތެރިޔާ، އެފްރިކާގެ އެންމެ މޮޅު ކުޅުންތެރިޔާ އަދި ޕްރިމިއާ ލިގުގެ ސަޕޯޓަރުން މެދުގައި އެންމެ މަގުބޫލު ކުޅުންތެރިޔާގެ މަގާމުވެސް ހޯދާފަ އެވެ.